CELEX: 32015D1092
Language: da
Date: 2014-07-23 00:00:00
Title: Kommissionens afgørelse (EU) 2015/1092 af 23. juli 2014 om Grækenlands statsstøtte SA.34824 (2012/C), SA.36007 (2013/NN), SA.36658 (2014/NN), SA.37156 (2014/NN), SA.34534 (2012/NN) til National Bank of Greece Group i forbindelse med: rekapitalisering og omstrukturering af National Bank of Greece S.A.afvikling af First Business Bank S.A. ved overførsel til National Bank of Greece S.A.afvikling af Probank S.A. ved overførsel til National Bank of Greece S.A.afvikling af Cooperative Bank of Lesvos-Limnos, Cooperative Bank of Achaia og Cooperative Bank of Lamia (meddelt under nummer C(2014) 5201) (EØS-relevant tekst)

10.7.2015   
            
            
               DA
            
            
               Den Europæiske Unions Tidende
            
            
               L 183/29
            
         KOMMISSIONENS AFGØRELSE (EU) 2015/1092
   af 23. juli 2014
   om Grækenlands statsstøtte SA.34824 (2012/C), SA.36007 (2013/NN), SA.36658 (2014/NN), SA.37156 (2014/NN), SA.34534 (2012/NN) til National Bank of Greece Group i forbindelse med:
   
               —
            
            
               rekapitalisering og omstrukturering af National Bank of Greece S.A.
            
         
               —
            
            
               afvikling af First Business Bank S.A. ved overførsel til National Bank of Greece S.A.
            
         
               —
            
            
               afvikling af Probank S.A. ved overførsel til National Bank of Greece S.A.
            
         
               —
            
            
               afvikling af Cooperative Bank of Lesvos-Limnos, Cooperative Bank of Achaia og Cooperative Bank of Lamia
            
         
      
         (meddelt under nummer C(2014) 5201)
      
   
   (Kun den engelske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 108, stk. 2, første afsnit,
   under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a),
   efter at have opfordret medlemsstaterne og andre interesserede parter til at fremsætte bemærkninger i henhold til ovennævnte bestemmelser, og
   ud fra følgende betragtninger:
   1.   SAGSFORLØB
   
   1.1.   SAGSFORLØB VEDRØRENDE NATIONAL BANK OF GREECE GROUP (1) (HEREFTER »BANKEN«).
   
               (1)
            
            
               Ved beslutning af 19. november 2008 godkendte Kommissionen en ordning med titlen »Support Measures for the Credit Institutions in Greece« (den græske bankstøtteordning), der skulle sikre stabiliteten i det græske finansielle system. Den græske bankstøtteordning tillader støtte i henhold til sine tre underliggende foranstaltninger, nemlig en rekapitaliseringsforanstaltning, en garantiforanstaltning og en foranstaltning med statsobligationslån (2).
            
         
               (2)
            
            
               I betragtning 14 til beslutningen af 19. november 2008 angives det, at der ville blive anmeldt en omstruktureringsplan til Kommissionen i henseende til rekapitaliseringsforanstaltningens støttemodtagere.
            
         
               (3)
            
            
               I maj 2009 blev banken rekapitaliseret under rekapitaliseringsforanstaltningen i den græske bankstøtteordning.
            
         
               (4)
            
            
               Den 2. august 2010 indsendte de græske myndigheder en omstruktureringsplan for banken til Kommissionen. Kommissionen registrerede denne plan og de senere ajourføringer heraf samt yderligere oplysninger, som blev indsendt af de græske myndigheder som sag SA.30342 (PN 26/2010) og siden sag SA.32788 (2011/PN).
            
         
               (5)
            
            
               I december 2011 blev banken igen rekapitaliseret af Grækenland under rekapitaliseringsforanstaltningen. Den 22. december 2011 godkendte Kommissionen den anden rekapitalisering af banken (3).
            
         
               (6)
            
            
               Banken har gentagne gange modtaget statsgarantier for gældsinstrumenter og statsobligationslån i henhold til den græske bankstøtteordning (4). Den modtog også statsgaranteret nødlikviditetsstøtte (herefter »statsgaranteret ELA«).
            
         
               (7)
            
            
               Den 18. marts 2012 tilbagekaldte den græske nationalbank licensen for tre andelsbanker (herefter »de tre andelsbanker«), dvs. Cooperative Bank of Lesvos-Limnos (herefter »Lesvos-Limnos Bank«), Cooperative Bank of Achaia (herefter »Achaia Bank«) og Cooperative Bank of Lamia (herefter »Lamia Bank«), og satte dem til afvikling.
            
         
               (8)
            
            
               Kommissionen registrerede de oplysninger, den uformelt havde modtaget fra Grækenland vedrørende afviklingen af andelsbankerne, som sag SA.34534 (2012/NN).
            
         
               (9)
            
            
               Den 23. marts 2012 iværksatte den græske nationalbank overførslen af udvalgte passiver i de tre andelsbanker til banken og fastsatte beløbet for de udækkede finansieringsbehov (5), der skulle dækkes af den græske finansielle stabilitetsfond (herefter »stabilitetsfonden«) i henhold til lov 4051/2012 (6). De udækkede finansieringsbehov var lig med værdien af de overførte passiver, da der ikke blev overført aktiver fra de tre andelsbanker.
            
         
               (10)
            
            
               Den 20. april 2012 afgav stabilitetsfonden en tilsagnserklæring til banken, hvorved den forpligtede sig til at medvirke ved den planlagte udvidelse af bankens aktiekapital. Den 28. maj 2012 bevilgede stabilitetsfonden en bro-rekapitalisering på 7 430 mio. EUR til banken (herefter »første bro-rekapitalisering«).
            
         
               (11)
            
            
               I maj 2012 anmeldte de græske myndigheder den tilsagnserklæring til Kommissionen, som stabilitetsfonden havde afgivet til banken. Kommissionen registrerede den som en ikke-anmeldt støtteforanstaltning (sag SA.34824 (2012/NN)), idet foranstaltningen allerede var gennemført.
            
         
               (12)
            
            
               Den 27. juli 2012 indledte Kommissionen en formel undersøgelsesprocedure af første bro-rekapitalisering (herefter »NBG-indledningsafgørelsen«) (7).
            
         
               (13)
            
            
               I december 2012 bevilgede stabilitetsfonden endnu en bro-rekapitalisering på 2 326 mio. EUR til banken (herefter »anden bro-rekapitalisering«) (8). De græske myndigheder anmeldte denne foranstaltning til Kommissionen den 27. december 2012. Kommissionen registrerede disse foranstaltninger som sag SA.36007 (2013/NN).
            
         
               (14)
            
            
               I juni 2013 bekendtgjorde banken, at den havde afsluttet sin udstedelse af fortegningsret til en værdi af 1 079 mio. EUR (9), mens stabilitetsfonden delvist omlagde første og anden bro-rekapitalisering til egenkapital (herefter »rekapitaliseringen foråret 2013«, som omfatter både udstedelsen af rettigheder til en værdi af 1 079 mio. EUR og omlægningen af første og anden bro-rekapitalisering). Rekapitaliseringen i foråret 2013 beløb sig til i alt 9 756 mio. EUR, hvoraf 8 677 mio. EUR blev tilført af stabilitetsfonden (herefter »stabilitetsfondens deltagelse i rekapitaliseringen foråret 2013«).
            
         
               (15)
            
            
               Den 19. december 2013 fremsendte de græske myndigheder oplysninger til Kommissionen om vilkårene for rekapitaliseringen foråret 2013.
            
         
               (16)
            
            
               Den 25. juni 2014 indsendte de græske myndigheder en endelig omstruktureringsplan for banken (herefter »omstruktureringsplanen«) til Kommissionen. Samme dag fremsendte de oplysninger om den statsgaranterede ELA. De anførte, at de fortsat ønskede at forsyne banken med denne likviditetsstøtte samt statsgarantier for gældsinstrumenter og statsobligationslån i henhold til den græske bankstøtteordning. Kommissionen registrerede anmeldelsen under sag SA.34824 (2012/C).
            
         
               (17)
            
            
               Kommissionen afholdt talrige møder og telefonkonferencer og udvekslede mange e-mails med repræsentanter for de græske myndigheder og banken.
            
         
               (18)
            
            
               Grækenland accepterer, at nærværende afgørelse undtagelsesvis kun vedtages på engelsk.
            
         1.2.   PROCEDURE VEDRØRENDE DE OPKØBTE VIRKSOMHEDER
   1.2.1.   Procedure vedrørende First Business Bank S.A.
   
   
               (19)
            
            
               I juli 2009 blev First Business Bank S.A. (herefter »FB Bank«) rekapitaliseret af Grækenland i henhold til rekapitaliseringsforanstaltningen i den græske bankstøtteordning (10) til et beløb af 50 mio. EUR.
            
         
               (20)
            
            
               I foråret 2013 besluttede den græske nationalbank at iværksætte afviklingen af FB Bank gennem en købs- og overtagelsesprocedure (11).
            
         
               (21)
            
            
               Den 1. maj 2013 opfordrede den græske nationalbank de fire største banker i Grækenland til at afgive ikkebindende tilbud på en portefølje af FB Banks aktiver og passiver. Den græske nationalbank anførte i sit brev til budgiverne, at stabilitetsfonden i tillæg til det udækkede finansieringsbehov ville dække køberens kapitelbehov i forbindelse med de aktiver, der var overført fra FB Bank.
            
         
               (22)
            
            
               Den 8. maj 2013 indgav banken og en anden bank deres foreløbige bud.
            
         
               (23)
            
            
               Den 10. maj 2013 reviderede banken sit tilbud.
            
         
               (24)
            
            
               Samme dag iværksatte den græske nationalbank afviklingen af FB Bank og overførslen af udvalgte aktiver og passiver til banken.
            
         
               (25)
            
            
               Den 11. maj 2013 fremsendte de græske myndigheder oplysninger til Kommissionen om afviklingen af FB Bank. Kommissionen registrerede disse oplysninger og de efterfølgende anmeldelser fra de græske myndigheder som sag SA.36658 (2014/NN).
            
         
               (26)
            
            
               Den 28. juni 2013 udbetalte stabilitetsfonden to tredjedele af finansieringsbehovet, som det oprindeligt var beregnet.
            
         
               (27)
            
            
               Den 29. juli 2013 anmeldte de græske myndigheder dækningen af det udækkede finansieringsbehov for et samlet beløb på ca. 524 mio. EUR som beregnet på afviklingstidspunktet på grundlag af data pr. 31. marts 2013 til Kommissionen.
            
         
               (28)
            
            
               Den 7. november 2013 færdigberegnede den græske nationalbank det samlede udækkede finansieringsbehov, som beløb sig til 457 mio. EUR (12).
            
         
               (29)
            
            
               Den 13. november 2013 udbetalte stabilitetsfonden den resterende del af det udækkede finansieringsbehov til banken.
            
         
               (30)
            
            
               Den 25. juni 2014 meddelte de græske myndigheder Kommissionen, at banken ikke agter at anmode stabilitetsfonden om at dække det kapitalbehov, der opstod med bankens opkøb af FB Banks aktiver.
            
         1.2.2.   Procedure vedrørende Probank S.A.
   
   
               (31)
            
            
               Den 10. maj 2013 udnævnte den græske nationalbank en tilsynsførende for Probank S.A. (herefter »Probank«).
            
         
               (32)
            
            
               I juli 2013 besluttede den græske nationalbank at iværksætte afviklingen af Probank gennem en købs- og overtagelsesprocedure.
            
         
               (33)
            
            
               Den 22. juli 2013 opfordrede den græske nationalbank de fire største banker i Grækenland til at afgive ikkebindende tilbud på en portefølje af Probanks aktiver og passiver. Den græske nationalbank anførte i sit brev til de potentielle budgivere, at stabilitetsfonden i tillæg til det udækkede finansieringsbehov ville dække køberens kapitelbehov i forbindelse med de aktiver, der var overført fra Probank.
            
         
               (34)
            
            
               Den 24. juli 2013 afgav en bank et foreløbigt tilbud, og den 25. juli 2013 afgav banken sit bindende tilbud.
            
         
               (35)
            
            
               Den 26. juli 2013 iværksatte den græske nationalbank afviklingen af Probank og overførslen af udvalgte aktiver og passiver til banken.
            
         
               (36)
            
            
               Den 29. juli 2013 anmeldte de græske myndigheder dækningen af det udækkede finansieringsbehov for et samlet beløb på ca. 238 mio. EUR som beregnet på afviklingstidspunktet af den græske nationalbank på grundlag af data pr. 31. marts 2013 til Kommissionen. Kommissionen registrerede denne anmeldelse og de efterfølgende oplysninger fra de græske myndigheder som sag SA.37156 (2014/NN).
            
         
               (37)
            
            
               Den 9. august 2013 udbetalte stabilitetsfonden to tredjedele af finansieringsbehovet, som det oprindeligt var beregnet.
            
         
               (38)
            
            
               Den 30. december 2013 færdigberegnede den græske nationalbank det samlede udækkede finansieringsbehov, som beløb sig til 563 mio. EUR.
            
         
               (39)
            
            
               Den 31. december 2013 udbetalte stabilitetsfonden den resterende del af det udækkede finansieringsbehov til banken.
            
         
               (40)
            
            
               Samme dag fremsendte den græske nationalbank yderligere oplysninger om færdigberegningen af det udækkede finansieringsbehov til Kommissionen.
            
         
               (41)
            
            
               Den 25. juni 2014 meddelte de græske myndigheder Kommissionen, at banken ikke agter at anmode stabilitetsfonden om at dække det kapitalbehov, der opstod med bankens opkøb af Probanks aktiver.
            
         2.   BESKRIVELSE
   
   2.1.   BANKEN OG DENS VANSKELIGHEDER
   2.1.1.   Den græske banksektors situation generelt
   
   
               (42)
            
            
               Grækenlands bruttonationalprodukt (BNP) faldt med 20 % fra 2008 til 2012 som vist i tabel 1. Som følge heraf har de græske banker oplevet en hastigt stigende misligholdelsesgrad på lån ydet til græske husholdninger og virksomheder (13). Denne udvikling har været en belastning for de græske bankers aktivbeholdninger og har øget kapitalbehovet.
               
                  Tabel 1
               
               
                  Real BNP-vækst i Grækenland, 2008-2013
               
               
                           Grækenland
                        
                        
                           2008
                        
                        
                           2009
                        
                        
                           2010
                        
                        
                           2011
                        
                        
                           2012
                        
                        
                           2013
                        
                     
                           Real BNP-vækst, %
                        
                        
                           – 0,2
                        
                        
                           – 3,1
                        
                        
                           – 4,9
                        
                        
                           – 7,1
                        
                        
                           – 6,4
                        
                        
                           – 3,9
                        
                     
                           
                              Kilde: Eurostat på: http://epp.eurostat.ec.europa.eu/tgm/table.do?tab=table&init=1&plugin=1&language=en&pcode=tec00115
                        
                     
         
               (43)
            
            
               Desuden iværksatte Grækenland i februar 2012 en obligationsombytning for den private sektor kaldet »Private Sector Involvement« (herefter »PSI-programmet«). En række græske banker deltog i PSI-programmet, hvorunder den græske regering tilbød eksisterende private obligationsejere nye værdipapirer (herunder nye græske statsobligationer (herefter »GSO'er«), værdipapirer med BNP-afhængigt udbytte og PSI-vouchers udstedt af den europæiske finansielle stabilitetsfacilitet (herefter »EFSF«)) i bytte for eksisterende græske statsobligationer med en nominel diskonteringssats på 53,5 % og længere løbetider (14). De græske myndigheder bekendtgjorde resultaterne af denne obligationsombytning den 9. marts 2012 (15). Ombytningen resulterede i betydelige tab for obligationsejerne (skønnet af den græske nationalbank til et tab for de græske banker på gennemsnitligt 78 % af den pålydende værdi af gamle græske statsobligationer) og deraf følgende kapitalbehov, som blev bogført med tilbagevirkende kraft i de græske bankers 2011-regnskaber.
               
                  Tabel 2
               
               
                  Samlede PSI-tab hos de største græske banker (mio. EUR)
               
               
                           Banker
                        
                        
                           Pålydende værdi af GSO'er (1)
                        
                        
                           Pålydende værdi af statslige lån (2)
                        
                        
                           Samlet pålydende værdi
                           (3) = (1) + (2)
                        
                        
                           PSI-tab på GSO'er (4)
                        
                        
                           PSI-tab på statslige lån (5)
                        
                        
                           Samlet bruttotab på PSI
                           (6) = (4) + (5)
                        
                        
                           Samlet bruttotab på PSI/Tier 1 (16) kernekapital
                           (dec. 2011) (%)
                        
                        
                           Samlet bruttotab på PSI/samlede aktiver
                           (dec. 2011) (%)
                        
                     
                           NBG
                        
                        
                           13 748
                        
                        
                           1 001
                        
                        
                           14 749
                        
                        
                           10 985
                        
                        
                           751
                        
                        
                           11 735
                        
                        
                           161,0
                        
                        
                           11,0
                        
                     
                           Eurobank
                        
                        
                           7 001
                        
                        
                           335
                        
                        
                           7 336
                        
                        
                           5 517
                        
                        
                           264
                        
                        
                           5 781
                        
                        
                           164,5
                        
                        
                           7,5
                        
                     
                           Alpha
                        
                        
                           3 898
                        
                        
                           2 145
                        
                        
                           6 043
                        
                        
                           3 087
                        
                        
                           1 699
                        
                        
                           4 786
                        
                        
                           105,7
                        
                        
                           8,1
                        
                     
                           Piræus
                        
                        
                           7 063
                        
                        
                           280
                        
                        
                           7 343
                        
                        
                           5 686
                        
                        
                           225
                        
                        
                           5 911
                        
                        
                           226,0
                        
                        
                           12,0
                        
                     
                           Probank
                        
                        
                           415
                        
                        
                           0
                        
                        
                           415
                        
                        
                           295
                        
                        
                           0
                        
                        
                           295
                        
                        
                           105,1
                        
                        
                           8,7
                        
                     
                           FB Bank
                        
                        
                           70
                        
                        
                           0
                        
                        
                           70
                        
                        
                           49
                        
                        
                           0
                        
                        
                           49
                        
                        
                           33,8
                        
                        
                           3,1
                        
                     
                           
                              Kilde: Bank of Greece, Report on the Recapitalisation and the Restructuring of the Greek Banking Sector, december 2012, s. 14.
                        
                     
         
               (44)
            
            
               Eftersom de græske banker i betydelig grad manglede kapital som følge af PSI-programmet og den fortsatte recession, blev der stillet midler til rådighed for disse bankers rekapitalisering i medfør af memorandummet om økonomisk politik og finanspolitik (Memorandum of Economic and Financial Policies, herefter »MEFP«) af 11. marts 2012 i andet tilpasningsprogram for Grækenland indgået mellem den græske regering, Den Europæiske Union, Den Internationale Valutafond (IMF) og Den Europæiske Centralbank (ECB). De græske myndigheder anslog bankernes samlede rekapitaliseringsbehov og afviklingsomkostninger, der skulle finansieres i henhold til programmet, til 50 mia. EUR (17). Dette beløb blev beregnet på grundlag af en stresstest udført af den græske nationalbank for perioden fra december 2011 til udgangen af december 2014 (herefter »2012-stresstesten«), som var baseret på Blackrocks prognose for tab på lån (18). Midlerne til rekapitaliseringen af de græske banker udbetales gennem stabilitetsfonden. Tabel 3 viser en oversigt over beregningen af kapitalbehovet hos de største græske banker, som det er fremgået af 2012-stresstesten.
               
                  Tabel 3
               
               
                  2012-stresstesten: De største græske bankers kapitalbehov (mio. EUR)
               
               
                           Banker
                        
                        
                           Reference-CT1
                           (dec. 2011) (1)
                        
                        
                           Samlet bruttotab på PSI
                           (dec. 2011) (2)
                        
                        
                           Hensættelser vedrørende PSI
                           (juni 2011) (3)
                        
                        
                           Prognoser for akkumuleret bruttotab for
                           kreditrisiko (4)
                        
                        
                           Hensættelser til tab på lån
                           (dec. 2011) (5)
                        
                        
                           Intern kapitaldannelse (6)
                        
                        
                           Mål-CT1
                           (dec. 2014) (7)
                        
                        
                           Kapitalbehov
                           (8) = (7) - (1) - (2) - (3) - (4) - (5) - (6)
                        
                     
                           NBG
                        
                        
                           7 287
                        
                        
                           – 11 735
                        
                        
                           1 646
                        
                        
                           – 8 366
                        
                        
                           5 390
                        
                        
                           4 681
                        
                        
                           8 657
                        
                        
                           9 756
                        
                     
                           Eurobank
                        
                        
                           3 515
                        
                        
                           – 5 781
                        
                        
                           830
                        
                        
                           – 8 226
                        
                        
                           3 514
                        
                        
                           2 904
                        
                        
                           2 595
                        
                        
                           5 839
                        
                     
                           Alpha
                        
                        
                           4 526
                        
                        
                           – 4 786
                        
                        
                           673
                        
                        
                           – 8 493
                        
                        
                           3 115
                        
                        
                           2 428
                        
                        
                           2 033
                        
                        
                           4 571
                        
                     
                           Piræus
                        
                        
                           2 615
                        
                        
                           – 5 911
                        
                        
                           1 005
                        
                        
                           – 6 281
                        
                        
                           2 565
                        
                        
                           1 080
                        
                        
                           2 408
                        
                        
                           7 335
                        
                     
                           Probank
                        
                        
                           281
                        
                        
                           – 295
                        
                        
                           59
                        
                        
                           – 462
                        
                        
                           168
                        
                        
                           147
                        
                        
                           180
                        
                        
                           282
                        
                     
                           FB Bank
                        
                        
                           145
                        
                        
                           – 49
                        
                        
                           0
                        
                        
                           – 285
                        
                        
                           167
                        
                        
                           – 29
                        
                        
                           116
                        
                        
                           168
                        
                     
                           
                              Kilde: Bank of Greece, Report on the Recapitalisation and the Restructuring of the Greek Banking Sector, december 2012, s. 8.
                        
                     
         
               (45)
            
            
               Ifølge MEFP vil banker, der indsender planer for rentabel kapitalisering, få lejlighed til at ansøge om og modtage offentlig støtte på en måde, som bevarer den private sektors incitamenter til at tilføre kapital og dermed minimere byrden for skatteborgerne (19). Den græske nationalbank mente kun, at de fire største banker var rentable (Eurobank, National Bank of Greece, Piraeus Bank og Alpha Bank) (20). De modtog den første rekapitalisering fra stabilitetsfonden i maj 2012.
            
         
               (46)
            
            
               De nationale indlån i bankerne i Grækenland faldt med 37 % i alt fra udgangen af 2009 til juni 2012 som følge af recessionen og den politiske usikkerhed. De fire banker måtte betale mere i indlånsrente for at holde på indskuddene. Indlånsomkostningerne steg og indskrænkede bankernes nettorentetillæg. Da de græske banker blev udelukket fra engrosfinansieringsmarkederne, blev de helt afhængige af finansiering fra Eurosystemet (21), hvoraf en stigende del var likviditetsstøtte i en nødsituation (ELA) ydet af den græske nationalbank.
            
         
               (47)
            
            
               Den 3. december 2012 iværksatte Grækenland et tilbagekøbsprogram for de nye GSO'er, som bankerne havde modtaget i forbindelse med PSI-programmet, til kurser fra 30,2 % til 40,1 % af den nominelle værdi (22). De græske banker deltog i dette tilbagekøbsprogram, som udløste yderligere tab på deres balance, idet det regnskabsmæssige tab (dvs. forskellen mellem markedsværdien og den nominelle værdi), der blev bogført i forbindelse med PSI-programmet, var definitivt og uigenkaldeligt (23).
            
         
               (48)
            
            
               I december 2012 fik de fire største græske banker en anden bro-rekapitalisering af stabilitetsfonden.
            
         
               (49)
            
            
               I foråret 2013 blev bro-rekapitaliseringerne af de fire banker konverteret til permanente rekapitaliseringer i ordinære aktier, hvor stabilitetsfonden har mere end 80 % af aktierne i hver af de fire banker. For de banker, for hvem det lykkedes at tiltrække privat kapital af en fastsat størrelse, modtog stabilitetsfonden aktier uden stemmerettigheder, og private investorer, der indskød ny kapital sammen med stabilitetsfonden, modtog garantier for de aktier, som stabilitetsfonden opkøbte.
            
         
               (50)
            
            
               I juli 2013 engagerede den græske nationalbank en rådgiver til at udføre en diagnostisk undersøgelse af alle græske bankers udlånsportefølje. Denne rådgiver udarbejdede prognoser for tab på lån (herefter »PTL«) for alle de græske bankers nationale udlånsporteføljer samt for lån med græsk risiko i udenlandske filialer og datterselskaber over en tidshorisont på 3,5 år og for lånenes fulde løbetid. Analysen omfattede prognoser for tab på lån i to makroøkonomiske scenarier, et referencescenarie og et negativt scenarie. Prognoserne for tab på lån i udenlandske udlånsporteføljer blev vurderet af den græske nationalbank ved hjælp af input fra rådgiveren.
            
         
               (51)
            
            
               På baggrund af rådgiverens vurdering af prognoserne for tab på lån iværksatte den græske nationalbank en ny stresstest i efteråret 2013 (herefter »2013-stresstesten«) for at vurdere, hvor solide de græske bankers kapitalposition var, både i et referencescenarie og i et negativt scenarie. Den græske nationalbank foretog en vurdering af kapitalbehovet med teknisk bistand fra en anden rådgiver.
            
         
               (52)
            
            
               De centrale elementer i kapitalbehovsvurderingen i 2013-stresstesten var i) prognoserne for tab på lån (24) for bankernes udlånsportefølje på et konsolideret grundlag for græsk risiko og udenlandsk risiko fratrukket eksisterende lånereserver og ii) den anslåede driftsrentabilitet hos bankerne i perioden fra juni 2013 til december 2016 baseret på en konservativ justering af omstruktureringsplanerne, som var indsendt til den græske nationalbank i løbet af fjerde kvartal af 2013. Tabel 4 viser en oversigt over beregningen af kapitalbehovet hos de største græske banker, der er foretaget på et konsolideret grundlag i referencescenariet i denne 2013-stresstest.
               
                  Tabel 4
               
               
                  2013-stresstesten: Kapitalbehovet hos de græske banker, beregnet på et konsolideret grundlag i referencescenariet (mio. EUR)
               
               
                           Banker
                        
                        
                           Reference-CT1
                           (juni 2013) (1)
                        
                        
                           Hensættelser til tab på lån
                           (juni 2013) (2)
                        
                        
                           PTL for græsk risiko (3)
                        
                        
                           PTL for udenlandsk risiko (25) (4)
                        
                        
                           Intern kapitaldannelse (5)
                        
                        
                           Stresstest-CT1
                           (dec. 2016) (6)
                        
                        
                           Kapitalbehov
                           (7) = (6) – (1) – (2) – (3) – (4) – (5)
                        
                     
                           NBG (26)
                           
                        
                        
                           4 821
                        
                        
                           8 134
                        
                        
                           – 8 745
                        
                        
                           – 3 100
                        
                        
                           1 451
                        
                        
                           4 743
                        
                        
                           2 183
                        
                     
                           Eurobank (27)
                           
                        
                        
                           2 228
                        
                        
                           7 000
                        
                        
                           – 9 519
                        
                        
                           – 1 628
                        
                        
                           2 106
                        
                        
                           3 133
                        
                        
                           2 945
                        
                     
                           Alpha
                        
                        
                           7 380
                        
                        
                           10 416
                        
                        
                           – 14 720
                        
                        
                           – 2 936
                        
                        
                           4 047
                        
                        
                           4 450
                        
                        
                           262
                        
                     
                           Piræus
                        
                        
                           8 294
                        
                        
                           12 362
                        
                        
                           – 16 132
                        
                        
                           – 2 342
                        
                        
                           2 658
                        
                        
                           5 265
                        
                        
                           425
                        
                     
                           
                              Kilde: Bank of Greece, 2013 Stress Test of the Greek Banking Sector, marts 2014, s. 42.
                        
                     
         
               (53)
            
            
               Den 6. marts 2014 bekendtgjorde den græske nationalbank resultatet af 2013-stresstesten og anmodede bankerne om at indsende deres planer for rejsning af kapital inden medio april 2014 til dækning af kapitalbehovet i referencescenariet.
            
         
               (54)
            
            
               Fra udgangen af marts 2013 til begyndelsen af maj 2014 blev der foretaget yderligere forhøjelser af disse fire bankers aktiekapital.
            
         2.1.2.   Støttemodtageren
   
   
               (55)
            
            
               Banken yder generelle banktjenester, primært i Grækenland, Tyrkiet og andre lande i det centrale, østlige og sydøstlige Europa (Cypern, Rumænien, Bulgarien, Serbien, Albanien og den tidligere jugoslaviske republik Makedonien (»FYROM«)). Den tilbyder den fulde vifte af bank- og finansprodukter og tjenesteydelser til private såvel som erhvervslivet. Den driver detail- og forretningsbankvirksomhed og tilbyder private banking, formueforvaltning, forsikring, finansiering, kapitalmarkedsydelser og andre tjenesteydelser. Banken er anmeldt som aktieselskab i Grækenland, og dens aktier noteres på Athens fondsbørs. Den 30. september 2012 beskæftigede banken i alt 37 831 personer (28), hvoraf omtrent en tredjedel arbejdede i Grækenland, en tredjedel arbejdede i Tyrkiet, og resten arbejdede i de øvrige lande, primært i Sydøsteuropa.
            
         
               (56)
            
            
               Banken deltog i PSI-programmet og ombyttede GSO'er og statslige lån med en pålydende værdi af 14 749 mio. EUR. Dens samlede PSI-relaterede omkostning beløb sig til ca. 11 735 mio. EUR før skat og blev fuldt ud bogført i 2011-regnskaberne (29). Under tilbagekøbsprogrammet i december 2012 solgte banken de nye GSO'er, den havde modtaget i forbindelse med PSI, til en meget lavere kurs end den nominelle værdi. Dette salg krystalliserede bankens tab på de nye GSO'er.
            
         
               (57)
            
            
               Bankens nøgletal i december 2010, december 2011, december 2012 og december 2013 (konsoliderede data i henhold til årsregnskaberne) vises i tabel 5.
               
                  Tabel 5
               
               
                  National Bank of Greeces nøgletal, 2010, 2011, 2012 og 2013
                   (30)
               
               
                           Driftsregnskab (i mio. EUR)
                        
                        
                           2010
                        
                        
                           2011
                        
                        
                           2012
                        
                        
                           2013
                        
                     
                           Nettorenteindtægt
                        
                        
                           4 148
                        
                        
                           3 843
                        
                        
                           3 365
                        
                        
                           3 157
                        
                     
                           Driftsindtægter i alt
                        
                        
                           4 639
                        
                        
                           4 372
                        
                        
                           3 527
                        
                        
                           3 771
                        
                     
                           Driftsudgifter i alt
                        
                        
                           – 2 512
                        
                        
                           – 2 541
                        
                        
                           – 2 322
                        
                        
                           – 2 547
                        
                     
                           Indtægter før hensættelser
                        
                        
                           2 127
                        
                        
                           1 833
                        
                        
                           1 205
                        
                        
                           1 224
                        
                     
                           Værdiforringelsestab til dækning af kreditrisiko
                        
                        
                           – 1 450
                        
                        
                           – 3 439
                        
                        
                           – 2 966
                        
                        
                           – 1 373
                        
                     
                           Værdiforringelsestab på GSO'er og lån under PSI
                        
                        
                           0
                        
                        
                           – 11 783
                        
                        
                           – 187
                        
                        
                           0
                        
                     
                           Nettofortjeneste/tab
                        
                        
                           440
                        
                        
                           – 12 325
                        
                        
                           – 2 131
                        
                        
                           807
                        
                     
                           Udvalgte nøgletal (mio. EUR)
                        
                        
                           31. december 2010
                        
                        
                           31. december 2011
                        
                        
                           31. december 2012
                        
                        
                           31. december 2013
                        
                     
                           Samlet tilgodehavende hos kunder (lån og forskud)
                        
                        
                           77 262
                        
                        
                           71 496
                        
                        
                           69 135
                        
                        
                           67 250
                        
                     
                           Indlån
                        
                        
                           68 039
                        
                        
                           59 544
                        
                        
                           58 722
                        
                        
                           62 876
                        
                     
                           Aktiver i alt
                        
                        
                           120 745
                        
                        
                           106 870
                        
                        
                           104 798
                        
                        
                           110 930
                        
                     
                           Egenkapital i alt (31)
                           
                        
                        
                           10 905
                        
                        
                           – 253
                        
                        
                           – 2 042
                        
                        
                           7 874
                        
                     
         
               (58)
            
            
               Tabel 5 illustrerer, at banken ud over de enorme tab, den bogførte i 2011 på grund af PSI-programmet (11 735 mio. EUR (32)), led under vigende indtjening (bl.a. på grund af de højere indlånsomkostninger) og store og stigende værdiforringelser på sin udlånsportefølje i Grækenland og i udlandet. Bankens likviditetsstilling blev ramt af indlånsflugten, men forholdet mellem dens nettoudlån og -indlån var relativt lavt sammenlignet med andre græske banker (118 % pr. 31. december 2012 (33)).
            
         
               (59)
            
            
               Efter 2013-stresstesten, hvor bankens kapitalbehov blev anslået til 2 183 mio. EUR i referencescenariet, søgte banken at rejse kapital på markedet til en værdi af 2,5 mia. EUR.
            
         
               (60)
            
            
               Den 6. maj 2014 bekendtgjorde banken, at man indledte en bookbuilding (34) til et beløb af 2,5 mia. EUR (35).
            
         
               (61)
            
            
               Den 9. maj 2014 bekendtgjorde banken udstedelsen af 1 136,4 millioner nye ordinære aktier til kurs 2,20 EUR pr. stk., hvilket gav en bruttoindtjening på i alt 2,5 mia. EUR (36). Udvidelsen af bankens aktiekapital skete via en annullering af de eksisterende aktionærers tegningsret i overensstemmelse med beslutning truffet på generalforsamlingen i Athen den 10. maj 2014 (37). Stabilitetsfonden godkendte udvidelsen af bankens aktiekapital på grundlag af to uafhængige værdiansættelser udført af uafhængige eksperter i henhold til lov 3864 (38).
            
         2.2.   BANKENS KØB AF GRÆSKE BANKAKTIVITETER
   2.2.1.   Køb af udvalgte passiver i de tre andelsbanker
   
   
               (62)
            
            
               Den 18. marts 2012 bemærkede den græske nationalbank, at de tre andelsbanker ikke opfyldte kapitaltilstrækkelighedskravene, og konkluderede, at de ikke ville være i stand til at forhøje deres kapital. Den græske nationalbank besluttede derfor at tilbagekalde deres licenser og satte dem til afvikling.
            
         
               (63)
            
            
               Den græske nationalbank fandt, at det var nødvendigt at træffe afviklingsforanstaltninger, herunder at sælge indlånene på auktion inden for rammerne af reglerne om afvikling (artikel 63D, i lov 3601/2007) og dække det relevante udækkede finansieringsbehov, for at fastholde de forbedringer i indskydernes tillid, der var sket i kølvandet på den vellykkede gennemførelse af PSI-programmet og det andet tilpasningsprogram, og som trods den nylige vending af markedsstemningen var skrøbelige. Den græske nationalbank anslog, at kundeindlånene (baseret på ureviderede data pr. 30. september 2013) i de tre andelsbanker udgjorde i alt ca. 325 mio. EUR den 19. marts 2012.
            
         
               (64)
            
            
               Den græske nationalbank iværksatte en købs- og overtagelsesprocedure, hvor alle indlån, herunder interbankindlån, og fordringer og passiver over for Hellenic Deposit and Investment Guarantee Fund (herefter »HDIGF«), men ingen lån, ville blive overført til køberen. Den 20. marts 2012 opfordrede den græske nationalbank de fem største græske kreditinstitutter til at afgive bud. Banken og tre andre banker afgav bindende bud. Bankens bud blev foretrukket med hensyn til betaling og tid til gennemførelsen af overførslen. Banken tilbød at betale et beløb svarende til […] (39) % af de overførte indlån og anslog, at overførslen kunne gennemføres på en arbejdsdag.
            
         2.2.1.1.   Cooperative Bank of Lesvos-Limnos (herefter »Lesvos-Limnos Bank«)
   
   
               (65)
            
            
               Den 23. marts 2012 besluttede den græske nationalbank, at Lesvos-Limnos Banks fordringer og passiver over for HDIGF skulle overføres til banken (40). Ifølge den græske nationalbank (41) beløb dagsværdien af de overførte passiver sig til […] mio. EUR, mens der ikke blev overført nogen aktiver. Betalingen blev beregnet (42) til […] mio. EUR, dvs. […] % af de overførte indlån. Det udækkede finansieringsbehov blev dækket af stabilitetsfonden i overensstemmelse med artikel 63D, stk. 13, i lov 3601/2007. Den 10. april 2012 udbetalte stabilitetsfonden to tredjedele af det samlede udækkede finansieringsbehov i EFSF-obligationer og bekræftede samtidig, at det resterende beløb ville blive udbetalt efter den endelige beregning af det udækkede finansieringsbehov. Den 22. juni 2012 fastslog den græske nationalbank, at Lesvos-Limnos Banks endelige udækkede finansieringsbehov beløb sig til 56,6 mio. EUR. Stabilitetsfonden dækkede den ikke-udbetalte del af det udækkede finansieringsbehov den 20. juli 2012.
            
         
               (66)
            
            
               På tidspunktet for afviklingen beskæftigede Lesvos-Limnos Bank 37 personer og havde tre filialer. Banken overtog ikke Lesvos-Limnos Banks filialer, og de ansatte blev afskediget.
            
         2.2.1.2.   Cooperative Bank of Achaia (herefter »Achaia Bank«)
   
   
               (67)
            
            
               Den 23. marts 2012 besluttede den græske nationalbank, at Achaia Banks fordringer og passiver over for HDIGF skulle overføres til banken (43). Ifølge den græske nationalbank (44) beløb dagsværdien af de overførte passiver sig til […] mio. EUR, mens der ikke blev overført nogen aktiver. Betalingen blev beregnet (45) til […] mio. EUR, dvs. […] % af de overførte indlån. Det udækkede finansieringsbehov blev dækket af stabilitetsfonden i overensstemmelse med artikel 63D, stk. 13, i lov 3601/2007. Den 10. april 2012 udbetalte stabilitetsfonden to tredjedele af det samlede udækkede finansieringsbehov i EFSF-obligationer og bekræftede samtidig, at det resterende beløb ville blive udbetalt efter den endelige beregning af det udækkede finansieringsbehov. Den 22. juni 2012 fastslog den græske nationalbank, at Achaia Banks endelige udækkede finansieringsbehov beløb sig til 212,9 mio. EUR. Stabilitetsfonden dækkede den ikke-udbetalte del af det udækkede finansieringsbehov den 20. juli 2012.
            
         
               (68)
            
            
               På tidspunktet for afviklingen beskæftigede Achaia Bank 103 personer og havde 13 filialer. Banken overtog ikke Achaia Banks filialer, og de ansatte blev afskediget.
            
         2.2.1.3.   Cooperative Bank of Lamia (herefter »Lamia Bank«)
   
   
               (69)
            
            
               Den 23. marts 2012 besluttede den græske nationalbank, at Lamia Banks fordringer og passiver over for HDIGF skulle overføres til banken (46). Ifølge den græske nationalbank beløb dagsværdien af de overførte passiver sig til […] mio. EUR, mens der ikke blev overført nogen aktiver. Betalingen blev beregnet (47) til […] mio. EUR, dvs. […] % af de overførte indlån. Det udækkede finansieringsbehov blev dækket af stabilitetsfonden i overensstemmelse med artikel 63D, stk. 13, i lov 3601/2007. Den 10. april 2012 udbetalte stabilitetsfonden to tredjedele af det samlede udækkede finansieringsbehov i EFSF-obligationer og bekræftede samtidig, at det resterende beløb ville blive udbetalt efter den endelige beregning af det udækkede finansieringsbehov. Den 22. juni 2012 fastslog den græske nationalbank, at Lamia Banks endelige udækkede finansieringsbehov beløb sig til 56,3 mio. EUR. Stabilitetsfonden dækkede den ikke-udbetalte del af det udækkede finansieringsbehov den 20. juli 2012.
            
         
               (70)
            
            
               På tidspunktet for afviklingen beskæftigede Lamia Bank 47 personer og havde fem filialer. Banken overtog ikke Lamia Banks filialer, og de ansatte blev afskediget.
            
         
               (71)
            
            
               Beløbene for de tre andelsbankers udækkede finansieringsbehov er anført i tabel 6.
               
                  Tabel 6
               
               
                  De tre andelsbankers endelige udækkede finansieringsbehov
               
               
                            
                        
                        
                           Endeligt udækket finansieringsbehov
                           (mio. EUR)
                        
                     
                           Lesvos-Limnos Bank
                        
                        
                           56,6
                        
                     
                           Achaia Bank
                        
                        
                           212,9
                        
                     
                           Lamia Bank
                        
                        
                           56,3
                        
                     
                           I alt
                        
                        
                           325,8
                        
                     
                           
                              Kilder: Den græske nationalbanks afviklingsforanstaltningskommissions beslutning 3/1, 3/2 og 3/3 af 22. juni 2012.
                        
                     
         2.2.2.   Køb af udvalgte aktiver og passiver i First Business Bank
   
   
               (72)
            
            
               FB Bank var en lille bank med en samlet balance på 1,4 mia. EUR på tidspunktet for afviklingen og en markedsandel på under 1 % i lån og indlån. FB Bank havde 19 filialer i Grækenland og beskæftigede 260 personer den 31. december 2012.
            
         
               (73)
            
            
               Under den græske bankstøtteordning modtog FB Bank i) en tilførsel på 50 mio. EUR fra den græske stat i juli 2009, ii) græske statsobligationer for 60 mio. EUR i maj 2012 (48) og iii) en statsgaranti for udstedte obligationer med en nominel værdi af 50 mio. EUR i marts 2011.
            
         
               (74)
            
            
               FB Bank deltog i PSI-programmet og ombyttede GSO'er og statslige lån med en pålydende værdi af 70 mio. EUR. Som det fremgår af tabel 2, beløb dens samlede PSI-relaterede omkostning sig til 49 mio. EUR før skat. Som det fremgår af tabel 3, blev FB Banks kapitalbehov anslået til 168 mio. EUR i 2012-stresstesten.
            
         Køb af First Business Bank
   
               (75)
            
            
               Den 8. november 2012 anmodede den græske nationalbank FB Bank om at fuldføre kapitalforhøjelsen inden den 30. april 2013 for at genoprette dens kernekapitalprocent.
            
         
               (76)
            
            
               Da det ikke lykkedes for FB Bank at forhøje kapitalen inden den 30. april 2013, besluttede den græske nationalbank at tilbagekalde FB Banks licens og satte den til afvikling.
            
         
               (77)
            
            
               Den græske nationalbank fandt, at det var nødvendigt at træffe afviklingsforanstaltninger gennem en købs- og overtagelsesprocedure, herunder at dække det relevante udækkede finansieringsbehov og dække kapitalbehovene i forbindelse med de overførte aktiver, for at sikre indskydernes tillid til det græske banksystem og derved bevare den finansielle stabilitet. Den græske nationalbank anslog, at kundeindlånene den 31. december 2012 beløb sig til ca. 1 278 mio. EUR, hvoraf kun 830 mio. EUR var garanteret af HDIGF. Hvis FB Bank var blevet afviklet uden gennemførelsen af afviklingsforanstaltninger, ville indlån for omkring 448 mio. EUR ikke være blevet dækket.
            
         
               (78)
            
            
               Af hensyn til den finansielle stabilitet iværksatte den græske nationalbank salget af udvalgte aktiver og passiver i FB Bank, herunder indlån, ved auktion. Købet af FB Banks aktiver kunne dog have resulteret i yderligere kapitalbehov for køberen, og ingen bank ville derfor påtage sig at købe de udvalgte aktiver og passiver. Den græske nationalbank tilkendegav i sit brev til stabilitetsfonden af 8. maj 2013, at stabilitetsfonden burde dække disse kapitalbehov som en del af afviklingsomkostningerne. Banken anførte i sit endelige bud af 10. maj 2013, at de kapitalbehov, der opstod ved købet af de aktiver, der var overført fra FB Bank, skulle dækkes af stabilitetsfonden. Den græske nationalbank anslog, at disse kapitalbehov beløb sig til ca. 100 mio. EUR på afviklingstidspunktet (49).
            
         
               (79)
            
            
               Den 8. maj 2013 indgav banken og en anden bank ikkebindende bud. I begge bankers bud var det forudsat, at stabilitetsfonden ville dække både det udækkede finansieringsbehov og kapitalbehovene i forbindelse med de overførte aktiver. Den 10. maj 2013 indgav banken sit endelige bud. Den græske nationalbank besluttede at overføre FB Banks aktiver og passiver til banken, hvis bud blev foretrukket.
            
         
               (80)
            
            
               Udlån til kunder (bortset fra permanent misligholdte) og de fleste kontante midler samt immaterielle aktiver og goodwill, ejendomsrettigheder, kontrakter vedrørende leje eller køb af ejendom, interbankfordringer og kundeindlån blev overført til banken.
            
         
               (81)
            
            
               I den græske nationalbanks indledende vurdering på afviklingstidspunktet (50) blev værdien af de passiver, der blev overført fra FB Bank til banken anslået til 1 402 mio. EUR, mens værdien af de overførte aktiver blev anslået til 878 mio. EUR, idet differencen udgjorde det udækkede finansieringsbehov på 524 mio. EUR. Det udækkede finansieringsbehov blev i henhold til artikel 63D, stk. 13, i lov 3601/2007 dækket af stabilitetsfonden, som den 28. juni 2013 udbetalte to tredjedele af det anslåede finansieringsbehov, dvs. 349,6 mio. EUR. Da den græske nationalbank havde færdigberegnet det udækkede finansieringsbehov den 7. november 2013 (51) til 457 mio. EUR, udbetalte stabilitetsfonden den 13. november 2013 (52) balancen på 107,4 mio. EUR til banken.
            
         2.2.3.   Køb af udvalgte aktiver og passiver i Probank
   
   
               (82)
            
            
               Probank havde et netværk af 112 filialer i Grækenland og beskæftigede 1 087 personer (53) den 31. marts 2013.
            
         
               (83)
            
            
               Probanks balance var omkring 3,2 mia. EUR pr. 30. juni 2013 (54). Probank havde en markedsandel på 1,1 % i udlån og en markedsandel på 1,7 % i indlån pr. 31. marts 2013.
            
         
               (84)
            
            
               Probank deltog i PSI-programmet og ombyttede GSO'er med en pålydende værdi af 415 mio. EUR. Som det fremgår af tabel 2, beløb dens samlede PSI-relaterede omkostning sig til 295 mio. EUR før skat. Som det fremgår af tabel 3, blev Probanks kapitalbehov anslået til 282 mio. EUR i 2012-stresstesten.
            
         Køb af Probank
   
               (85)
            
            
               Den 26. oktober 2012 anmodede den græske nationalbank Probank om at forhøje dens kapital med 282 mio. EUR.
            
         
               (86)
            
            
               Da det ikke lykkedes for Probank at forhøje kapitalen inden juli 2013, besluttede den græske nationalbank at tilbagekalde Probanks licens og satte den til afvikling (55). Probanks egenkapital var mere specifikt negativ og blev anslået til ca. – 16 mio. EUR pr. 31. marts 2013 på et konsolideret grundlag. Probank opfyldte derfor ikke minimumskapitalkravet, og dens egenkapital var lavere end minimumsaktiekapitalen for banker fastsat i artikel 5, stk. 4, litra a), i lov 3601/2007.
            
         
               (87)
            
            
               Den græske nationalbank fandt, at det var nødvendigt at træffe afviklingsforanstaltninger for at sikre indskydernes tillid til det græske banksystem og derved bevare den finansielle stabilitet. Den græske nationalbank anslog, at de samlede kundeindlån i Probank den 31. marts 2013 beløb sig til ca. 3 123 mio. EUR, hvoraf kun 1 998 mio. EUR var garanteret af HDIGF. Hvis Probank var blevet afviklet uden gennemførelsen af afviklingsforanstaltninger, ville indlån for omkring 1 125 mio. EUR ikke være blevet dækket.
            
         
               (88)
            
            
               Af hensyn til den finansielle stabilitet iværksatte den græske nationalbank salget af udvalgte aktiver og passiver i Probank, herunder indlån, ved auktion. Købet af Probanks aktiver kunne dog have resulteret i yderligere kapitalbehov for køberen, og ingen bank ville derfor påtage sig at købe de udvalgte aktiver og passiver. Banken anførte i sit endelige bud af 25. juli 2013, at de kapitalbehov, der opstod ved købet af de aktiver, der var overført fra Probank, skulle dækkes af stabilitetsfonden. Stabilitetsfonden tog ved vurderingen af de modtagne behov højde for det ønskede tilsagn om at dække disse kapitalbehov. Beløbet for disse kapitalbehov blev anslået til [180-280] mio. EUR (56).
            
         
               (89)
            
            
               Den 24. juli 2013 afgav en anden stor græsk bank et foreløbigt tilbud, og den 25. juli 2013 afgav banken sit bindende tilbud. I begge bankers bud var det forudsat, at stabilitetsfonden ville dække både det udækkede finansieringsbehov og kapitalbehovene i forbindelse med de overførte aktiver. Den græske nationalbank besluttede at overføre Probanks aktiver og passiver til banken, hvis bud blev foretrukket.
            
         
               (90)
            
            
               Udlån til kunder (bortset fra permanent misligholdte lån) og de fleste kontante midler samt immaterielle aktiver og goodwill, ejendomsrettigheder, kontrakter vedrørende leje eller køb af ejendom, interbankfordringer og kundeindlån blev overført til banken.
            
         
               (91)
            
            
               I den græske nationalbanks indledende vurdering på afviklingstidspunktet (57) blev værdien af de passiver, der blev overført fra Probank til banken anslået til 3 198,9 mio. EUR, mens værdien af de overførte aktiver blev anslået til 2 961,4 mio. EUR, idet differencen udgjorde det udækkede finansieringsbehov på 237,6 mio. EUR. Det udækkede finansieringsbehov blev i henhold til artikel 63D, stk. 13, i lov 3601/2007 dækket af stabilitetsfonden, som den 9. august 2013 udbetalte to tredjedele af det anslåede finansieringsbehov, dvs. 158,4 mio. EUR. Det udækkede finansieringsbehov, som blev færdigberegnet af den græske nationalbank den 30. december 2013, beløb sig til 562,7 mio. EUR (58). Den 31. december 2013 udbetalte stabilitetsfonden balancen på 404,4 mio. EUR kontant (59) til banken.
            
         2.3.   STØTTEFORANSTALTNINGER
   2.3.1.   Støtteforanstaltninger bevilget til banken i henhold til den græske bankstøtteordning (foranstaltning L1 og A)
   
   
               (92)
            
            
               Banken modtog flere former for støtte ifølge den græske bankstøtteordning, rekapitaliseringsforanstaltningen, garantiforanstaltningen og foranstaltningen med statsobligationslån.
            
         2.3.1.1.   Statslig likviditetsstøtte ydet i henhold til garantiforanstaltningen og foranstaltningen med statsobligationslån (foranstaltning L1)
   
   
               (93)
            
            
               Banken har modtaget og modtager fortsat støtte i henhold til garantiforanstaltningen og foranstaltningen med statsobligationslån. Denne støtte vil i denne afgørelse blive betegnet som »foranstaltning L1«. Pr. 30. november 2013 (60) beløb garantierne til banken sig til ca. 14,8 mia. EUR. Pr. den dato havde banken udestående statsobligationslån for 847 mio. EUR. Pr. 15. april 2011 havde banken modtaget statsobligationslån for 787 mio. EUR og fået statsgarantier for 12,9 mia. EUR.
            
         
               (94)
            
            
               I omstruktureringsplanen for banken, som de græske myndigheder fremsendte til Kommissionen den 25. juni 2014, angav de græske myndigheder, at de havde til hensigt at fortsætte med at yde garantier og statsobligationslån i henhold til ordningen i omstruktureringsperioden.
            
         2.3.1.2.   Statslig rekapitalisering ydet i henhold til rekapitaliseringsforanstaltningen (foranstaltning A)
   
   
               (95)
            
            
               I maj 2009 og december 2011 modtog banken kapitaltilførsler på henholdsvis 350 mio. EUR og 1 000 mio. EUR, i alt 1 350 mio. EUR (foranstaltning A) i henhold til rekapitaliseringsforanstaltningen i den græske bankstøtteordning. Denne kapitaltilførsel svarede til ca. 2 % af bankens risikovægtede aktiver på det pågældende tidspunkt.
            
         
               (96)
            
            
               Rekapitaliseringen skete med præferenceaktier tegnet af Grækenland og med en udbyttebetaling på 10 % og en løbetid på fem år. I 2010 blev præferenceaktiernes løbetid forlænget, og udbyttesatsen blev forhøjet. Hvis præferenceaktierne fremover ikke indløses inden fem år fra udstedelsen, og der ikke er truffet en beslutning af aktionærerne på generalforsamlingen om indløsningen af dem, vil den græske finansminister forhøje udbyttebetalingen med 2 % om året kumulativt (dvs. en udbyttebetaling på 12 % i år seks, 14 % i år syv osv.).
            
         2.3.2.   Statsgaranteret ELA (foranstaltning L2)
   
   
               (97)
            
            
               ELA er en ekstraordinær foranstaltning, der sætter et solvent pengeinstitut, som står over for midlertidige likviditetsproblemer, i stand til at modtage finansiering fra Eurosystemet, uden at en sådan transaktion er en del af den fælles pengepolitik. Den rente, som et sådant pengeinstitut betaler for ELA, er […] basispoint højere end den rente, det betaler for den almindelige centralbankbaserede refinansiering.
            
         
               (98)
            
            
               Den græske nationalbank har ansvaret for ELA-programmet, hvilket betyder, at enhver omkostning og risiko ved tilvejebringelsen af likviditetsstøtte i en nødsituation bæres af den græske nationalbank (61). Grækenland udstedte til den græske nationalbank en statsgaranti, som gælder for summen af al likviditetsstøtte i en nødsituation, som nationalbanken har ydet. Vedtagelsen af artikel 50, stk. 7, i lov 3943/2011 om ændring af artikel 65, stk. 1, i lov 2362/1995 gav finansministeren mulighed for at udstede garantier på vegne af staten til den græske nationalbank for at beskytte dennes fordringer hos kreditinstitutterne. De banker, der får likviditetsstøtte i en nødsituation, skal betale et garantigebyr til staten på […] basispoint.
            
         
               (99)
            
            
               Pr. 31. januar 2012 havde banken fået 8,6 mia. EUR i statsgaranteret ELA (62), mens beløbet pr. 31. december 2012 var 30,9 mia. EUR (63) i statsgaranteret ELA.
            
         2.3.3.   Støtteforanstaltninger bevilget til banken gennem stabilitetsfonden (foranstaltning B1, B2 og B3)
   
   
               (100)
            
            
               Siden 2012 har banken fået støtte fra flere af stabilitetsfondens kapitalforanstaltninger. Tabel 7 giver et overblik over disse støtteforanstaltninger.
               
                  Tabel 7
               
               
                  Kapitalstøtteforanstaltninger bevilget til banken gennem stabilitetsfonden
               
               
                            
                        
                        
                           Første bro-rekapitalisering — maj 2012 (mio. EUR)
                        
                        
                           Anden bro-rekapitalisering — dec. 2012 (mio. EUR)
                        
                        
                           Rekapitaliseringen foråret — maj 2013 (mio. EUR)
                        
                     
                           Foranstaltning
                        
                        
                           B1
                        
                        
                           B2
                        
                        
                           B3
                        
                     
                           Beløb
                           (mio. EUR)
                        
                        
                           7 430
                        
                        
                           2 326
                        
                        
                           8 677
                        
                     
         2.3.3.1.   Første bro-rekapitalisering (foranstaltning B1)
   
   
               (101)
            
            
               Betragtning 14-33 i NBG-indledningsafgørelsen rummer en detaljeret beskrivelse af den første bro-rekapitalisering fra maj (64) 2012 (foranstaltning B1). Baggrunden for og de primære træk ved denne foranstaltning beskrives i dette afsnit.
            
         
               (102)
            
            
               Den 20. april 2012 gav stabilitetsfonden banken et brev om, at den forpligtede sig til at deltage i bankens planlagte aktiekapitalforhøjelse med et beløb på op til 6,9 mia. EUR.
            
         
               (103)
            
            
               I henhold til foranstaltning B1 overførte stabilitetsfonden 7,4 mia. EUR i EFSF-obligationer til banken den 28. maj 2012 i overensstemmelse med bestemmelserne om bro-rekapitaliseringer i lov 3864/2010 om oprettelse af stabilitetsfonden (herefter »loven om stabilitetsfonden«). Kommissionen har allerede i betragtning 50 til NBG-indledningsafgørelsen fastslået, at bro-rekapitaliseringen, som var afsluttet den 28. maj 2012, var indfrielsen af den forpligtelse, som var indgået i tilsagnserklæringen, og dermed en fortsættelse af den samme støtte. Både beløbet i tilsagnserklæringen og beløbet i den første bro-rekapitalisering var beregnet af den græske nationalbank for at sikre, at banken nåede en samlet kapital på 8 % pr. 31. december 2011, da bro-rekapitaliseringen blev bogført med tilbagevirkende kraft i bankens regnskaber. Som det ses i tabel 3, dækkede foranstaltning B1 ikke hele det samlede kapitalbehov, der blev identificeret i 2012-stresstesten. Det var meningen, at banken skulle rejse kapitalen gennem en kommende kapitalforhøjelse, og at bro-rekapitaliseringen kun skulle bevare bankens berettigelse til finansiering fra ECB, indtil kapitalforhøjelsen havde fundet sted.
            
         
               (104)
            
            
               Vedrørende perioden mellem datoen for den første bro-rekapitalisering og datoen for omlægningen af den første bro-rekapitalisering til ordinære aktier og andre konvertible finansielle instrumenter var det i før-tegningsaftalen mellem banken og stabilitetsfonden bestemt, at banken skulle betale stabilitetsfonden et årligt gebyr på 1 % af den nominelle værdi af EFSF-obligationerne, og at enhver kuponbetaling og påløben rente på EFSF-obligationerne for denne periode ville udgøre et yderligere kapitalbidrag fra stabilitetsfonden (65).
            
         2.3.3.2.   Anden bro-rekapitalisering (foranstaltning B2)
   
   
               (105)
            
            
               Banken bogførte yderligere tab i efteråret 2012. Bankens kapital faldt derfor igen til under det mindstekrav, den skal opfylde for at forblive berettiget til refinansiering fra ECB.
            
         
               (106)
            
            
               Derfor blev det nødvendigt med endnu en bro-rekapitalisering. Den 21. december 2012 gennemførte stabilitetsfonden den anden bro-rekapitalisering på 2 326 mio. EUR (foranstaltning B2), som igen foregik ved overdragelse af EFSF-obligationer til banken.
            
         
               (107)
            
            
               Summen af de to bro-rekapitaliseringer (foranstaltning B1 og B2) betød, at det samlede kapitalbehov, der var identificeret i 2012-stresstesten (9,76 mia. EUR (66)) allerede var blevet udbetalt af stabilitetsfonden pr. 21. december 2012.
            
         2.3.3.3.   Stabilitetsfondens deltagelse i rekapitaliseringen foråret 2013 (foranstaltning B3)
   
   
               (108)
            
            
               Den 22. maj 2013 bekendtgjorde bankens bestyrelse udstedelsen af 2 274,1 millioner nye aktier med en nominel værdi af 0,30 EUR til kurs 4,29 EUR (67) pr. stk.
            
         
               (109)
            
            
               Den 21. juni 2013 (68) bekendtgjorde banken den fulde betaling af den samlede aktieforhøjelse for et samlet beløb på 9 756 mio. EUR, inkl. præmier. Den samlede private deltagelse i bankens aktiekapitalforhøjelse beløb sig til 1 079 mio. EUR (69). Stabilitetsfondens deltagelse i bankens aktiekapitalforhøjelse beløb sig således til 8 677 mio. EUR (foranstaltning B3).
            
         
               (110)
            
            
               Det beløb svarer til summen af foranstaltningerne B1 og B2 efter fradrag af beløbet for den private deltagelse. Ved hjælp af bankens aktiekapitalforhøjelse blev den første og anden bro-rekapitalisering (foranstaltning B1 og B2) delvist omlagt til en permanent rekapitalisering.
            
         
               (111)
            
            
               Kursen på nye aktier blev fastsat til 50 % af den ud fra omsætningen vægtede gennemsnitlige aktiekurs de seneste 50 børsdage forud for fastsættelsen af emissionskursen. Som følge af et omvendt aktiesplit og en reduktion af bankens aktiekapital, som generalforsamlingen besluttede den 29. april 2012 (70), blev kursen på de nye aktier fastsat til 4,29 EUR pr. stk.
            
         
               (112)
            
            
               Straks efter rekapitaliseringen foråret 2013 blev stabilitetsfonden bankens største aktionær med en post på 84,39 % (71). Stabilitetsfonden udstedte 245 779,6 millioner garantier og tildelte uden beregning private investorer en garanti for hver tegnet aktie (72). Hver garanti omfatter retten til at købe 8,23 aktier af stabilitetsfonden med bestemte intervaller og slutpriser. Den første udnyttelsesdato er den 26. december 2013, og derefter kan garantierne udnyttes hver sjette måned indtil den 26. december 2017. Udnyttelseskursen er lig med tegningskursen på 4,29 EUR forhøjet med en årlig rente (4 % for år et, 5 % for år to, 6 % for år tre, 7 % for år fire og derefter 8 % for de sidste seks måneder udtrykt på årsbasis) (73).
            
         
               (113)
            
            
               I henhold til loven om stabilitetsfonden som ændret i 2014 kan udnyttelseskursen kun justeres ved udstedelse med fortegningsret. Justeringen skal endvidere finde sted efterfølgende og kun op til beløbet for den indtjening, der opnås ved salget af stabilitetsfondens tegningsret. Der er ikke fastsat bestemmelser om justering i tilfælde af en aktiekapitalforhøjelse uden fortegningsret.
            
         2.3.4.   Støtteforanstaltninger til de opkøbte virksomheder
   
   2.3.4.1.   Statsstøtte til de tre andelsbanker
   
   
               (114)
            
            
               Som allerede nævnt i afsnit 2.2.1 blev Lesvos-Limnos Banks, Achaia Banks og Lamia Banks udækkede finansieringsbehov på henholdsvis 56,6 mio. EUR, 212,9 mio. EUR og 56,3 mio. EUR dækket af stabilitetsfonden. De udækkede finansieringsbehov beløb sig således til 325,8 mio. EUR i alt.
            
         2.3.4.2.   Støtteforanstaltninger til FB Bank
   
   
               (115)
            
            
               Siden 2009 har FB Bank modtaget støtte i henhold til flere foranstaltninger. Tabel 8 giver et overblik over disse støtteforanstaltninger.
               
                  Tabel 8
               
               
                  Overblik over kapitalstøtteforanstaltninger til FB Bank
               
               
                           Støttemodtager
                        
                        
                           Foranstaltning
                        
                        
                           Beskrivelse
                        
                        
                           Støttebevilgende enhed
                        
                        
                           Dato
                        
                        
                           Statsstøttebeløb (mio. EUR)
                        
                     
                           FB Banks aktiviteter
                        
                        
                           FB1
                        
                        
                           Præferenceaktier ydet i henhold til den græske bankstøtteordning
                        
                        
                           Staten
                        
                        
                           Juli 2009
                        
                        
                           50
                        
                     
                           FB2
                        
                        
                           Udlån af græske statsobligationer i henhold til den græske bankstøtteordning
                        
                        
                           Staten
                        
                        
                           Fra januar 2009
                        
                        
                           60
                        
                     
                           FB3
                        
                        
                           Statsgaranti for obligationer udstedt i henhold til den græske bankstøtteordning
                        
                        
                           Staten
                        
                        
                           Marts 2011
                        
                        
                           50
                        
                     
                           FB4
                        
                        
                           Finansiering af det udækkede finansieringsbehov fra aktiver overført fra FB Bank til banken
                        
                        
                           Stabilitetsfonden
                        
                        
                           10.5.2013
                           (afviklingsdatoen)
                        
                        
                           456,97
                        
                     
                           FB5
                        
                        
                           Forpligtelse til at dække kapitalbehovene i forbindelse med aktiver overført fra FB Bank til banken
                        
                        
                           Stabilitetsfonden
                        
                        
                           10.5.2013
                           (afviklingsdatoen)
                        
                        
                           100
                        
                     
                            
                        
                        
                           FB4 og FB5 i alt
                        
                        
                            
                        
                        
                            
                        
                        
                           556,97
                        
                     
         2.3.4.2.1.   Statslig rekapitalisering modtaget af FB Bank (foranstaltning FB1)
   
   
               (116)
            
            
               I juli 2009 tilførte Grækenland FB Bank 50 mio. EUR, hvilket svarede til ca. 3 % af dens risikovægtede aktiver på det tidspunkt. Denne kapitaltilførsel skete i henhold til rekapitaliseringsforanstaltningen, som er en del af den græske bankstøtteordning. Rekapitaliseringen skete med præferenceaktier.
            
         2.3.4.2.2.   Statslig likviditetsstøtte modtaget af FB Bank (foranstaltning FB2 og FB3)
   
   
               (117)
            
            
               FB Bank har også fået likviditetsstøtte via garantiforanstaltningen og foranstaltningen med statsobligationslån, som indgår i den græske bankstøtteordning. I januar 2009 modtog FB Bank græske statsobligationer for 60 mio. EUR, der udløb i december 2011 (foranstaltning FB2). I maj 2012 modtog den græske statsobligationer for 60 mio. EUR, der skulle udløbe i april 2015, men som blev annulleret den 23. maj 2013 (foranstaltning FB3) (74). I marts 2011 modtog FB Bank også en statsgaranti for udstedte obligationer med en nominel værdi af 50 mio. EUR.
            
         2.3.4.2.3.   Foranstaltninger vedrørende afviklingen af FB Bank (foranstaltning FB4 og FB5)
   
   i)   Dækning af det udækkede finansieringsbehov fra overførslen af aktier fra FB Bank til banken for et beløb på 456,97 mio. EUR (foranstaltning FB4)
   
               (118)
            
            
               Stabilitetsfonden dækkede det udækkede finansieringsbehov (75) fra overførslen af aktier fra FB Bank til banken. I overensstemmelse med den græske nationalbanks beslutninger af 10. maj og 7. november 2013 betalte stabilitetsfonden det samlede beløb på 456,97 mio. EUR i to rater henholdsvis den 26. juli og den 13. november 2013 (76).
            
         ii)   Stabilitetsfondens forpligtelse til at dække kapitalbehovene i forbindelse med de overførte aktiver (foranstaltning FB5)
   
               (119)
            
            
               Som et led i afviklingsproceduren forpligtede stabilitetsfonden sig til at dække kapitalbehovene fra opkøbet af aktiver overført fra FB Bank. Stabilitetsfonden skulle derfor tilføre banken et kapitalbeløb svarende til 9 % af de overførte risikovægtede aktiver. På tidspunktet for afviklingen blev kapitalbehovet i forbindelse med de overførte aktiver anslået til omkring 100 mio. EUR.
            
         
               (120)
            
            
               Som allerede nævnt i betragtning 30 vil stabilitetsfonden ikke tilføre banken yderligere kapital, da banken i sin omstruktureringsplan giver afkald på sin ret til at anmode stabilitetsfonden om at dække eventuelle kapitalbehov i forbindelse med de overførte aktiver.
            
         2.3.4.3.   Støtteforanstaltninger til Probank
   
   
               (121)
            
            
               Probank har ikke modtaget støtte i henhold til foranstaltninger omfattet af den græske bankstøtteordning. Tabel 9 rummer en oversigt over de øvrige støtteforanstaltninger, som Probank har modtaget.
               
                  Tabel 9
               
               
                  Overblik over støtteforanstaltninger til Probank
               
               
                           Støttemodtager
                        
                        
                           Foranstaltning
                        
                        
                           Beskrivelse
                        
                        
                           Støttebevilgende enhed
                        
                        
                           Dato
                        
                        
                           Statsstøttebeløb (mio. EUR)
                        
                     
                           Probanks aktiviteter
                        
                        
                           PB1
                        
                        
                           Finansiering af det udækkede finansieringsbehov fra aktiver overført fra Probank til banken
                        
                        
                           Stabilitetsfonden
                        
                        
                           26.7.2013
                           (afviklingsdatoen)
                        
                        
                           562,73
                        
                     
                           PB2
                        
                        
                           Forpligtelse til at dække kapitalbehovene i forbindelse med aktiver overført fra Probank til banken
                        
                        
                           Stabilitetsfonden
                        
                        
                           26.7.2013
                           (afviklingsdatoen)
                        
                        
                           [180-280]
                        
                     
                            
                        
                        
                           PB1 og PB2 i alt
                        
                        
                            
                        
                        
                            
                        
                        
                           [742,73-842,73]
                        
                     
         2.3.4.3.1.   Dækning af det udækkede finansieringsbehov fra overførslen af aktier fra Probank til banken for et beløb på 562,73 mio. EUR (foranstaltning PB1)
   
   
               (122)
            
            
               Stabilitetsfonden dækkede det udækkede finansieringsbehov fra aktiver overført fra Probank til banken. I overensstemmelse med den græske nationalbanks beslutninger af 26. juli og 30. december 2013 betalte stabilitetsfonden det samlede beløb på 562,73 mio. EUR i to rater henholdsvis den 9. august og den 31. december 2013.
            
         2.3.4.3.2.   Stabilitetsfondens forpligtelse til at dække kapitalbehovene i forbindelse med de overførte aktiver (foranstaltning PB2)
   
   
               (123)
            
            
               Som et led i afviklingsproceduren forpligtede stabilitetsfonden sig til at dække køberens kapitalbehov fra opkøbet af Probanks aktiver. Stabilitetsfonden skulle derfor tilføre banken et kapitalbeløb svarende til 9 % af de overførte risikovægtede aktiver. På tidspunktet for afviklingen blev kapitalbehovet i forbindelse med de overførte aktiver anslået til omkring [180-280] mio. EUR.
            
         
               (124)
            
            
               Som allerede nævnt i betragtning 41 vil stabilitetsfonden ikke tilføre banken yderligere kapital, da banken i sin omstruktureringsplan giver afkald på sin ret til at anmode stabilitetsfonden om at dække eventuelle kapitalbehov i forbindelse med de overførte aktiver.
            
         2.4.   OMSTRUKTURERINGSPLANEN
   
               (125)
            
            
               Den 25. juni 2014 fremsendte Grækenland omstruktureringsplanen for banken, hvori det forklares, hvordan banken som en enhed dannet ved køb af FB Bank, Probank og de tre andelsbanker agter at genoprette sin langsigtede rentabilitet.
            
         2.4.1.   Indenlandske tjenester
   
   
               (126)
            
            
               Ved hjælp af omstruktureringsplanen vil banken fokusere på sin kernebankvirksomhed i Grækenland og Tyrkiet.
            
         
               (127)
            
            
               Med hensyn til Grækenland er bankens højeste prioritet at sikre overlevelsen og rentabiliteten i sin græske bankvirksomhed inden udgangen af omstruktureringsperioden, dvs. den 31. december 2018. Omstruktureringsplanen indeholder derfor en række foranstaltninger til forbedring af bankens driftseffektivitet og nettorentetillæg samt foranstaltninger, der styrker dens kapitalstilling og balancestruktur.
            
         
               (128)
            
            
               Hvad angår driftseffektivitet, havde banken allerede påbegyndt et omfattende rationaliseringsprogram. I perioden 31. december 2009 til 30. december 2012 nedbragte banken sin fysiske tilstedeværelse i Grækenland. Den skar antallet af filialer ned fra 575 i 2009 (77) til 511 i 2012 (78) og nedbragte antallet af medarbejdere i den græske bankvirksomhed (fra 12 534 i december 2009 (79) til 11 230 i december 2012 (80)).
            
         
               (129)
            
            
               Fra december 2012 til udgangen af 2017 forventer banken yderligere at sænke antallet af medarbejdere i Grækenland (fra 13 675 til […]) (81) på trods af indvirkningen af købet af FB Bank og Probank, som beskæftigede henholdsvis 260 og 1 087 personer (82). Differencen mellem antallet af medarbejdere i den græske bankvirksomhed pr. 31. december 2012 (11 230) og det samlede antal medarbejdere i Grækenland ved udgangen af 2012 (13 675) skyldes antallet af medarbejdere inden for anden græsk virksomhed, som f.eks. forsikringer (Ethniki Hellenic General Insurance S.A.), turisme (Astir Palace Vouliagmenis S.A.) og fast ejendom (NBG Pangaea Reic).
            
         
               (130)
            
            
               Fra december 2012 til udgangen af 2017 vil banken fortsætte rationaliseringen af sit netværk i Grækenland. Antallet af filialer vil stige med […] fra 511 til […]. Banken købte som nævnt FB Bank og Probank med henholdsvis 19 og 112 filialer i 2013.
            
         
               (131)
            
            
               Den forøgede effektivitet med hensyn til filialer og personale vil bidrage til nedbringelsen af de samlede omkostninger for hele den græske virksomhed med […] % fra 1 301 mio. EUR på proformabasis i 2012 til […] mio. EUR i 2017 (83). Som følge heraf vil den forventede omkostningsprocent for bankens græske bankvirksomhed falde til under […] % ved slutningen af omstruktureringsperioden.
            
         
               (132)
            
            
               Omstruktureringsplanen beskriver også, hvordan banken vil slanke sine finansieringsomkostninger, hvilket er afgørende for at genskabe rentabiliteten. Banken forventer at kunne betale lavere indlånsrenter på sine indlån takket være det mere stabile økonomiske klima og især den forventede stabilisering og genopretning af den græske økonomi, som forventes at være i vækst fra 2014 og frem. Indlånsrentespændet (gennemsnitlig rente på aftaleindskud, anfordringsindskud og opsparingskonti) forventes at falde i Grækenland. Ligeledes vil bankens afhængighed af likviditetsstøtte i en nødsituation og finansiering fra Eurosystemet i det hele taget falde i omstruktureringsperioden.
            
         
               (133)
            
            
               Ifølge omstruktureringsplanen forventes det, at banken også styrker sin balance. Forholdet mellem bankens nettoudlån og -indlån i Grækenland vil falde yderligere, mens dens kapitalgrundlag vil blive forbedret (fra en kernekapitalprocent på 8,4 % på koncernplan pr. 31. december 2013).
            
         
               (134)
            
            
               En anden af bankens strategiske prioriteter er forvaltningen af nødlidende lån. Banken vil indføre skærpede kreditprocedurer vedrørende lånenes oprindelse (bedre sikkerhedsstillelse og lavere grænser) såvel som håndtering af nødlidende lån. Andelen af nødlidende lån vil […] nå op på […] % ved udgangen af omstruktureringsperioden (84). Risikoomkostningen (nedskrivninger på lån) vil falde fra 2 mia. EUR i 2012 til […] mia. EUR i 2018 (85).
            
         
               (135)
            
            
               Forbedringen af driftseffektiviteten, stigningen i nettorentetillægget og den faldende risikoomkostning vil sætte banken i stand til at øge sin rentabilitet. Banken forventer, at dens indtægter i Grækenland vil beløbe sig til […] mio. EUR i 2014 og […] mio. EUR i 2018. Dens konsoliderede egenkapitalforrentning vil nå op på […] % i 2017 for aktiviteterne i Grækenland (86), hvilket er tilstrækkeligt i betragtning af bankens risikoprofil pr. samme dato (87).
            
         2.4.2.   International bankvirksomhed (med undtagelse af Tyrkiet)
   
   
               (136)
            
            
               Banken har allerede påbegyndt nedgearing og omstrukturering af sit internationale net. Antallet af filialer i Sydøsteuropa er sænket med 170 siden 2009 (88).
            
         
               (137)
            
            
               Banken vil fortsat nedgeare og omstrukturere sit internationale net. Banken vil navnlig sælge sine udenlandske datterselskaber i […] og afhænde sine filialer i […]. Disse afhændelser repræsenterede […] % af bankens aktiver uden for Grækenland og Tyrkiet, dvs. […] mio. EUR ud af 12 101 mio. EUR ved udgangen af 2012.
            
         
               (138)
            
            
               Filialer i […] og […] samt datterselskabet i […] vil blive […].
            
         
               (139)
            
            
               Som følge af disse afhændelser vil nettofinansieringen fra moderselskabet være elimineret ved udgangen af omstruktureringsperioden.
            
         2.4.3.   Tyrkiet
   
   
               (140)
            
            
               Banken agter at reducere sin andel af Finansbank til 60 % […].
            
         
               (141)
            
            
               […] vil tilføre Finansbank […] og udvide bankens forpligtelse til at tilføre Finansbank […] i omstruktureringsperioden.
            
         
               (142)
            
            
               Banken forventer, at Finansbank vil blive udvidet betydeligt i løbet af omstruktureringsperioden. Den vil også gennemføre en plan for omkostningsstyring. I 2014 agter Finansbank at […] og at […]. I de efterfølgende år […], som fører til en nedbringelse af omkostningsprocenten fra […] til […] ved udgangen af omstruktureringsperioden (89).
            
         
               (143)
            
            
               Ifølge omstruktureringsplanen føres der nøje kontrol med Finansbanks risici. Det forventes, at nedskrivninger vil udgøre under […] % af kundeudlån fra 2014 til 2018, og der forventes en afkastningsgrad på […] % i 2018. Finansbanks forrentning af egenkapitalen vil være høj i hele perioden.
            
         
               (144)
            
            
               Banken solgte sin tyrkiske forsikringsvirksomhed (livsforsikring og anden forsikring) i 2012 med en kapitalgevinst på […] mio. EUR (90).
            
         2.4.4.   Andre aktiviteter end bankvirksomhed: salg af […] fast ejendom
   
   
               (145)
            
            
               Banken har reduceret sit ejerskab i det datterselskab, der handler med fast ejendom, Pangea, til under 35 %med en positiv virkning for bankens kernekapitalprocent (91). Banken planlægger også at sælge […] inden […] og sit private equity-datterselskab inden […].
            
         2.4.5.   Privat kapitaltilførsel og bidrag fra eksisterende aktionærer og efterstillede kreditorer
   
   
               (146)
            
            
               Det lykkedes banken at rejse betydelige kapitalbeløb på markedet og derved reducere den statsstøtte, den havde brug for.
            
         
               (147)
            
            
               Banken rejste for det første privat kapital i 2009 ved en udstedelse med fortegningsret på 1 247 mio. EUR. I 2010 rejste banken igen 1 815 mio. EUR (92) i privat kapital på markedet. Som nævnt i betragtning 109 lykkedes det endvidere banken at rejse et beløb på 1 079 mio. EUR fra private investorer gennem rekapitaliseringen foråret 2013. Aktionærerne, herunder deltagerne i kapitalforhøjelserne i 2009 og 2010, fik deres rettigheder kraftigt udvandet ved rekapitaliseringen foråret 2013: Stabilitetsfonden fik 84,4 % af bankens aktier, og de nye investorer fik 10,5 % af aktierne, hvilket kun efterlod 5,1 % til de tidligere aktionærer. Der er ikke udbetalt udbytte til ordinære aktionærer siden 2007 eller til amerikanske præferenceaktionærer siden 2009 (93).
            
         
               (148)
            
            
               Banken rejste kapital til et beløb af 2,5 mia. EUR på markedet i maj 2014. Banken agter at […].
            
         
               (149)
            
            
               Med hensyn til bidraget fra hybridkreditorer og efterstillede kreditorer tilbød banken den 3. januar 2012 at tilbagekøbe foretrukne værdipapirer til en kurs på mellem 45 og 70 % af den nominelle værdi. Ved den lejlighed tilbagekøbte banken også dækkede obligationer. For hvert af disse tilbagekøb blev prisen fastsat på grundlag af instrumenternes markedsværdi og indeholdt en præmie på højst 10 procentpoint, som blev tilføjet for at give investorerne et incitament til at deltage i tilbagekøbet. Her accepteredes 44 %, og den samlede kapitalforhøjelse beløb sig til ca. 302 mio. EUR (94).
            
         
               (150)
            
            
               Senere i 2012 og 2013 lancerede banken yderligere passivstyringsoperationer for værdipapirer udstedt til investorer, herunder dækkede obligationer, hybridinstrumenter, tier 2-instrumenter og præferenceaktier udstedt i USA. Disse tilbagekøb genererede yderligere kapital på […] mio. EUR. I henhold til banken er der genereret i alt […] mio. EUR (95) ved passivstyringsoperationer i de seneste år. Som følge af disse tilbagekøb faldt det udestående beløb for efterstillet gæld og hybridgæld til 293 mio. EUR pr. 31. december 2013.
            
         2.5.   DE GRÆSKE MYNDIGHEDERS TILSAGN
   
               (151)
            
            
               Den 25. juni 2014 afgav Grækenland løfte om, at banken og dens tilknyttede selskaber vil gennemføre den omstruktureringsplan, der blev fremsendt den 25. juni 2014, og forpligtede sig yderligere med hensyn til gennemførelsen af omstruktureringsplanen (herefter »tilsagnene«). Tilsagnene, der findes i bilaget, gengives kort i dette afsnit.
            
         
               (152)
            
            
               For det første har Grækenland afgivet løfte om, at banken vil omstrukturere sine forretningsaktiviteter i Grækenland ved at fastsætte et maksimalt antal filialer og medarbejdere samt et maksimalt beløb for de samlede omkostninger, som skal overholdes pr. 31. december 2017 (96).
            
         
               (153)
            
            
               Grækenland har også givet tilsagn om, at banken vil nedbringe sine omkostninger ved indlån i Grækenland og overholde et bestemt maksimum for forholdet mellem nettoudlån og indlån (97) pr. 31. december 2017 (98).
            
         
               (154)
            
            
               Vedrørende bankens udenlandske datterselskaber har Grækenland forpligtet sig til, at banken ikke vil give […], og at den vil afhænde en minoritetsandel i dette datterselskab. Grækenland har også givet tilsagn om, at banken vil foretage en betydelig nedgearing af sine udenlandske datterselskaber inden 30. juni 2018 (99).
            
         
               (155)
            
            
               Grækenland har afgivet løfte om, at banken vil afhænde […] og sit private equity-datterselskab samt en række værdipapirer. Desuden vil banken undlade at købe ikke-investeringsværdige værdipapirer med begrænsede undtagelser (100).
            
         
               (156)
            
            
               Grækenland gav en række tilsagn om selskabsledelsen (»corporate governance«) af banken. Grækenland lovede at begrænse lønniveauet for bankens ansatte og ledere, […] (101).
            
         
               (157)
            
            
               Grækenland har også lovet, at banken vil styrke sin kreditpolitik for at sikre, at beslutninger om ydelse og omstrukturering af lån sigter mod at maksimere bankens rentabilitet. Grækenland har endvidere givet tilsagn om, at banken vil overholde høje standarder med hensyn til overvågningen af kreditrisikoen samt omstruktureringen af lånene (102).
            
         
               (158)
            
            
               En række tilsagn handler om bankens transaktioner med tilknyttede låntagere. Disse tilsagn skal sikre, at banken ikke afviger fra fornuftig bankpraksis ved udlån eller omstrukturering af udlån til sine medarbejdere, direktører og aktionærer samt til offentlige enheder, politiske partier og medievirksomheder (103).
            
         
               (159)
            
            
               Endelig har Grækenland afgivet løfte om at indføre yderligere restriktioner for banken, såsom forbud mod udbetaling af kuponrente og udbytte, forbud mod opkøb og forbud mod at annoncere vedrørende statsstøtte (104).
            
         
               (160)
            
            
               Disse tilsagn vil blive overvåget indtil 31. december 2018 af en tilsynsførende administrator.
            
         
               (161)
            
            
               Grækenland har særskilt tilkendegivet, at landet vil indhente Kommissionens godkendelse, inden banken eller en statslig enhed, herunder stabilitetsfonden (105), tilbagekøber garantier.
            
         3.   BEGRUNDELSE FOR INDLEDNING AF DEN FORMELLE UNDERSØGELSESPROCEDURE VEDRØRENDE DEN FØRSTE BRO-REKAPITALISERING
   
   
               (162)
            
            
               Den 27. juli 2012 indledte Kommissionen den formelle undersøgelsesprocedure for at kontrollere, om betingelserne for bankmeddelelsen fra 2008 (106) blev opfyldt med hensyn til den første bro-rekapitaliserings hensigtsmæssighed, nødvendighed og proportionalitet, sådan som den blev ydet af stabilitetsfonden til fordel for banken (foranstaltning B1).
            
         
               (163)
            
            
               Med hensyn til foranstaltningens hensigtsmæssighed udtrykte Kommissionen på baggrund af, at støtten blev givet efter en forudgående rekapitalisering og likviditetsstøtte, og i betragtning af den lange redningsperiode tvivl om, hvorvidt banken havde gjort alt, hvad den kunne, for at undgå behov for støtte i fremtiden (107). Desuden stod det ikke klart for Kommissionen, hvem der skulle kontrollere banken, når den første bro-rekapitalisering blev erstattet af en permanent rekapitalisering (108), idet banken måske ville komme under enten statens eller en privat mindretalsaktionærs kontrol. Kommissionen bemærkede, at den ønskede at sikre, at kvaliteten af bankens ledelse og navnlig dens udlånsproces ikke skulle forringes i nogen af tilfældene.
            
         
               (164)
            
            
               Med hensyn til nødvendigheden af den første bro-rekapitalisering satte Kommissionen i betragtning 67 til NBG-indledningsafgørelsen spørgsmålstegn ved, om der var truffet enhver mulig foranstaltning med henblik på at undgå, at banken igen ville få brug for støtte i fremtiden. Eftersom varigheden af bro-rekapitaliseringsperioden var usikker, kunne Kommissionen heller ikke konkludere, om forrentningen var tilstrækkelig og overholdt statsstøttereglernes principper for forrentning og byrdefordeling. Da vilkårene for omlægning af den første bro-rekapitalisering til en permanent rekapitalisering desuden ikke var kendt på det tidspunkt, da NBG-indledningsafgørelsen blev truffet, kunne Kommissionen ikke vurdere dem.
            
         
               (165)
            
            
               Med hensyn til foranstaltningens proportionalitet udtrykte Kommissionen tvivl om, hvorvidt beskyttelsesforanstaltningerne (forbuddene mod at annoncere statsstøtte, at udbetale kuponrente og udbytte samt mod call-optioner og tilbagekøb som beskrevet i betragtning 71 til NBG-indledningsafgørelsen) var tilstrækkelige i henseende til den første bro-rekapitalisering. Desuden anførte Kommissionen i betragtning 72 til NBG-indledningsafgørelsen, at der kunne forekomme konkurrenceforvridning som følge af manglen på regler imod, at stabilitetsfonden koordinerede alle de fire største græske banker (nemlig banken, Alpha Bank, Eurobank og Piraeus), og manglen på tilstrækkelige beskyttelsesforanstaltninger imod, at de udvekslede kommercielt følsomme oplysninger. Kommissionen foreslog derfor at udpege en tilsynsførende administrator, som skulle være fysisk til stede i banken.
            
         4.   BEMÆRKNINGER FRA BERØRTE PARTER TIL DEN FORMELLE UNDERSØGELSESPROCEDURE VEDRØRENDE DEN FØRSTE BRO-REKAPITALISERING
   
   Bemærkninger fra en græsk bank
   
               (166)
            
            
               Den 3. januar 2013 modtog Kommissionen bemærkninger fra en græsk bank til NBG-indledningsafgørelsen. Denne græske bank bemærkede, at stabilitetsfondens rekapitalisering af græske banker i princippet var et velkomment skridt i retning af et sundere og mere rentabelt banksystem, og udtrykte ikke modstand mod rekapitaliseringen af banken.
            
         
               (167)
            
            
               Selv om den bakkede fuldstændig op om princippet om stabilitetsfondens rekapitalisering af græske banker, forklarede denne græske bank dog, at den forventede, at stabilitetsfondens rekapitalisering — for at minimere konkurrencefordrejninger og undgå forskelsbehandling — blev gjort tilgængelig på lignende vilkår for alle banker, der drev virksomhed i Grækenland.
            
         5.   BEMÆRKNINGER FRA GRÆKENLAND TIL DEN FORMELLE UNDERSØGELSESPROCEDURE VEDRØRENDE FØRSTE BRO-REKAPITALISERING
   
   
               (168)
            
            
               Den 5. september 2012 fremsendte Grækenland sine bemærkninger, som var udarbejdet af den græske nationalbank og stabilitetsfonden.
            
         5.1.   BEMÆRKNINGER FRA DEN GRÆSKE NATIONALBANK
   
               (169)
            
            
               Med hensyn til den første bro-rekapitaliserings hensigtsmæssighed bemærkede den græske nationalbank, at beløbet på 18 mia. EUR, hvormed stabilitetsfonden rekapitaliserede de fire største græske banker i maj 2012, var mindre end det beløb, som var nødvendigt, for at disse banker gradvis kunne nå op på og fastholde en kernekapitalprocent, der var fastsat til 10 %, og en kernekapitalprocent, der var fastsat til 7 % i et treårigt negativt stressscenarie. Den bemærkede også, at den første bro-rekapitalisering var midlertidig, idet rekapitaliseringsprocessen ville blive gennemført ved hjælp af forhøjelser af disse fire bankers aktiekapital.
            
         
               (170)
            
            
               Den græske nationalbank bemærkede videre, at rekapitaliseringen af de største græske banker var led i den langvarige omstrukturering af den græske banksektor. Den bemærkede, at ledelsen formentlig ikke vil blive udskiftet, når en bank forbliver på private hænder. Men hvis en bank overtages af staten (dvs. ejet af stabilitetsfonden), kan stabilitetsfonden udnævne en ny ledelse, som under alle omstændigheder vil blive vurderet af den græske nationalbank. Den græske nationalbank bemærkede, at den løbende vurderede rammerne for selskabsledelse, om den enkelte bank havde en tilstrækkelig ledelse, og hver banks risikoprofil for at sikre, at der ikke blev løbet for store risici. Den påpegede også, at stabilitetsfonden allerede havde udpeget repræsentanter til bestyrelsen i de rekapitaliserede banker.
            
         
               (171)
            
            
               Med hensyn til nødvendigheden af den første bro-rekapitalisering bemærkede den græske nationalbank, at bankens rekapitalisering var begrænset for at sikre, at de dengang gældende mindstekrav til kapital (8 %) var opfyldt. Den anførte også, at den langstrakte periode før rekapitaliseringerne skyldtes den kraftige forværring af markedsbetingelserne i Grækenland og virkningen af PSI-programmet, hele projektets kompleksitet og behovet for at maksimere private investorers deltagelse i aktiekapitalforhøjelserne.
            
         
               (172)
            
            
               Med hensyn til den første bro-rekapitaliserings proportionalitet påpegede den græske nationalbank, at den fulde gennemførelse af omstruktureringsplanen, der skulle fremlægges for Kommissionen, var garanteret i kraft af, at suspenderingen af stabilitetsfondens stemmerettigheder ville blive ophævet, hvis bl.a. omstruktureringsplanen blev misligholdt i væsentlig grad. Den græske nationalbank bemærkede også, at bankens vanskeligheder ikke skyldtes, at bankens ledelse havde undervurderet dens risici, eller at der forekom kommercielt aggressive handlinger.
            
         5.2.   BEMÆRKNINGER FRA STABILITETSFONDEN
   
               (173)
            
            
               For så vidt angår den første bro-rekapitaliserings hensigtsmæssighed i henseende til problemet med potentiel statslig indgriben, hvis staten yder store beløb i statsstøtte gennem stabilitetsfonden, og stabilitetsfonden er fuldt stemmeberettiget, anførte stabilitetsfonden, at de banker, der fik støtte fra stabilitetsfonden, ikke ansås for offentlige enheder eller enheder underlagt statslig kontrol, og at de ikke ville blive kontrolleret af staten, efter at de var blevet permanent rekapitaliseret af stabilitetsfonden. Stabilitetsfonden påpegede, at den er en fuldstændig uafhængig privatretlig juridisk enhed med selvstændig beslutningskompetence. Den er ikke underlagt statslig kontrol i henhold til artikel 16C, stk. 2, i loven om stabilitetsfonden, ifølge hvilken kreditinstitutterne, som stabilitetsfonden har ydet kapitalstøtte, ikke er en del af den offentlige sektor i bred forstand. Stabilitetsfonden henviste også til sin ledelsesstruktur.
            
         
               (174)
            
            
               Vedrørende sin intervention i bankens ledelse bemærkede stabilitetsfonden, at den ville respektere bankens selvstyre og ikke blande sig i den daglige ledelse, idet dens rolle var begrænset til det i loven om stabilitetsfonden angivne. Den anførte, at der ikke ville forekomme indgriben eller samordning fra statens side, og at bankens beslutninger vedrørende udlånsprocessen (bl.a. om sikkerhedsstillelse, prissætning og lånernes solvens) ville blive truffet på grundlag af kommercielle kriterier.
            
         
               (175)
            
            
               Stabilitetsfonden påpegede, at der i loven om stabilitetsfonden og i før-tegningsaftalen var fastsat passende sikkerhedsforanstaltninger med henblik på at hindre eksisterende private aktionærer i at tage for store risici. Den påpegede elementer som i) udnævnelsen af repræsentanter for stabilitetsfonden som uafhængige menige medlemmer af bankens bestyrelse og deres tilstedeværelse i udvalg, ii) stabilitetsfondens due diligence-undersøgelse af banken og iii) det forhold, at dens stemmerettigheder efter den endelige rekapitalisering kun ville være begrænsede, så længe banken overholdt vilkårene i omstruktureringsplanen.
            
         
               (176)
            
            
               Med hensyn til nødvendigheden af den første bro-rekapitalisering og specifikt niveauet for forrentningen af støtten anførte stabilitetsfonden, at forrentningen var blevet aftalt med repræsentanter for Kommissionen, ECB og IMF. Med det aftalte niveau var der taget højde for, at den første bro-rekapitalisering ville blive omlagt til en permanent rekapitalisering inden 30. september 2012, der blev sat som frist i marts 2012 i MEFP mellem Kommissionen, ECB og IMF og Grækenland.
            
         
               (177)
            
            
               Med hensyn til proportionaliteten af den første bro-rekapitalisering bemærkede stabilitetsfonden, at de foranstaltninger, den traf, f.eks. som beskrevet i betragtning 175 til nærværende afgørelse, var tilstrækkelige som beskyttelsesforanstaltninger i lyset af størrelsen af de modtagne støttebeløb og den langvarige redningsperiode. Desuden anførte stabilitetsfonden, at der var truffet hensigtsmæssige foranstaltninger med henblik på at sikre, at de banker, som stabilitetsfonden deltog i, ikke udvekslede kommercielt følsomme oplysninger. Der var f.eks. tale om udnævnelse af forskellige repræsentanter for stabilitetsfonden til at sidde i disse banker, mandater til disse repræsentanter, som specifikt beskyttede mod en informationsstrøm mellem to repræsentanter, og klare interne instrukser til disse personer om ikke at videresende kommercielt følsomme oplysninger om banken. Desuden anførte stabilitetsfonden, at den ikke udøvede sine rettigheder i forbindelse med bankerne på en måde, som kunne forhindre, begrænse, forvride eller i betydelig grad formindske eller hæmme en effektiv konkurrence. Til sidst påpegede stabilitetsfonden, at medlemmerne af dens bestyrelse og dens medarbejdere var underlagt strenge regler om fortrolighed og betroede opgaver og bundet af bestemmelserne om forretningshemmelighed.
            
         6.   VURDERING AF STØTTEN VEDRØRENDE DE OPKØBTE VIRKSOMHEDER
   
   6.1.   VURDERING AF STATSSTØTTE VEDRØRENDE AFVIKLINGEN AF DE TRE ANDELSBANKER
   6.1.1.   Forekomst af statsstøtte og støttebeløb
   
   
               (178)
            
            
               Kommissionen skal først afgøre, om der forekommer statsstøtte efter traktatens artikel 107, stk. 1, i forbindelse med afviklingen af de tre andelsbanker (dvs. dækningen af de udækkede finansieringsbehov, der muliggjorde overførslen af indlån). Ifølge denne bestemmelse er statsstøtte enhver form for støtte, som ydes ved hjælp af statsmidler under enhver tænkelig form, og som fordrejer eller truer med at fordreje konkurrencevilkårene ved at begunstige visse virksomheder eller visse produktioner, i det omfang den påvirker samhandelen mellem medlemsstaterne.
            
         
               (179)
            
            
               Kommissionen vil først vurdere, om følgende potentielle støttemodtagere opnåede en fordel: i) andelsbankerne og de »aktiviteter«, der potentielt blev overført til banken, og ii) banken.
            
         i)   Forekomsten af statsstøtte til de tre andelsbanker og de aktiviteter, der potentielt blev overført til banken.
   
               (180)
            
            
               Med hensyn til de tre andelsbanker bemærker Kommissionen, at Lesvos-Limnos Bank, Achaia Bank og Lamia Bank er blevet sat til afvikling, og at deres banklicenser er blevet kaldt tilbage. De gennemfører derfor ikke længere økonomiske aktiviteter på bankmarkedet.
            
         
               (181)
            
            
               Den statslige støtte, dvs. dækningen af de udækkede finansieringsbehov, ville kun udgøre statsstøtte til de overførte fordringer og passiver efter traktatens artikel 107, stk. 1,. hvis de sammen udgør en virksomhed. Virksomhedsbegrebet omfatter enhver enhed, som udøver økonomisk virksomhed, uanset denne enheds retlige status og dens finansieringsmåde. Økonomisk virksomhed er enhver form for virksomhed af industriel eller handelsmæssig art, hvorved der udbydes varer og tjenesteydelser på markedet. For at afgøre, om der er tale om støtte til en virksomhed, skal det derfor vurderes, om overførslen af fordringer og passiver indebærer overførslen af en økonomisk aktivitet.
            
         
               (182)
            
            
               Som allerede nævnt i 2.2.1 blev kun indlån samt fordringer og passiver over for HDIGF overført til banken efter afviklingen af de tre andelsbanker. De tre andelsbanker havde 187 medarbejdere og i alt 21 filialer. Det skal bemærkes, at hverken filialer, ansættelseskontrakter eller lån automatisk blev overført mellem de tre andelsbanker og banken. Det forhold, at lån ikke overføres til banken, men forbliver hos de tre andelsbanker under afvikling, og det forhold, at filialer og ansættelseskontrakter ikke blev overført, styrker (109) konklusionen om, at der ikke er tale om overførsel af økonomisk aktivitet. De overførte passiver (dvs. indlån) kan ikke betragtes som modtager af statsstøtte, da de ikke udgør en virksomhed.
            
         
               (183)
            
            
               De tre eksisterende juridiske enheder er således blevet sat til afvikling og udfører ikke længere bankaktiviteter. Samtidig udgør de overførte passiver ikke en økonomisk aktivitet.
            
         
               (184)
            
            
               Det konkluderes derfor, at stabilitetsfondens bevilling af EFSF-obligationer til banken for at dække det udækkede finansieringsbehov fra købet af de tre andelsbankers aktiver og passiver ikke gør det muligt at videreføre sidstnævntes økonomiske aktiviteter. Stabilitetsfondens støtte udgør derfor hverken støtte til de afviklede enheder eller støtte til de overførte aktiver og passiver.
            
         ii)   Forekomsten af statsstøtte til banken
   
               (185)
            
            
               Når Kommissionen skal afgøre, om salget af de tre andelsbankers aktiver og passiver indebærer statsstøtte til banken, skal den vurdere, om visse krav er opfyldt. Den skal navnlig undersøge, om i) salgsprocessen var åben og ikkediskriminerende, ii) salget foregik på markedsvilkår, og iii) staten maksimerede salgsprisen på de involverede aktiver og passiver (110).
            
         
               (186)
            
            
               Som allerede nævnt i betragtning 64 kontaktede den græske nationalbank kun de fem største græske kreditinstitutter med aktiviteter i Grækenland på daværende tidspunkt. Det begrænsede antal købere, der blev kontaktet, betyder ikke nødvendigvis, at udbuddet ikke var åbent, eftersom de var de eneste kreditinstitutter, der sandsynligvis ville være interesseret i at afgive bud. Faktisk blev kun indlån udbudt til salg. For at drage fordel af synergier i forbindelse med disse indlån er det derfor nødvendigt at have aktiviteter i det berørte geografiske område. En bank uden tilstedeværelse i området kunne ikke tilbyde tjenester til indskydere. Fastholdelsen af indlån ville derfor være minimal, og køberen skulle afholde omkostningerne til køb af indlånene uden at opnå nogen fordel. Den græske nationalbank kunne derfor med rimelighed inden for den korte tidshorisont, der var tilgængelig til at afvikle de tre andelsbanker, antage, at kun kreditinstitutter, hvis forretningsmodeller gør det muligt at servicere sådanne indskydere, ville være interesserede i at købe aktiverne. Banken og tre andre banker afgav bindende bud. Bankens bud blev foretrukket med hensyn til betaling og tid til gennemførelsen af overførslen. Banken tilbød at betale et beløb svarende til […] % af de overførte indlån og anslog, at overførslen kunne gennemføres på en arbejdsdag.
            
         
               (187)
            
            
               På grundlag af ovennævnte konkluderer Kommissionen i overensstemmelse med punkt 20 i omstruktureringsmeddelelsen og sin egen afgørelsespraksis, at statsstøtte til banken kan udelukkes (111).
            
         iii)   Konklusion vedrørende forekomsten af statsstøtte
   
               (188)
            
            
               Den statslige støtte i forbindelse med salget af de tre andelsbanker udgør ikke statsstøtte til de tre andelsbanker, til de overførte aktiver eller til banken. Hermed udgør foranstaltningen ikke statsstøtte, jf. traktatens artikel 107, stk. 1.
            
         6.2.   VURDERING AF STØTTEN VEDRØRENDE FIRST BUSINESS BANK
   6.2.1.   Forekomst af statsstøtte og støttebeløb
   
   
               (189)
            
            
               Kommissionen skal afgøre, om foranstaltningen udgør statsstøtte efter traktatens artikel 107, stk. 1.
            
         6.2.1.1.   Forekomst af statsstøtte i de foranstaltninger, der blev ydet i henhold til den græske bankstøtteordning (foranstaltning FB1, FB2 og FB3)
   
   
               (190)
            
            
               Kapitaltilførslen på 50 mio. EUR fra den græske stat til FB Bank i juli 2009 (foranstaltning FB1), de græske statsobligationer for 60 mio. EUR i maj 2012 (foranstaltning FB2) og statsgarantien til FB Bank for udstedte obligationer med en nominel værdi på 50 mio. EUR i marts 2011 (foranstaltning FB3) blev ydet i henhold til den græske bankstøtteordning (112). I afgørelsen om godkendelse af denne ordning konkluderede Kommissionen, at de foranstaltninger, der blev ydet i henhold til ordningen, ville udgøre statsstøtte.
            
         
               (191)
            
            
               Kommissionen mener derfor, at de overførte aktiviteter ikke længere ville have eksisteret uden de pågældende foranstaltninger. Foranstaltningerne bidrog til stabilisering og fortsættelse af de økonomiske aktiviteter, som senere blev overført til banken, og Kommissionen finder derfor, at de har gavnet FB Banks økonomiske aktiviteter, som senere blev overført til banken, og udgør statsstøtte efter traktatens artikel 107, stk. 1.
            
         6.2.1.2.   Forekomst af statsstøtte i de foranstaltninger, der blev ydet med henblik på afviklingen af FB Bank (foranstaltning FB4 og FB5)
   
   
               (192)
            
            
               Kommissionen bemærker, at stabilitetsfonden er en enhed, der er stiftet og finansieres af Grækenland til at støtte banker, og at foranstaltning FB4 og FB5 derfor involverer statslige ressourcer. Kommissionen bemærker også, at foranstaltning FB4 og FB5 er selektive, da de kun gavner FB Banks aktiviteter.
            
         
               (193)
            
            
               Kommissionen mener endvidere, at foranstaltning FB4 og FB5 giver FB Banks aktiviteter en klar fordel, fordi de sikrer deres overlevelse. Overførselsordren er i dette tilfælde et samlet salg. Selv om egenkapitalen og den efterstillede gæld ikke overføres, overføres de vigtigste produktive bankaktiver (filialer, indlån og udlån). Foranstaltning FB4 giver derfor de overførte aktiver en fordel, da den sikrer tilstrækkelige aktiver til at dække indlånene og til, at de overførte aktiviteter fortsat kan eksistere som følge af det samlede salg af FB Banks aktiver.
            
         
               (194)
            
            
               Uden foranstaltning FB5 ville salget endvidere ikke være muligt, fordi overførslen ville have en potentiel negativ indvirkning på køberens solvensgrad. De overførte aktiviteter ville derfor ikke længere eksistere, og foranstaltning FB4 og FB5 giver dem derfor en klar fordel.
            
         
               (195)
            
            
               Kommissionen mener, at foranstaltning FB4 og FB5 ikke overholder det markedsøkonomiske investorprincip. Stabilitetsfonden har faktisk ikke udsigt til at opnå gevinst af sit bidrag: Til gengæld for sit bidrag modtog den ingen fordring mod banken, men kun en fordring mod den enhed, der er under afvikling, dvs. FB Bank (113). Stabilitetsfonden vil sandsynligvis derfor ikke få hele sit bidrag tilbage.
            
         
               (196)
            
            
               Den selektive fordel, som FB4 og FB5 giver, fordrejer konkurrencen ved at sikre en bankvirksomheds overlevelse, så den kan operere på markedet og konkurrere med andre banker, herunder udenlandske bankers datterselskaber, som er aktive i Grækenland eller potentielt interesserede i at komme ind på det græske marked. Foranstaltning FB4 og FB5 har derfor en virkning for samhandelen mellem medlemsstaterne og er potentielt konkurrencefordrejende.
            
         
               (197)
            
            
               Kommissionen konkluderer, at stabilitetsfondens dækning af det udækkede finansieringsbehov på 456,97 mio. EUR vedrørende de aktiver, der blev overført fra FB Bank til banken, og stabilitetsfondens tilsagn om at dække kapitalbehovene fra disse aktiver, som kan beløbe sig til 100 mio. EUR, udgør statsstøtte efter traktatens artikel 107, stk. 1.
            
         Støttemodtager af foranstaltning FB4 og FB5
   
               (198)
            
            
               Som allerede forklaret i (193) anser Kommissionen FB Banks aktiviteter for at være støttemodtageren af foranstaltning FB4 og FB5, idet støtten gjorde det muligt at videreføre disse økonomiske aktiviteter hos banken.
            
         
               (199)
            
            
               Med hensyn til hvorvidt salget af FB Banks aktiviteter indebærer statsstøtte til banken i overensstemmelse med punkt 49 i bankmeddelelsen fra 2008, skal Kommissionen vurdere, om visse krav er opfyldt. Den skal navnlig undersøge, om i) salgsprocessen var åben og ikkediskriminerende, ii) salget foregik på markedsvilkår, og iii) pengeinstituttet eller staten maksimerede salgsprisen på de involverede aktiver og passiver.
            
         
               (200)
            
            
               Banken erhvervede FB Banks samlede aktiver og passiver, fordi den indgav det foretrukne bud i forbindelse med den ikkediskriminerende udbudsprocedure, som andre banker og pengeinstitutter kunne deltage i. Den græske nationalbank besluttede kun at kontakte de fire største banker i Grækenland, hvoraf kun banken og en anden bank afgav ikkebindende bud. Den græske nationalbank opfordrede de to budgivere til at indgive forbedrede bud. Den græske nationalbank valgte NBG, fordi dens bud sikrede de laveste afviklingsomkostninger (114).
            
         
               (201)
            
            
               Kommissionen bemærker, at den græske nationalbank kun kontaktede fire banker (115). Det begrænsede antal købere, der blev kontaktet, betyder ikke nødvendigvis, at udbuddet ikke var åbent, eftersom der ikke findes andre banker med aktiviteter i Grækenland af tilstrækkelig størrelse til at absorbere de udbudte aktiver og med tilstrækkelig kapital på afviklingstidspunktet, og i betragtning af den begrænsede interesse, der blev udvist af udenlandske kredit- og finansieringsinstitutter med bankaktiviteter i Grækenland. Den græske nationalbank fastsatte endvidere på forhånd den portefølje af aktiver og passiver, der skulle overføres, og den tidsplan, som buddene skulle overholde for at være gyldige. Kommissionen mener, at salgsprocessen var åben og ikkediskriminerende.
            
         
               (202)
            
            
               Den negative pris (når man tager højde for det udækkede finansieringsbehov og dækningen af ovennævnte kapitalbehov) for FB Banks aktiver og passiver udelukker ikke, at salgsprisen afspejler virksomhedens markedsværdi (116). Kommissionen har ingen grund til at tro, at det afgivne bud og den erlagte pris ikke afspejlede markedsprisen på virksomheden. Ifølge græsk lov anslås dagsværdien af de overførte aktiver indledningsvis af den græske nationalbank, hvorefter den bekræftes og justeres af uafhængige eksperter i de efterfølgende seks måneder. Kommissionen mener derfor, at salget foregik på markedsvilkår. Som følge heraf konkluderer Kommissionen i overensstemmelse med punkt 49 i bankmeddelelsen fra 2008, punkt 20 i omstruktureringsmeddelelsen og sin egen afgørelsespraksis (117), at statsstøtte til banken kan udelukkes.
            
         6.2.1.3.   Konklusion om forekomsten af statsstøtte og det samlede modtagne støttebeløb
   
   
               (203)
            
            
               På baggrund af betragtning 190-197 mener Kommissionen, at foranstaltning FB1, FB2, FB3, FB4 og FB5 alle opfylder de betingelser, der er fastlagt i traktatens artikel 107, stk. 1, og udgør statsstøtte.
            
         
               (204)
            
            
               Derfor konkluderer Kommissionen, at FB Banks aktiviteter har fået statsstøtte i form af kapitalforanstaltninger for 606,97 mio. EUR (foranstaltning FB1, FB4 og FB5) ud over lån af græske statsobligationer for 60 mio. EUR (foranstaltning FB2) og statsgarantier for 50 mio. EUR (foranstaltning FB3) som vist i tabel 10.
               
                  Tabel 10
               
               
                  Overblik over den samlede støtte til FB Banks aktiviteter
               
               
                           Støttemodtager
                        
                        
                           Foranstaltning
                        
                        
                           Støttens art
                        
                        
                           Støttebeløb (mio. EUR)
                        
                     
                           FB Banks aktiviteter
                        
                        
                           FB1
                        
                        
                           Rekapitalisering
                        
                        
                           50
                        
                     
                           FB4
                        
                        
                           Finansiering af det udækkede finansieringsbehov fra FB Bank til banken
                        
                        
                           456,97
                        
                     
                           FB5
                        
                        
                           Forpligtelse til at dække kapitalbehovene i forbindelse med aktiver overført fra FB Bank til banken
                        
                        
                           100
                        
                     
                           Kapitalstøtte ydet i alt
                        
                        
                           606,97
                        
                     
                           Faktisk udbetalt kapitalstøtte i alt
                        
                        
                           506,97
                        
                     
                           Støttemodtager
                        
                        
                           Foranstaltning
                        
                        
                           Støttens art
                        
                        
                            
                        
                     
                           FB Banks aktiviteter
                        
                        
                           FB2
                        
                        
                           Statsobligationslån
                        
                        
                           60
                        
                     
                            
                        
                        
                           FB3
                        
                        
                           Garanti
                        
                        
                           50
                        
                     
                           Likviditetsstøtte ydet i alt
                        
                        
                           110
                        
                     
         6.2.2.   Retsgrundlag for vurderingen af støttens forenelighed
   
   
               (205)
            
            
               EF-traktatens artikel 107, stk. 3, litra b), giver Kommissionen beføjelse til at afgøre, at støtten er forenelig med det indre marked, hvis den har til formål at »afhjælpe en alvorlig forstyrrelse i en medlemsstats økonomi«.
            
         
               (206)
            
            
               Kommissionen har anerkendt, at den globale finansielle krise kan skabe alvorlige forstyrrelser i en medlemsstats økonomi, og at foranstaltningerne til støtte for bankerne kan bidrage til at afhjælpe sådanne forstyrrelser. Dette er blevet bekræftet i bankmeddelelsen fra 2008, rekapitaliseringsmeddelelsen og omstruktureringsmeddelelsen. På baggrund af den på ny anspændte situation på de finansielle markeder mener Kommissionen fortsat, at forudsætningerne for, at en støtte kan godkendes på grundlag af traktatens artikel 107, stk. 3, litra b), er opfyldt. Kommissionen bekræftede denne holdning ved at vedtage forlængelsesmeddelelsen fra 2011 (118) og bankmeddelelsen fra 2013 (119).
            
         
               (207)
            
            
               Med hensyn til den græske økonomi har Kommissionen i sine afgørelser om godkendelse og forlængelse af den græske bankstøtteordning samt sin godkendelse af statsstøtteforanstaltninger ydet af Grækenland til forskellige banker anerkendt, at der består en trussel om alvorlige forstyrrelser af den græske økonomi, og at statens støtte til bankerne er egnet til at afhjælpe denne forstyrrelse. Støtteforanstaltningerne skal derfor vurderes på grundlag af traktatens artikel 107, stk. 3, litra b).
            
         
               (208)
            
            
               I overensstemmelse med punkt 15 i bankmeddelelsen fra 2008 skal støtte — for at være forenelig i henhold til traktatens artikel 107, stk. 3, litra b) — opfylde de generelle forenelighedskriterier:
               a)   Hensigtsmæssighed: Støtten skal være klart målrettet for effektivt at kunne afhjælpe en alvorlig forstyrrelse i økonomien. Dette ville ikke være tilfældet, hvis foranstaltningen ikke var hensigtsmæssig til at afhjælpe forstyrrelsen.
               b)   Nødvendighed: Støtten skal både med hensyn til beløb og form være nødvendig for at nå det fastsatte mål. Derfor skal den udgøre det minimum, der er nødvendigt for at nå målet, og have den form, der er bedst egnet til at afhjælpe forstyrrelsen.
               c)   Proportionalitet: De positive virkninger af foranstaltningen skal fuldt ud afvejes mod konkurrencefordrejningerne, for at fordrejningerne kan begrænses til det minimum, der er nødvendigt for at nå formålene med foranstaltningerne.
            
         
               (209)
            
            
               Under finanskrisen har Kommissionen udarbejdet forenelighedskriterier for forskellige typer støtteforanstaltninger. Principperne for vurdering af støtteforanstaltninger blev fastlagt i bankmeddelelsen fra 2008.
            
         
               (210)
            
            
               Rekapitaliseringsmeddelelsen indeholder yderligere retningslinjer for det påkrævede forrentningsniveau for de statslige kapitaltilførsler.
            
         
               (211)
            
            
               Endelig har Kommissionen forklaret i sin omstruktureringsmeddelelse, hvordan den vil vurdere omstruktureringsplaner. I sin vurdering af omstruktureringsplanen for banken i henhold til omstruktureringsmeddelelsen vil Kommissionen tage hensyn til alle foranstaltningerne i tabel 10.
            
         6.2.3.   Støtteforanstaltningernes forenelighed med bankmeddelelsen fra 2008 og rekapitaliseringsmeddelelsen
   
   6.2.3.1.   Støtteforanstaltning FB1, FB2 og FB3's forenelighed med bankmeddelelsen fra 2008
   
   
               (212)
            
            
               Foranstaltning FB1, FB2 og FB3 blev ydet i henhold til den græske bankstøtteordning. Foranstaltningerne i henhold til denne ordning er allerede blevet vurderet til at være forenelige med det indre marked i Kommissionens afgørelse af 19. november 2008.
            
         6.2.3.2.   Støtteforanstaltning FB4 og FB5's forenelighed med bankmeddelelsen fra 2008 og rekapitaliseringsmeddelelsen
   
   6.2.3.2.1.   Hensigtsmæssighed
   
   
               (213)
            
            
               For så vidt angår hensigtsmæssigheden af foranstaltning FB4 og FB5, mener Kommissionen, at foranstaltningerne er hensigtsmæssige, fordi de sikrede FB Banks indskydere og dermed den finansielle stabilitet. Disse aktiviteter ville ikke have kunnet fortsætte uden støtten fra stabilitetsfonden, idet FB Bank havde en negativ egenkapital på tidspunktet for salget af den til banken, og fordi ingen bank under de daværende vanskelige markedsbetingelser ville have købt en portefølje af aktiver og passiver med negativ værdi, der ville have forringet dens solvensgrad. Foranstaltningerne sikrer derfor, at den finansielle stabilitet i Grækenland opretholdes. På den baggrund finder Kommissionen, at foranstaltningen er egnet som redningsstøtte.
            
         6.2.3.2.2.   Nødvendighed
   
   
               (214)
            
            
               Ifølge bankmeddelelsen fra 2008 skal støtteforanstaltningen både med hensyn til beløb og form være nødvendig for at nå det fastsatte mål. Det betyder, at en kapitaltilførsel skal være det nødvendige minimum for at nå dette mål.
            
         
               (215)
            
            
               Som den græske nationalbank anførte i sit brev af 8. maj 2013, kunne en tilbagekaldelse af FB Banks licens — trods FB Banks beskedne størrelse — have undermineret indskydernes tillid til det græske banksystem og dermed have påvirket den finansielle stabilitet, hvis der ikke blev truffet afviklingsforanstaltninger. Den græske nationalbank tilføjede videre, at den blandt de forskellige afviklingsmuligheder foretrak en afvikling af FB Bank gennem en købs- og overtagelsesprocedure i overensstemmelse med MEFP af december 2012. Den fandt, at denne procedure ville sikre en umiddelbar og endelig løsning på FB Banks problemer. Kommissionen finder, at disse faktorer for finansiel stabilitet understøtter nødvendigheden af foranstaltning FB4 og FB5.
            
         
               (216)
            
            
               For så vidt angår størrelsen af interventionen, angav den græske nationalbank i sin beslutning 10/1/10.5.2013, at man foretrak en overførsel af udvalgte aktiver og passiver, da det minimerede afviklingsomkostningen. Denne beslutning var også i overensstemmelse med MEFP af marts 2012. Kommissionen bemærker endvidere, at det endelige beløb for det udækkede finansieringsbehov var blevet omhyggeligt vurderet af de græske myndigheder på grundlag af en autoriseret revisors værdiansættelsesrapport. Bidraget dækkede præcist differencen mellem dagsværdien af de overførte aktiver og værdien af passiverne. Stabilitetsfonden forpligtede sig desuden til kun at dække kapitalbehovet op til 9 % af de overførte aktiver som anslået af den græske nationalbank. Det forhold, at kun banken — ud af de to budgivere — accepterede at revidere sit tilbud, underbygger konklusionen om, at bidraget ikke var uforholdsmæssigt.
            
         
               (217)
            
            
               FB Banks egenkapital blev desuden ikke overført, men forblev i enheden under afvikling, dvs. FB Bank. Aktionærerne vil derfor pådrage sig et fuldt tab, og stabilitetsfondens bidrag er ikke blevet forhøjet af omkostningerne til at redde dem.
            
         
               (218)
            
            
               Med hensyn til forrentningen af støtten vil stabilitetsfonden — som tidligere anført i betragtning 195, sandsynligvis ikke få hele sit bidrag tilbage (120). Den opnår derfor tydeligvis ingen forrentning, og dens bidrag er det samme som et tilskud. Som angivet i punkt 44 i rekapitaliseringsmeddelelsen kan en utilstrækkeligt forrentet rekapitalisering kun godtages i tilfælde af nødlidende banker, som ikke kan betale renter. Kommissionen mener, at det er tilfældet for FB Bank. Den manglende forrentning udløser behovet for en gennemgribende omstrukturering i overensstemmelse med rekapitaliseringsmeddelelsen.
            
         
               (219)
            
            
               Kommissionen konkluderer, at foranstaltning FB4 og FB5 er nødvendige som redningsstøtte med hensyn til både beløb og form for at nå målet om at begrænse forstyrrelsen i det græske banksystem og økonomien som helhed.
            
         6.2.3.2.3.   Proportionalitet
   
   
               (220)
            
            
               Kommissionen bemærker, at FB Bank ikke længere eksisterer i sin tidligere form. Det forhold, at støtten redder de overførte aktiviteter, kunne teoretisk set skabe konkurrencefordrejninger. Kommissionen bemærker dog FB Banks beskedne størrelse og salgsproceduren, hvor konkurrenterne havde lejlighed til at byde på udvalgte aktiver og passiver i FB Bank. Desuden blev FB Banks økonomiske aktiviteter umiddelbart efter overførslen fuldt integreret i banken og ophørte med at eksistere som separat økonomisk aktivitet eller konkurrent. Kommissionen konkluderer derfor, at støtten ikke medfører uberettigede fordrejninger af konkurrencen.
            
         Konklusion vedrørende foranstaltning FB4 og FB5's forenelighed
   
               (221)
            
            
               Kommissionen konkluderer således, at foranstaltning FB4 og FB5 er hensigtsmæssige, nødvendige og i lyset af FB Banks beskedne størrelse og dens ophør som selvstændig konkurrent ved dens fulde integration i banken proportional i forhold til det tilsigtede mål i overensstemmelse med bankmeddelelsen fra 2008 og rekapitaliseringsmeddelelsen.
            
         6.2.4.   Støtteforanstaltningernes forenelighed med omstruktureringsmeddelelsen
   
   
               (222)
            
            
               Med hensyn til forrentningen af foranstaltning FB4 bemærkede Kommissionen i betragtning 218, at stabilitetsfonden sandsynligvis ikke få hele sit bidrag på 456,97 mio. EUR tilført med henblik på afvikling af FB Bank (foranstaltning FB4) tilbage. Den manglende forrentning udløser behovet for en gennemgribende omstrukturering, både med hensyn til rentabilitetsforanstaltninger og foranstaltninger til begrænsning af konkurrencefordrejninger.
            
         6.2.4.1.   Sikring af langsigtet rentabilitet i FB Banks aktiviteter gennem et salg
   
   
               (223)
            
            
               Når et nødlidende kreditinstitut ikke troværdigt kan sikre sin overlevelse på langt sigt, skal det ifølge punkt 21 i omstruktureringsmeddelelsen overvejes at foretage en velordnet afvikling eller sælge det på auktion. Medlemsstaterne kan derfor tilskynde til, at urentable aktører forsvinder fra markedet, og samtidig sørge for, at deres udtræden fra markedet af hensyn til den finansielle stabilitet sker inden for en passende tidsramme.
            
         
               (224)
            
            
               FB Bank var dog ikke rentabel som selvstændig enhed og blev sat til afvikling. I så henseende præciseres det i punkt 17 i omstruktureringsmeddelelsen, at salget af en nødlidende bank til et andet pengeinstitut kan bidrage til at genoprette den langsigtede rentabilitet, hvis køberen er rentabel og i stand til at opsuge overførslen af den nødlidende bank, og til at genskabe markedets tillid.
            
         
               (225)
            
            
               Som anført i afsnit 7.5.2 kan banken på grundlag af sin omstruktureringsplan anses for at være en rentabel enhed. Det forhold, at FB Banks aktiviteter var blevet overført til banken, gør det derfor muligt at genoprette deres langsigtede rentabilitet. Det forhold, at FB Banks aktiviteter blev fuldt integreret (121) i banken, og FB Bank forsvandt som selvstændig konkurrent, udgør den gennemgribende omstrukturering, der er nødvendig som følge af den utilstrækkelige forrentning af statsstøtten.
            
         6.2.4.2.   Egetbidrag og byrdefordeling
   
   
               (226)
            
            
               Som forklaret i betragtning 216 sikrer den valgte afviklingsprocedure for FB Bank, at omstruktureringsomkostningerne begrænses til et minimum. Det udækkede finansieringsbehov blev for det første omhyggeligt vurderet af de græske myndigheder på grundlag af en uafhængig revisorrapport. Stabilitetsfonden forpligtede sig desuden til kun at dække køberens kapitalbehov fra de overførte aktiviteter op til det minimumsbeløb, der er fastsat ved lov. Integrationen af FB Banks økonomiske aktiviteter i en større enhed og de synergier, der opnås derved og gennem rationaliseringen af FB Banks filialnet, konsolideringen af IT-infrastrukturen og sænkelsen af finansieringsomkostninger, hjælper med at begrænse omstruktureringsomkostningerne til et minimum sammenlignet med et scenarie, hvor staten ville have forsøgt at genoprette rentabiliteten for FB Bank som selvstændig enhed.
            
         
               (227)
            
            
               Egenkapitalen og den efterstillede gæld blev ikke overført til banken, men forblev i FB Bank, enheden under afvikling. Kommissionen mener således, at der var sikret et tilstrækkeligt byrdebidrag fra aktionærer, da sidstnævnte kun har ret til indtægter fra afviklingen, hvis indtægterne er tilstrækkelige til først at tilbagebetale stabilitetsfonden, hvis fordring har forrang for de øvrige kreditorer. Da der kun er begrænsede afviklede aktiver, er det således usandsynligt, at aktionærerne vil få deres investeringer tilbage.
            
         6.2.4.3.   Foranstaltninger til begrænsning af konkurrencefordrejninger
   
   
               (228)
            
            
               Med hensyn til foranstaltninger til begrænsning af konkurrencefordrejninger bestemmes det i punkt 30 i omstruktureringsmeddelelsen, at »udgangspunktet for Kommissionens vurdering af behovet for sådanne foranstaltninger vil være størrelsen, rækkevidden og omfanget af de aktiviteter, som den pågældende bank vil have efter gennemførelsen af en troværdig omstruktureringsplan. Disse foranstaltningers art og form vil afhænge af to kriterier: for det første støttebeløbets størrelse og de vilkår og omstændigheder, hvorunder støtten er ydet, og for det andet forholdene på det marked eller de markeder, hvor den modtagende bank vil operere.«
            
         
               (229)
            
            
               Den samlede støtte modtaget i form af kapital beløber sig til 606,97 mio. EUR (foranstaltning FB1, FB4 og FB5) ud over lån af græske statsobligationer for 60 mio. EUR (foranstaltning FB2) og statsgarantier for 50 mio. EUR (foranstaltning FB3). Foranstaltning FB1 svarede til 3,25 % af FB Banks risikovægtede aktiver pr. 31. december 2008. Foranstaltning FB4, dækning af det udækkede finansieringsbehov fra FB Bank til banken, svarede til omkring 33,44 % af FB Banks risikovægtede aktiver pr. 31. marts 2013. Foranstaltning FB5 svarede pr. definition til 9 % af de risikovægtede aktiver, der blev overført fra FB Bank til banken. Sådanne støttebeløb i kombination med manglen på forrentning kræver en kraftig indskrænkning af støttemodtagerens tilstedeværelse på markedet.
            
         
               (230)
            
            
               For så vidt angår det marked, hvorpå FB Bank drev virksomhed, bemærker Kommissionen, at FB Bank var en meget lille bank (under 0,5 % i markedsandel af de græske bankers samlede aktiver og under 1 % i markedsandel for indlån og udlån i Grækenland), hvorfor FB Banks aktiver og passiver, der blev overført til banken, var af en forholdsvis beskeden størrelse i forhold til det græske banksystem.
            
         
               (231)
            
            
               Desuden blev FB Banks aktiviteter tilbudt konkurrenterne i et åbent udbud. Efter salget ophørte FB Bank med at eksistere som selvstændig enhed, da den blev fuldt integreret i banken.
            
         
               (232)
            
            
               Kommissionen konkluderer, at der med den beskedne størrelse af de overførte aktiver, den åbne udbudsprocedure og den fuldstændige integration af FB Banks aktiviteter i banken ikke sker uberettigede fordrejninger af konkurrencen trods det meget store støttebeløb og den manglende forrentning.
            
         6.2.4.4.   Konklusion vedrørende foreneligheden med omstruktureringsmeddelelsen
   
   
               (233)
            
            
               På grundlag af analysen ovenfor konkluderer Kommissionen, at salget af udvalgte aktiver og passiver i FB Bank og bankens integration i banken sikrer, at FB Banks aktiviteter på lang sigt bliver rentable, at støtten er begrænset til det nødvendige minimum, og at der ikke foregår uberettiget fordrejning af konkurrencen, i overensstemmelse med omstruktureringsmeddelelsen.
            
         6.2.5.   Konklusion vedrørende foreneligheden af støtten vedrørende FB Bank med det indre marked
   
   
               (234)
            
            
               Alle de støtteforanstaltninger, der er anført i tabel 10, er således forenelige med det indre marked.
            
         6.3.   VURDERING AF STØTTEN VEDRØRENDE PROBANK
   6.3.1.   Forekomst af statsstøtte og støttebeløb
   
   
               (235)
            
            
               Kommissionen skal først afgøre, om foranstaltningen udgør statsstøtte efter traktatens artikel 107, stk. 1.
            
         6.3.1.1.   Forekomst af statsstøtte i de foranstaltninger, der blev ydet med henblik på afviklingen af Probank (foranstaltning PB1 og PB2)
   
   
               (236)
            
            
               Stabilitetsfonden er en enhed, der er stiftet og finansieres af Grækenland til at støtte banker. Foranstaltning PB1 og PB2 involverer derfor statslige ressourcer. Foranstaltning PB1 og PB2 er selektive, da de kun gavner Probanks aktiviteter.
            
         
               (237)
            
            
               Foranstaltning PB1 og PB2 giver endvidere Probanks aktiviteter en klar fordel, fordi de sikrer deres overlevelse. Overførselsordren er i dette tilfælde et samlet salg. Selv om egenkapitalen ikke overføres, overføres de vigtigste produktive bankaktiver (filialer, indlån og udlån).
            
         
               (238)
            
            
               Foranstaltning PB1 og PB2 overholder ikke det markedsøkonomiske investorprincip. Stabilitetsfonden har faktisk ikke udsigt til at opnå gevinst af sit bidrag: Til gengæld for sit bidrag modtog den ingen fordring mod banken, men kun en fordring mod den enhed, der er under afvikling, dvs. Probank (122). Stabilitetsfonden vil sandsynligvis derfor ikke få hele sit bidrag tilbage.
            
         
               (239)
            
            
               Den selektive fordel, som PB1 og PB2 giver, fordrejer konkurrencen ved at sikre en bankvirksomheds overlevelse, så den kan operere på markedet og konkurrere med andre banker, som er aktive i Grækenland eller potentielt interesserede i at komme ind på det græske marked. Foranstaltning PB1 og PB2 har derfor en virkning for samhandelen mellem medlemsstaterne og er potentielt konkurrencefordrejende.
            
         
               (240)
            
            
               Kommissionen konkluderer derfor, at stabilitetsfondens dækning af det udækkede finansieringsbehov fra Probank for banken på 562,73 mio. EUR og stabilitetsfondens tilsagn om at dække kapitalbehovene fra de overførte aktiver, som kan beløbe sig til [180-280] mio. EUR, udgør statsstøtte efter traktatens artikel 107, stk. 1.
            
         Støttemodtager af foranstaltning PB1 og PB2
   
               (241)
            
            
               Probanks aktiviteter er støttemodtageren af foranstaltning PB1 og PB2, idet støtten gjorde det muligt at videreføre disse økonomiske aktiviteter hos banken.
            
         
               (242)
            
            
               Med hensyn til hvorvidt salget af Probanks aktiviteter indebærer statsstøtte til banken i overensstemmelse med punkt 49 i bankmeddelelsen fra 2008, skal Kommissionen vurdere, om visse krav er opfyldt. Den skal navnlig undersøge, om i) salgsprocessen var åben og ikkediskriminerende, ii) salget foregik på markedsvilkår, og iii) pengeinstituttet eller staten maksimerede salgsprisen på de involverede aktiver og passiver.
            
         
               (243)
            
            
               Banken erhvervede Probanks aktiver og passiver, fordi den indgav det foretrukne bud i forbindelse med den ikkediskriminerende udbudsprocedure, som andre banker kunne deltage i. Den græske nationalbank besluttede kun at kontakte de fire største banker i Grækenland, hvoraf kun banken og en anden bank afgav bud. Banken var den foretrukne budgiver med hensyn til pris og forventet synergi.
            
         
               (244)
            
            
               Den græske nationalbank kontaktede kun fire banker. Det begrænsede antal købere, der blev kontaktet, betyder ikke nødvendigvis, at udbuddet ikke var åbent, eftersom der ikke findes andre banker med aktiviteter i Grækenland af tilstrækkelig størrelse til at absorbere de udbudte aktiver og med tilstrækkelig kapital på afviklingstidspunktet. Inden afviklingen af Probank var der desuden ingen udenlandske kredit- og finansieringsinstitutter, der havde indgivet et gyldigt bindende tilbud på Probank, selv om fristen flere gange var blevet udskudt. På tidspunktet for afviklingen havde udenlandske kredit- og finansieringsinstitutter kun vist meget begrænset interesse for at engagere sig i bankaktiviteter i Grækenland. Den græske nationalbank havde endvidere på forhånd fastsat den portefølje af aktiver og passiver, der skulle overføres, og den tidsplan, som buddene skulle overholde for at være gyldige. Kommissionen konkluderer derfor, at salgsprocessen var åben og ikkediskriminerende.
            
         
               (245)
            
            
               Den negative pris (når man tager højde for det udækkede finansieringsbehov og dækningen af ovennævnte kapitalbehov) for Probanks aktiver og passiver udelukker ikke, at salgsprisen afspejler virksomhedens markedsværdi (123). Kommissionen har ingen grund til at tro, at det afgivne bud og den erlagte pris ikke afspejlede markedsprisen på virksomheden. Dagsværdien af aktiverne var endda blevet anslået af den græske nationalbank og derefter bekræftet af uafhængige revisorer. Kommissionen mener derfor, at salget foregik på markedsvilkår. Som følge heraf konkluderer Kommissionen i overensstemmelse med punkt 49 i bankmeddelelsen fra 2008, punkt 20 i omstruktureringsmeddelelsen og sin egen afgørelsespraksis (124), at statsstøtte til banken kan udelukkes.
            
         6.3.1.2.   Konklusion om forekomsten af statsstøtte og det samlede modtagne støttebeløb
   
   
               (246)
            
            
               På baggrund af betragtning 236-240 mener Kommissionen, at foranstaltning PB1 og PB2 opfylder de betingelser, der er fastlagt i traktatens artikel 107, stk. 1, og udgør statsstøtte.
            
         
               (247)
            
            
               Kommissionen konkluderer derfor, at Probanks aktiviteter har fået statsstøtte i form af kapitalstøtte på [742,7-842,7] mio. EUR (foranstaltning PB1 og PB2) som vist i tabel 11.
               
                  Tabel 11
               
               
                  Overblik over den samlede støtte til Probanks aktiviteter
               
               
                           Støttemodtager
                        
                        
                           Foranstaltning
                        
                        
                           Støttens art
                        
                        
                           Støttebeløb (mio. EUR)
                        
                     
                           Probanks aktiviteter
                        
                        
                           PB1
                        
                        
                           Finansiering af det udækkede finansieringsbehov fra Probank til banken
                        
                        
                           562,7
                        
                     
                           PB2
                        
                        
                           Forpligtelse til at dække kapitalbehovene i forbindelse med aktiver overført fra Probank til banken
                        
                        
                           [180-280]
                        
                     
                           Kapitalstøtte ydet i alt
                        
                        
                           [742,7-842,7]
                        
                     
                           Faktisk udbetalt kapitalstøtte i alt
                        
                        
                           [742,7-842,7]
                        
                     
         6.3.2.   Retsgrundlag for vurderingen af støttens forenelighed
   
   
               (248)
            
            
               EF-traktatens artikel 107, stk. 3, litra b), giver Kommissionen beføjelse til at afgøre, at støtten er forenelig med det indre marked, hvis den har til formål at »afhjælpe en alvorlig forstyrrelse i en medlemsstats økonomi«.
            
         
               (249)
            
            
               Som forklaret i betragtning 206 og 207 skal støtteforanstaltningerne vurderes på grundlag af traktatens artikel 107, stk. 3, litra b).
            
         
               (250)
            
            
               I overensstemmelse med punkt 15 i bankmeddelelsen fra 2008 skal støtte — for at være forenelig i henhold til traktatens artikel 107, stk. 3, litra b), og som forklaret i betragtning 208 — opfylde de generelle forenelighedskriterier: hensigtsmæssighed, nødvendighed og proportionalitet.
            
         
               (251)
            
            
               Rekapitaliseringsmeddelelsen indeholder yderligere retningslinjer for det påkrævede forrentningsniveau for de statslige kapitaltilførsler.
            
         
               (252)
            
            
               Endelig har Kommissionen forklaret i sin omstruktureringsmeddelelse, hvordan den vil vurdere omstruktureringsplaner. I sin vurdering af omstruktureringsplanen for banken i henhold til omstruktureringsmeddelelsen vil Kommissionen tage hensyn til alle foranstaltningerne i tabel 11.
            
         6.3.3.   Støtteforanstaltningernes forenelighed med bankmeddelelsen fra 2008 og rekapitaliseringsmeddelelsen
   
   6.3.3.1.   Hensigtsmæssighed
   
   
               (253)
            
            
               For så vidt angår hensigtsmæssigheden af foranstaltning PB1 og PB2, mener Kommissionen, at dækningen af det udækkede finansieringsbehov og forpligtelsen til at dække køberens kapitalbehov fra de overførte aktiviteter er hensigtsmæssige, fordi de muliggjorde et salg og sikrede Probanks indskydere og dermed den finansielle stabilitet. Disse aktiviteter ville ikke have kunnet fortsætte uden støtten fra stabilitetsfonden, idet Probank havde en negativ egenkapital på afviklingstidspunktet. Under de daværende vanskelige markedsbetingelser var der ingen bank, som ville have købt en portefølje af aktiver og passiver med negativ værdi, der ville have forringet dens solvensgrad. Den 10. maj 2013 udnævnte den græske nationalbank en tilsynsførende for Probank, der bl.a. havde til opgave at sikre, at enhver nødvendig foranstaltning, der var nødvendig for gennemførelsen af Probanks kapitalforhøjelse, blev truffet. Det forhold, at ingen private investorer indgav et endeligt bindende bud på købet af Probank inden afviklingen på trods af den tilsynsførendes indsats og den gentagne forlængelse af tidsfristen for Probanks aktiekapitalforhøjelse, underbygger konklusionen om, at disse aktiviteter ikke havde kunnet fortsætte uden stabilitetsfondens støtte. Foranstaltningerne sikrede derfor, at den finansielle stabilitet i Grækenland blev opretholdt. På den baggrund finder Kommissionen, at foranstaltningen er egnet som redningsstøtte.
            
         6.3.3.2.   Nødvendighed
   
   
               (254)
            
            
               Ifølge bankmeddelelsen fra 2008 skal støtteforanstaltningen både med hensyn til beløb og form være nødvendig for at nå det fastsatte mål. Det betyder, at en kapitaltilførsel skal være det nødvendige minimum for at nå dette mål.
            
         
               (255)
            
            
               I henhold til MEFP af maj 2013 skulle den græske nationalbank i samråd med stabilitetsfonden, for så vidt angår de ikkecentrale banker (125), som ikke opfyldte kapitalkravene, vurdere mulighederne for at minimere byrden for skatteborgerne, herunder købs- og overtagelsesprocedurer, samtidig med at indskydernes sikkerhed blev garanteret.
            
         
               (256)
            
            
               Som den græske nationalbank anførte i sin beslutning af 26. juli 2013 (126), kunne tilbagekaldelsen af Probanks licens have påvirket den finansielle stabilitet, hvis der ikke blev truffet afviklingsforanstaltninger.
            
         
               (257)
            
            
               Kommissionen finder, at disse faktorer for finansiel stabilitet understøtter nødvendigheden af foranstaltning PB1 og PB2.
            
         
               (258)
            
            
               Med hensyn til foranstaltningens størrelse var det udækkede finansieringsbehov blevet omhyggeligt vurderet af de græske myndigheder på grundlag af en autoriseret revisors værdiansættelsesrapport. Bidraget dækkede præcist differencen mellem dagsværdien af de overførte aktiver og værdien af passiverne. Den græske nationalbank angav i sin beslutning 12/1/26.7.2013, at man foretrak en overførsel af udvalgte aktiver og passiver, da det minimerede afviklingsomkostningen. Denne beslutning er også i overensstemmelse med det andet tilpasningsprogram for Grækenland fra juli 2013. Stabilitetsfonden forpligtede sig desuden til kun at dække kapitalbehovet op til 9 % af de overførte aktiver som anslået af den græske nationalbank.
            
         
               (259)
            
            
               Probanks egenkapital blev desuden ikke overført, men forblev i enheden under afvikling. Aktionærerne i Probank vil derfor pådrage sig et fuldt tab, og stabilitetsfondens bidrag er ikke blevet forhøjet af omkostningerne til at redde dem.
            
         
               (260)
            
            
               Med hensyn til forrentningen af støtten vil stabilitetsfonden — som tidligere anført i betragtning 238 — sandsynligvis ikke få hele sit bidrag tilbage. Den opnår derfor tydeligvis ingen forrentning, og dens bidrag er det samme som et tilskud. Som angivet i punkt 44 i rekapitaliseringsmeddelelsen kan en utilstrækkeligt forrentet rekapitalisering kun godtages i tilfælde af nødlidende banker, som ikke kan betale renter. Kommissionen finder, at dette er tilfældet for Probank. Den manglende forrentning udløser behovet for en gennemgribende omstrukturering i overensstemmelse med rekapitaliseringsmeddelelsen.
            
         
               (261)
            
            
               Kommissionen konkluderer, at foranstaltningerne er nødvendige som redningsstøtte med hensyn til både beløb og form for at nå målet om at begrænse forstyrrelsen i det græske banksystem og økonomien som helhed.
            
         6.3.3.3.   Proportionalitet
   
   
               (262)
            
            
               Probank eksisterer ikke længere i sin tidligere form. Det forhold, at støtten redder de overførte aktiviteter, kunne teoretisk set skabe konkurrencefordrejninger. Kommissionen bemærker dog Probanks beskedne størrelse og salgsproceduren, hvor konkurrenterne havde lejlighed til at byde på udvalgte aktiver og passiver i Probank. Desuden blev Probanks økonomiske aktiviteter umiddelbart efter overførslen fuldt integreret i banken og ophørte med at eksistere som separat økonomisk aktivitet eller konkurrent. Kommissionen konkluderer derfor, at støtten ikke medfører uberettigede fordrejninger af konkurrencen.
            
         6.3.3.4.   Konklusion vedrørende foranstaltning PB1 og PB2's forenelighed med bankmeddelelsen fra 2008 og rekapitaliseringsmeddelelsen
   
   
               (263)
            
            
               Kommissionen konkluderer, at foranstaltning PB1 og PB2 er hensigtsmæssige, nødvendige og i lyset af den forventede gennemgribende omstrukturering af banken, hvori Probanks økonomiske aktiviteter nu indgår, proportional i forhold til det tilsigtede mål i overensstemmelse med bankmeddelelsen fra 2008 og rekapitaliseringsmeddelelsen.
            
         6.3.4.   Støtteforanstaltningernes forenelighed med omstruktureringsmeddelelsen
   
   
               (264)
            
            
               Med hensyn til forrentningen af foranstaltning PB1 bemærkede Kommissionen i betragtning 260, at stabilitetsfonden sandsynligvis ikke få hele sit bidrag på 562,73 mio. EUR tilført med henblik på afvikling af Probank (foranstaltning PB1) tilbage. Den manglende forrentning udløser behovet for en gennemgribende omstrukturering, både med hensyn til rentabilitetsforanstaltninger og foranstaltninger til begrænsning af konkurrencefordrejninger.
            
         6.3.4.1.   Sikring af langsigtet rentabilitet i Probanks aktiviteter gennem et salg
   
   
               (265)
            
            
               Når et nødlidende kreditinstitut ikke troværdigt kan sikre sin overlevelse på langt sigt, skal det ifølge punkt 21 i omstruktureringsmeddelelsen overvejes at foretage en velordnet afvikling eller sælge det på auktion. Medlemsstaterne kan derfor tilskynde til, at urentable aktører forsvinder fra markedet, og samtidig sørge for, at deres udtræden fra markedet af hensyn til den finansielle stabilitet sker inden for en passende tidsramme.
            
         
               (266)
            
            
               Probank var dog ikke rentabel som selvstændig enhed og blev sat til afvikling. I så henseende præciseres det i punkt 17 i omstruktureringsmeddelelsen, at salget af en nødlidende bank til et andet pengeinstitut kan bidrage til at genoprette den langsigtede rentabilitet, hvis køberen er rentabel og i stand til at opsuge overførslen af den nødlidende bank, og til at genskabe markedets tillid.
            
         
               (267)
            
            
               Som anført i afsnit 7.5.2 kan banken på grundlag af sin omstruktureringsplan anses for at være en rentabel enhed. Det forhold, at Probanks aktiviteter var blevet overført til banken, gør det derfor muligt at genoprette deres langsigtede rentabilitet. Det forhold, at Probanks aktiviteter blev fuldt integreret (127) i banken, og Probank ophørte som selvstændig enhed, udgør den gennemgribende omstrukturering, der er nødvendig som følge af den utilstrækkelige forrentning af statsstøtten.
            
         6.3.4.2.   Egetbidrag og byrdefordeling
   
   
               (268)
            
            
               Som forklaret i betragtning 258 sikrer den valgte afviklingsprocedure for Probank, at omstruktureringsomkostningerne begrænses til et minimum. Det udækkede finansieringsbehov blev for det første omhyggeligt vurderet af de græske myndigheder på grundlag af en uafhængig revisorrapport. Stabilitetsfonden forpligtede sig desuden til kun at dække køberens kapitalbehov fra de overførte aktier op til det minimumsbeløb, der er fastsat ved lov. Integrationen af Probanks økonomiske aktiviteter i en større enhed og de synergier, der opnås derved, herunder gennem rationaliseringen af Probanks filialnet, konsolideringen af IT-infrastrukturen og sænkelsen af finansieringsomkostninger, hjælper med at begrænse omstruktureringsomkostningerne til et minimum sammenlignet med et scenarie, hvor staten ville have forsøgt at genoprette rentabiliteten for Probank som selvstændig enhed.
            
         
               (269)
            
            
               Egenkapitalen og den efterstillede gæld blev ikke overført til banken, men forblev i enheden under afvikling. Kommissionen mener således, at der var sikret et tilstrækkeligt byrdebidrag fra aktionærer, da sidstnævnte kun har ret til indtægter fra afviklingen, hvis indtægterne er tilstrækkelige til først at tilbagebetale stabilitetsfonden, hvis fordring har forrang for de øvrige kreditorer. Da der kun er begrænsede afviklede aktiver, er det således usandsynligt, at aktionærerne vil få deres investeringer tilbage.
            
         6.3.4.3.   Foranstaltninger til begrænsning af konkurrencefordrejninger
   
   
               (270)
            
            
               Med hensyn til foranstaltninger til begrænsning af konkurrencefordrejninger bestemmes det i punkt 30 i omstruktureringsmeddelelsen, at »udgangspunktet for Kommissionens vurdering af behovet for sådanne foranstaltninger vil være størrelsen, rækkevidden og omfanget af de aktiviteter, som den pågældende bank vil have efter gennemførelsen af en troværdig omstruktureringsplan. Disse foranstaltningers art og form vil afhænge af to kriterier: for det første støttebeløbets størrelse og de vilkår og omstændigheder, hvorunder støtten er ydet, og for det andet forholdene på det marked eller de markeder, hvor den modtagende bank vil operere.«
            
         
               (271)
            
            
               Med hensyn til størrelsen af den modtagne støtte beløb den samlede støtte modtaget i form af kapital sig til [742,7-842,7] mio. EUR (foranstaltning PB1 og PB2). Foranstaltning PB1 svarede til ca. 21,15 % af Probanks risikovægtede aktiver pr. 30. juni 2013. Foranstaltning PB2 svarede pr. definition til […] % af de aktiver, der blev overført fra Probank. Sådanne støttebeløb i kombination med manglen på forrentning kræver en kraftig indskrænkning af støttemodtagerens tilstedeværelse på markedet.
            
         
               (272)
            
            
               For så vidt angår det marked, hvorpå Probank drev virksomhed, bemærker Kommissionen, at Probank var en meget lille bank (under 1 % i markedsandel af de græske bankers samlede aktiver, under 1 % i markedsandel for udlån og under 2 % i markedsandel for indlån), hvorfor Probanks aktiver og passiver, der blev overført til banken, var af en forholdsvis beskeden størrelse i forhold til det græske banksystem.
            
         
               (273)
            
            
               Desuden blev Probanks aktiviteter tilbudt konkurrenterne i et åbent udbud. Efter salget ophørte Probank med at eksistere som selvstændig enhed, da den blev fuldt integreret i banken.
            
         
               (274)
            
            
               Kommissionen konkluderer, at der med den beskedne størrelse af de overførte aktiver, den åbne udbudsprocedure og den fuldstændige integration af Probanks aktiviteter i banken ikke sker uberettigede fordrejninger af konkurrencen trods det meget store støttebeløb og den manglende forrentning.
            
         6.3.4.4.   Konklusion vedrørende foreneligheden med omstruktureringsmeddelelsen
   
   
               (275)
            
            
               På grundlag af analysen ovenfor konkluderer Kommissionen, at salget af udvalgte aktiver og passiver i Probank og bankens integration i banken sikrer, at Probanks aktiviteter på lang sigt bliver rentable, at støtten er begrænset til det nødvendige minimum, og at der ikke foregår uberettiget fordrejning af konkurrencen, i overensstemmelse med omstruktureringsmeddelelsen.
            
         6.3.5.   Konklusion vedrørende foreneligheden af støtten vedrørende Probank med det indre marked
   
   
               (276)
            
            
               Alle de støtteforanstaltninger, der er anført i tabel 11, er således forenelige med det indre marked.
            
         7.   VURDERING AF STØTTEN TIL BANKEN
   
   7.1.   FOREKOMST AF STATSSTØTTE OG STØTTEBELØB
   
               (277)
            
            
               Kommissionen skal afgøre, om der forekommer statsstøtte efter traktatens artikel 107, stk. 1.
            
         7.1.1.   Forekomst af statsstøtte i de foranstaltninger, der blev ydet i henhold til den græske bankstøtteordning (foranstaltning L1 og A)
   
   7.1.1.1.   Statslig likviditetsstøtte ydet i henhold til garantiforanstaltningen og foranstaltningen med statsobligationslån (foranstaltning L1)
   
   
               (278)
            
            
               Kommissionen har allerede fastslået i de afgørelser, hvorved den godkendte og forlængede den græske bankstøtteordning (128), at likviditetsstøtten ydet i henhold til ordningen udgør statsstøtte. Det udestående garantibeløb pr. 15. april 2011 var 12 873 mio. EUR og nåede op på 14 798 mio. EUR pr. 30. november 2013. Pr. disse datoer dato havde banken udestående statsobligationslån for henholdsvis 787 mio. EUR og 847 mio. EUR. Fremtidig likviditetsstøtte ydet i henhold til ordningen vil også udgøre statsstøtte.
            
         7.1.1.2.   Statslig rekapitalisering ydet i henhold til rekapitaliseringsforanstaltningen (foranstaltning A)
   
   
               (279)
            
            
               Kommissionen har allerede fastslået i sin afgørelse af 19. november 2008 om den græske bankstøtteordning, at rekapitaliseringerne, der skulle ydes i henhold til rekapitaliseringsforanstaltningen efter denne ordning, ville udgøre statsstøtte. Banken har modtaget 1 350 mio. EUR i form af præferenceaktier, som repræsenterer 2,1 % af bankens risikovægtede aktiver (129).
            
         
               (280)
            
            
               I 2010 indførte Grækenland flere ændringer af de tekniske parametre for disse præferenceaktier, som betyder, at udbyttebetalingen stiger med 2 % om året, hvis præferenceaktierne ikke indløses inden fem år. Da ændringerne øger forrentningen til staten, hvis de ikke er blevet indløst eller omlagt efter fem år, konkluderer Kommissionen, at de tekniske parametre ikke giver banken en fordel og derfor ikke indebærer yderligere statsstøtte.
            
         7.1.2.   Forekomst af statsstøtte i den statsgaranterede ELA (foranstaltning L2)
   
   
               (281)
            
            
               Kommissionen præciserede i punkt 51 i bankmeddelelsen fra 2008, at centralbankers tilrådighedsstillelse af midler til pengeinstitutter ikke udgør statsstøtte, hvis fire kumulative betingelser er opfyldt med hensyn til pengeinstituttets solvens, sikkerhedsstillelsen for faciliteten, den rentesats, pengeinstituttet skal betale, samt fraværet af en modgaranti fra staten. Eftersom den statsgaranterede ELA til banken ikke opfylder alle fire betingelser, især fordi den er statsgaranteret og ydet i kombination med andre støtteforanstaltninger, kan det ikke konkluderes, at den statsgaranterede ELA ikke udgør statsstøtte.
            
         
               (282)
            
            
               Den statsgaranterede ELA opfylder betingelserne i traktatens artikel 107, stk. 1. For det første vil staten skulle bære ethvert tab, fordi foranstaltningen rummer en statsgaranti til fordel for den græske nationalbank. Denne foranstaltning omfatter derfor statsmidler. ELA sætter bankerne i stand til at skaffe finansiering på et tidspunkt, hvor de ikke har adgang til engrosfinansieringsmarkedet og de almindelige refinansieringsmuligheder i Eurosystemet. Den statsgaranterede ELA til banken giver den derfor en fordel. Eftersom ELA er begrænset til banksektoren, er foranstaltningen selektiv. Eftersom den statsgaranterede ELA giver banken mulighed for at fortsætte driften på markedet og undgå at misligholde sine forpligtelser og dermed skulle forlade markedet, fordrejer den konkurrencen Eftersom banken driver virksomhed i andre medlemsstater, og pengeinstitutter fra andre medlemsstater driver virksomhed eller potentielt ville være interesserede i at gøre det i Grækenland, påvirker denne fordel for banken samhandelen mellem medlemsstaterne.
            
         
               (283)
            
            
               På grundlag af ovennævnte konkluderer Kommissionen, at den statsgaranterede ELA (foranstaltning L2) udgør statsstøtte. Det statsgaranterede ELA-beløb har varieret med tiden. Den 31. december 2012 beløb denne støtte sig til ca. 30,9 mia. EUR.
            
         7.1.3.   Forekomst af statsstøtte i de foranstaltninger, der er ydet gennem stabilitetsfonden (foranstaltning B1, B2 og B3)
   
   7.1.3.1.   Første bro-rekapitalisering (foranstaltning B1)
   
   
               (284)
            
            
               I afsnit 5.1 i NBG-indledningsafgørelsen har Kommissionen allerede konkluderet, at den første bro-rekapitalisering udgør statsstøtte. Den modtagne kapital beløb sig til 7 430 mio. EUR.
            
         7.1.3.2.   Anden bro-rekapitalisering (foranstaltning B2)
   
   
               (285)
            
            
               Foranstaltning B2 blev gennemført med stabilitetsfondens midler, der som forklaret i betragtning 49 til NBG-indledningsafgørelsen involverer statslige midler.
            
         
               (286)
            
            
               For så vidt angår forekomsten af en fordel, øgede foranstaltning B2 bankens solvensgrad til et niveau, der satte den i stand til at fortsætte sin drift på markedet og få adgang til finansiering fra Eurosystemet. Desuden består forrentningen af foranstaltning B2 af den påløbne rente på EFSF-obligationerne plus et gebyr på 1 %. Fordi forrentningen er klart lavere end forrentningen af lignende kapitalinstrumenter på markedet, ville banken utvivlsomt have været ude af stand til at rejse den pågældende kapital på sådanne vilkår på markedet. Derfor gav foranstaltning B2 banken en fordel for statslige midler. Da foranstaltningen kun blev stillet til rådighed for banken, er den selektiv.
            
         
               (287)
            
            
               Som resultat af foranstaltning B2 blev bankens stilling styrket, idet banken fik stillet de nødvendige midler til rådighed for fortsat at kunne opfylde kapitalkravene, hvilket førte til konkurrencefordrejninger. Eftersom banken driver virksomhed på andre europæiske bankmarkeder, og pengeinstitutter fra andre medlemsstater driver virksomhed i Grækenland, især på forsikringsmarkedet, vil foranstaltning B2 sandsynligvis påvirke samhandelen mellem medlemsstaterne.
            
         
               (288)
            
            
               Kommissionen finder, at foranstaltning B2 udgør statsstøtte. Den blev anmeldt som støtteforanstaltning af de nationale myndigheder. Den modtagne kapital beløb sig til 2 326 mio. EUR.
            
         7.1.3.3.   Stabilitetsfondens deltagelse i rekapitaliseringen foråret 2013 (foranstaltning B3)
   
   
               (289)
            
            
               Stabilitetsfondens deltagelse i rekapitaliseringen foråret 2013 (foranstaltning B3) er den delvise omlægning af den første og anden bro-rekapitalisering (foranstaltning B1 og B2) til en permanent rekapitalisering på 8 677 mio. EUR i ordinære aktier. Eftersom foranstaltning B3 er omlægningen af den allerede tildelte støtte, involverer den stadig statslige midler, men den øger ikke det nominelle beløb herfor. Den gør dog fordelen for banken endnu større (og virker derfor konkurrencefordrejende), idet der er tale om en permanent rekapitalisering og ikke en midlertidig rekapitalisering som i tilfældet med foranstaltning B1 og B2.
            
         
               (290)
            
            
               En sådan støtte ikke blev ydet til alle banker i Grækenland. For så vidt angår konkurrencefordrejninger og påvirkning af samhandelen, bemærker Kommissionen f.eks., at støtten satte banken i stand til at fortsætte sin drift i andre medlemsstater, såsom Rumænien og Bulgarien. En afvikling af banken ville have medført et ophør af dens aktiviteter i udlandet i form af afvikling eller salg af disse. Desuden konkurrerer bankens forsikringsaktiviteter i Grækenland med de aktiviteter, der drives af datterselskaber af forsikringsselskaber fra andre medlemsstater. Foranstaltningen fordrejer derfor konkurrencen og påvirker samhandelen mellem medlemsstaterne. Kommissionen finder, at foranstaltning B3 udgør statsstøtte.
            
         7.1.3.4.   Konklusion vedrørende B1, B2 og B3
   
   
               (291)
            
            
               Foranstaltning B1, B2 og B3 udgør statsstøtte efter traktatens artikel 107, stk. 1. Den statsstøtte, der indgår i foranstaltning B1, B2 og B3, udgør 9 756 mio. EUR. Som anført i afsnit 7.1.3.3 blev kun en del af den første og anden bro-rekapitalisering (foranstaltning B1 og B2) omlagt til en permanent rekapitalisering på 8 677 mio. EUR (foranstaltning B3), mens resten blev tilbagebetalt til stabilitetsfonden, seks måneder efter at den var blevet bevilget (130).
            
         
               (292)
            
            
               Punkt 31 i omstruktureringsmeddelelsen angiver, at Kommissionen ud over det absolutte støttebeløb skal vurdere støtten »i forhold til bankens risikovægtede aktiver«. Foranstaltning B1, B2 og B3 blev ydet i løbet af en etårig periode fra april 2012 (131) til maj 2013. I den periode ændrede bankens risikovægtede aktiver sig. Spørgsmålet bliver derfor, hvilket niveau for risikovægtede aktiver der bør anvendes, altså niveauet i begyndelsen af perioden eller ved udgangen af perioden. Foranstaltning B1, B2 og B3 skal dække et kapitalbehov, som den græske nationalbank konstaterede i marts 2012 (2012-stresstesten). De kapitalbehov, som foranstaltningerne dækkede, fandtes altså allerede i marts 2012. Kommissionen mener derfor, at støttebeløbet indeholdt i foranstaltning B1, B2 og B3 bør sammenholdes med bankens risikovægtede aktiver pr. 31. marts 2012. Det understreges også, at den græske nationalbank efter marts 2012 og indtil rekapitaliseringen foråret 2013 ikke tog hensyn til græske bankers køb for at opjustere eller nedjustere deres kapitalbehov. Dette forhold viser yderligere, at foranstaltning B1, B2 og B3 var støtteforanstaltninger relateret til bankens omfang, som det forelå pr. 31. marts 2012.
            
         
               (293)
            
            
               Den første og anden bro-rekapitalisering beløb sig til sammen til 9 756 mio. EUR. Beløbet udgør 15,3 % af bankens risikovægtede aktiver pr. 31. marts 2012.
            
         
               (294)
            
            
               Det lykkedes for banken at tiltrække privat kapital, og det beløb, som stabilitetsfonden faktisk indskød i banken, beløb sig derfor kun til 8 677 mio. EUR, som udgør 13,6 % af bankens risikovægtede aktiver pr. 31. marts 2012.
            
         7.1.4.   Konklusion om forekomsten af statsstøtte og det samlede beløb, banken har modtaget i støtte
   
   
               (295)
            
            
               Foranstaltning A, B1, B2, B3, L1 og L2 udgør statsstøtte efter traktatens artikel 107, stk. 1. Disse foranstaltninger er opsummeret i tabel 12.
               
                  Tabel 12
               
               
                  Overblik over den samlede støtte til banken
               
               
                           Ref.
                        
                        
                           Foranstaltning
                        
                        
                           Foranstaltningens type
                        
                        
                           Støttebeløb
                        
                        
                           Støtte/risikovægtede aktiver
                        
                     
                           A
                        
                        
                           Præferenceaktier
                        
                        
                           Kapitalstøtte
                        
                        
                           1 350 mio. EUR
                        
                        
                           2,1 %
                        
                     
                           B1
                           B2
                        
                        
                           Første bro-rekapitalisering
                           Anden bro-rekapitalisering
                        
                        
                           Kapitalstøtte
                        
                        
                           7 430 mio. EUR
                           2 326 mio. EUR
                        
                        
                           15,3 %
                        
                     
                           Samlet kapitalstøtte bevilget banken
                        
                        
                           11 106 mio. EUR
                        
                        
                           17,3 %
                        
                     
                           B3
                        
                        
                           Rekapitalisering foråret 2013
                        
                        
                           Kapitalstøtte
                        
                        
                           8 677 mio. EUR
                        
                        
                            
                        
                     
                           Samlet kapitalstøtte bevilget banken, ekskl. støtte tilbagebetalt inden for seks måneder
                        
                        
                           10 027 mio. EUR
                        
                        
                           15,6 %
                        
                     
                           Ref.
                        
                        
                           Foranstaltning
                        
                        
                           Foranstaltningens type
                        
                        
                           Støttebeløb
                        
                        
                            
                        
                     
                           L1
                        
                        
                           Likviditetsstøtte
                        
                        
                           Garanti
                           Statsobligationslån
                        
                        
                           Garantier: 14,8 mia. EUR
                           Obligationslån: 0,8 mia. EUR
                        
                        
                           Fra den 30. november 2013
                        
                     
                           L2
                        
                        
                           Statsgaranteret ELA
                        
                        
                           Finansiering og garanti
                        
                        
                           30,9 mia. EUR
                        
                        
                           Fra den 31. december 2012
                        
                     
                           Samlet likviditetsstøtte ydet til banken
                        
                        
                           46,5 mia. EUR
                        
                        
                            
                        
                     
         7.2.   RETSGRUNDLAG FOR VURDERINGEN AF STØTTENS FORENELIGHED
   
               (296)
            
            
               Som konkluderet i betragtning 207 skal støtteforanstaltningerne vurderes på grundlag af traktatens artikel 107, stk. 3, litra b) (132).
            
         
               (297)
            
            
               Under finanskrisen har Kommissionen udarbejdet forenelighedskriterier for forskellige typer støtteforanstaltninger. Principperne for vurdering af støtteforanstaltninger blev fastlagt i bankmeddelelsen fra 2008.
            
         
               (298)
            
            
               Vejledning i rekapitaliseringsforanstaltninger findes i rekapitaliseringsmeddelelsen og forlængelsesmeddelelsen fra 2011.
            
         
               (299)
            
            
               Omstruktureringsmeddelelsen definerer den tilgang, som Kommissionen har valgt til vurderingen af omstruktureringsplanerne, især behovet for at genoprette rentabiliteten, sikre et korrekt bidrag fra støttemodtageren og begrænse konkurrencefordrejningerne.
            
         
               (300)
            
            
               Denne ramme blev suppleret med bankmeddelelsen fra 2013, som finder anvendelse på støtteforanstaltninger anmeldt efter 31. juli 2013.
            
         7.2.1.   Retsgrundlaget for vurdering af foreneligheden af likviditetsstøtten til banken (foranstaltning L1)
   
   
               (301)
            
            
               Den likviditetsstøtte, som banken allerede har modtaget, er blevet endeligt godkendt ved flere på hinanden følgende afgørelser om godkendelse af foranstaltninger i henhold til den græske bankstøtteordning og ændringer og forlængelser af denne (133). Enhver fremtidig likviditetsstøtte til banken skal ydes i henhold til en ordning, der er behørigt godkendt af Kommissionen. Betingelserne for en sådan støtte skal være godkendt af Kommissionen, før støtten bevilges, og de skal derfor ikke vurderes yderligere i denne afgørelse.
            
         7.2.2.   Retsgrundlaget for vurdering af foreneligheden af præferenceaktierne (foranstaltning A)
   
   
               (302)
            
            
               Den rekapitalisering, der blev ydet i 2009 i form af præferenceaktier (foranstaltning A), blev bevilget i henhold til rekapitaliseringsforanstaltningen, som blev godkendt i 2008 som led i den græske bankstøtteordning i henhold til bankmeddelelsen fra 2008. Den skal derfor ikke vurderes igen i henhold til bankmeddelelsen fra 2008, men kun i henhold til omstruktureringsmeddelelsen.
            
         7.2.3.   Retsgrundlaget for vurdering af foreneligheden af den statsgaranterede ELA (foranstaltning L2)
   
   
               (303)
            
            
               Den statsgaranterede ELA's (foranstaltning L2) forenelighed bør først vurderes på grundlag af bankmeddelelsen fra 2008 og forlængelsesmeddelelsen fra 2011. Enhver statsgaranteret ELA bevilget efter 31. juli 2013 falder ind under bankmeddelelsen fra 2013.
            
         7.2.4.   Retsgrundlaget for vurdering af foreneligheden af stabilitetsfondens rekapitaliseringer (foranstaltning B1, B2 og B3)
   
   
               (304)
            
            
               Foreneligheden af stabilitetsfondens rekapitaliseringer (foranstaltning B1, B2 og B3), især vedrørende forrentningen, bør først vurderes på grundlag af bankmeddelelsen fra 2008, rekapitaliseringsmeddelelsen og forlængelsesmeddelelsen fra 2011. I NBG-indledningsafgørelsen udtrykte Kommissionen tvivl om, hvorvidt foranstaltning B1 var forenelig med disse meddelelser. Eftersom de blev gennemført før 1. august 2013, falder disse foranstaltninger ikke ind under bankmeddelelsen fra 2013. Foreneligheden af stabilitetsfondens rekapitaliseringer (foranstaltning B1, B2 og B3) bør også vurderes på grundlag af omstruktureringsmeddelelsen.
            
         7.3.   FORANSTALTNING L2'S FORENELIGHED MED BANKMEDDELELSEN FRA 2008, FORLÆNGELSESMEDDELELSEN FRA 2011 OG BANKMEDDELELSEN FRA 2013
   
               (305)
            
            
               En statsstøtte skal for at være forenelig i henhold til traktatens artikel 107, stk. 3, litra b), opfylde de generelle forenelighedskriterier, nemlig hensigtsmæssighed, nødvendighed og proportionalitet.
            
         
               (306)
            
            
               Da de græske banker blev lukket ude fra engrosmarkedet og blev helt afhængige af centralbankfinansiering som angivet i betragtning 46, og banken ikke kunne låne et tilstrækkeligt beløb gennem de almindelige refinansieringskanaler, havde banken brug for statsgaranteret ELA til at opnå tilstrækkelig likviditet til at hindre, at den misligholdt sine forpligtelser. Kommissionen mener, at foranstaltning L2 er en hensigtsmæssig mekanisme til afhjælpning af en alvorlig forstyrrelse, som ville være affødt af bankens misligholdelse.
            
         
               (307)
            
            
               Eftersom den statsgaranterede ELA indebærer en forholdsvis høj finansieringsomkostning for banken, har denne et tilstrækkeligt incitament til at undgå at være afhængig af denne finansieringskilde til udvikling af sine aktiviteter. Banken skulle betale en rentesats på […] basispoint mere end for almindelige refinansieringsmuligheder i Eurosystemet. Derudover skulle banken betale et garantigebyr på […] basispoint til staten. Bankens samlede omkostninger ved at modtage statsgaranteret ELA er derfor meget højere end de normale omkostninger ved refinansiering fra ECB. Forskellen mellem de to omkostningsniveauer er eksempelvis større end størrelsen af det garantigebyr, som blev indført ved forlængelsesmeddelelsen fra 2011. Som følge deraf kan den samlede betaling, som staten tager sig, anses for at være tilstrækkelig. Med hensyn til beløbet for den statsgaranterede ELA revideres det regelmæssigt af den græske nationalbank og ECB på grundlag af bankens faktiske behov. De overvåger nøje anvendelsen heraf og sikrer, at den er begrænset til det nødvendige minimum. Foranstaltning L2 giver derfor ikke banken for meget likviditet, som kunne bruges til finansiering af aktiviteter, der fordrejer konkurrencen. Den er begrænset til det nødvendige minimumsbeløb.
            
         
               (308)
            
            
               En sådan nøje overvågning af anvendelsen af statsgaranteret ELA og regelmæssig kontrol af, at anvendelsen er begrænset til det nødvendige minimum, sikrer endvidere, at denne likviditet er proportional og ikke fører til uberettiget fordrejning af konkurrencen. Kommissionen bemærker også, at Grækenland har afgivet et tilsagn om, at banken vil gennemføre en omstruktureringsplan, der reducerer dens afhængighed af centralbankfinansiering, og at banken vil overholde visse adfærdsmæssige begrænsninger, som analyseret i afsnit 7.6. Det sikrer, at afhængigheden af likviditetsstøtte vil ophøre snarest muligt, og at en sådan støtte er proportional.
            
         
               (309)
            
            
               Foranstaltning L2 er derfor forenelig med bankmeddelelsen fra 2008 og forlængelsesmeddelelsen fra 2011. Da bankmeddelelsen fra 2013 ikke har medført skærpede krav til garantier, er foranstaltning L2 også forenelig med denne meddelelse.
            
         7.4.   FORANSTALTNING B1, B2 OG B3'S FORENELIGHED MED BANKMEDDELELSEN FRA 2008, REKAPITALISERINGSMEDDELELSEN OG FORLÆNGELSESMEDDELELSEN FRA 2011
   
               (310)
            
            
               Som forklaret i betragtning 305 skal en statsstøtte for at være forenelig i henhold til traktatens artikel 107, stk. 3, litra b), opfylde de generelle forenelighedskriterier (134), nemlig hensigtsmæssighed, nødvendighed og proportionalitet.
            
         
               (311)
            
            
               Rekapitaliseringsmeddelelsen og forlængelsesmeddelelsen fra 2011 indeholder yderligere retningslinjer for det påkrævede forrentningsniveau for de statslige kapitaltilførsler.
            
         7.4.1.   Foranstaltningernes hensigtsmæssighed
   
   
               (312)
            
            
               Kommissionen finder, at stabilitetsfondens rekapitaliseringer (foranstaltning B1, B2 og B3) er hensigtsmæssige, fordi de forhindrer bankens konkurs. Uden dem kunne banken ikke have videreført sine aktiviteter, da den havde en negativ egenkapital ved udgangen af 2012 (135).
            
         
               (313)
            
            
               I den henseende bemærkede Kommissionen i NBG-indledningsafgørelsen, at banken er et af de største pengeinstitutter i Grækenland målt i såvel udlån som indlån. Banken er som sådan en systemisk vigtig bank for Grækenland. Bankens misligholdelse ville følgelig have skabt alvorlige forstyrrelser i den græske økonomi. Under de dengang herskende omstændigheder havde pengeinstitutterne i Grækenland vanskeligt ved at få adgang til finansiering. Manglen på finansiering begrænsede deres evne til at yde lån til den græske økonomi. I den forbindelse ville forstyrrelsen af økonomien være blevet forværret af bankens misligholdelse. Foranstaltning B1, B2 og B3 blev desuden primært indført på grund af PSI-programmet, som er en højst usædvanlig og uforudsigelig begivenhed, og ikke på grund af dårlig ledelse eller overdrevent risikabel adfærd hos banken. Foranstaltningerne afhjælper derfor primært resultaterne af PSI-programmet og bidrager til at opretholde den finansielle stabilitet i Grækenland.
            
         
               (314)
            
            
               I NBG-indledningsafgørelsen udtrykte Kommissionen tvivl om, hvorvidt der var truffet enhver mulig foranstaltning med henblik på at undgå, at banken igen ville få brug for støtte i fremtiden. Som angivet i denne afgørelses betragtning 156, 157 og 158 har Grækenland givet tilsagn om at gennemføre en række foranstaltninger vedrørende bankens selskabsledelse og erhvervsmæssige drift. Som beskrevet i afsnit 2.4 har banken også foretaget en gennemgribende omstrukturering af sine aktiviteter, hvoraf der allerede er gennemført store omkostningsnedskæringer. Kommissionens tvivl er derfor blevet fjernet.
            
         
               (315)
            
            
               I NBG-indledningsafgørelsen udtrykte Kommissionen også tvivl om, hvorvidt der fandtes tilstrækkelige beskyttelsesforanstaltninger for det tilfælde, at banken kom under statslig kontrol, eller hvis de private aktionærer bevarede kontrollen, mens staten havde aktiemajoriteten. De tilsagn, der er beskrevet i betragtning 156, 157 og 158, sikrer, at bankens udlånsforretning drives erhvervsmæssigt, og at den daglige drift er beskyttet mod statslig indblanding. Den ramme for de indbyrdes forbindelser, som er aftalt mellem stabilitetsfonden og banken, sikrer endvidere, at statens interesser som hovedaktionær beskyttes mod overdreven risikoadfærd hos bankens ledelse.
            
         
               (316)
            
            
               Foranstaltning B1, B2 og B3 sikrer derfor, at den finansielle stabilitet i Grækenland opretholdes. Der er truffet væsentlige skridt til at minimere fremtidige tab og sikre, at bankens aktiviteter ikke sættes på spil af uhensigtsmæssig ledelse. På den baggrund finder Kommissionen, at foranstaltning B1, B2 og B3 er hensigtsmæssige.
            
         7.4.2.   Nødvendighed — begrænsning af støtten til et minimum
   
   
               (317)
            
            
               Ifølge bankmeddelelsen fra 2008 skal støtteforanstaltningen både med hensyn til beløb og form være nødvendig for at nå det fastsatte mål. Det betyder, at en kapitaltilførsel skal være det nødvendige minimum for at nå dette mål.
            
         
               (318)
            
            
               Beløbet for kapitalstøtten blev beregnet af den græske nationalbank i forbindelse med en stresstest for at sikre, at bankens kernekapitalprocent forblev over et vist niveau i perioden 2012-2014 som afspejlet i tabel 3. Foranstaltning B1, B2 og B3 giver derfor ikke banken for meget kapital. Som forklaret i betragtning 314 er der truffet foranstaltninger med henblik på at reducere risikoen for, at banken får brug for yderligere støtte i fremtiden.
            
         
               (319)
            
            
               For så vidt angår forrentningen af den første og anden bro-rekapitalisering (foranstaltning B1 og B2), minder Kommissionen om, at de blev bevilget i maj og december 2012 og betalt i naturalier i form af EFSF-obligationer. Stabilitetsfonden har som modydelse fra datoen for udbetalingen af disse EFSF-obligationer og indtil datoen for rekapitaliseringen foråret 2013 modtaget påløbne renter på EFSF-obligationerne plus et gebyr på 1 % (136). Som understreget i NBG-indledningsafgørelsen er denne forrentning lavere end det spænd på 7-9 %, som er defineret i rekapitaliseringsmeddelelsen. Perioden med den lave forrentning var imidlertid begrænset til et år for foranstaltning B1 og fem måneder for foranstaltning B2 (dvs. indtil omlægningen af bro-rekapitaliseringen til en standard rekapitalisering med ordinære aktier, nemlig foranstaltning B3). Mens den første og anden bro-rekapitalisering ikke udløste en udvanding af de eksisterende aktionærers stemmerettigheder, betød rekapitaliseringen foråret 2013, som var den delvise omlægning af den første og anden bro-rekapitalisering, en høj grad af udvanding for aktionærerne, da deres andel af bankens egenkapital faldt til 5,1 %. Den unormale situation, som herskede fra datoen for den første bro-rekapitalisering, var da afsluttet. Den tvivl, som Kommissionen udtrykte i NBG-indledningsafgørelsen, er derfor blevet fjernet.
            
         
               (320)
            
            
               På baggrund af den atypiske kilde til bankens vanskeligheder, idet tabene primært skyldtes en gældsfritagelse til fordel for staten (PSI-programmet og tilbagekøbet af gæld, som giver staten en betydelig fordel, dvs. en gældsnedbringelse) og konsekvenserne af en langtrukken krise på bankens hjemmemarked, kan Kommissionen endvidere acceptere en sådan midlertidig afvigelse fra standardkravene til forrentning, der er fastlagt i rekapitaliseringsmeddelelsen (137).
            
         
               (321)
            
            
               For så vidt angår foranstaltning B3, bør aktierne ved kapitaltilførslerne ifølge punkt 8 i forlængelsesmeddelelsen fra 2011 tegnes med et tilstrækkeligt stort nedslag i forhold til aktiekursen efter justering for udvandingseffekten for at give en rimelig sikkerhed for en tilstrækkelig forrentning til staten. Foranstaltning B3 gav ikke mulighed for et stort nedslag i forhold til aktiekursen efter justering af udvandingseffekten, men det var faktisk muligt at opnå et betydeligt nedslag i forhold til den teoretiske kurs uden tegningsrettigheder (138). Forud for rekapitaliseringen foråret 2013 var bankens kapital negativ, og dens markedskapitalisering udgjorde kun en lille brøkdel af den kapitalforhøjelse, der skulle gennemføres. Under sådanne omstændigheder er spørgsmålet, om de eksisterende aktionærer burde være fortrængt fuldstændig. Kommissionen bemærker, at emissionskursen blev sat til 50 % af den gennemsnitlige markedskurs i de sidste 50 dage inden fastsættelsen af emissionskursen. Kommissionen bemærker også, at udvandingen af de eksisterende aktionærers stemmerettigheder har været enorm, idet de efter denne rekapitalisering kun havde 5,1 % af aktierne i banken. Et yderligere nedslag i markedskursen ville derfor kun have haft en ubetydelig virkning for forrentningen til stabilitetsfonden. I lyset af de græske bankers særlige situation, der er beskrevet i betragtning 320, og det forhold, at støttebehovet stammer fra en gældsfritagelse til fordel for staten, mener Kommissionen, at emissionskursen for de aktier, som staten tegnede, var tilstrækkeligt lav.
            
         
               (322)
            
            
               Stabilitetsfonden udstedte også garantier og gav en garanti for hver ny aktie, der blev tegnet af en privat investor, som deltog i rekapitaliseringen foråret 2013. Stabilitetsfonden gav disse garantier uden modydelse. Som forklaret i betragtning 112 omfatter hver garanti retten til at købe 8,23 aktier af stabilitetsfonden med bestemte intervaller og slutpriser. Udnyttelseskursen er lig med stabilitetsfondens tegningskurs forhøjet med en årlig rente (4 % for år et, 5 % for år to, 6 % for år tre, 7 % for år fire og derefter 8 % for de sidste seks måneder udtrykt på årsbasis). Den forrentning, som stabilitetsfonden får af de aktier, den ejer, er reelt begrænset til de niveauer. Forrentningen er lavere end det spænd på 7-9 %, som er defineret i rekapitaliseringsmeddelelsen. Da disse garantier var en central faktor for gennemførelsen af den udstedelse med fortegningsret og privatplacering, som banken lancerede inden rekapitaliseringen foråret 2013, finder Kommissionen imidlertid, at disse garantier satte banken i stand til at reducere støttebeløbet med 1 079 mio. EUR. Som følge af bankens lave solvensgrad inden rekapitaliseringen og den betydelige usikkerhed på daværende tidspunkt viste de simulationer, der var tilgængelige på daværende tidspunkt, at private investorer uden garantierne ikke ville have opnået et tilstrækkeligt afkast og ikke ville have deltaget. Af de grunde, der er forklaret i betragtning 313 og 320, fordi stabilitetsfonden ville modtage minimal positiv forrentning, hvis garantierne blev udnyttet, og fordi MEFP havde til formål at tiltrække private investorer, således at visse banker forblev under privat ledelse, og undgå situationer, hvor hele banksektoren ville være under stabilitetsfondens kontrol, kan Kommissionen acceptere en sådan afvigelse fra standardkravene til forrentning, der er fastlagt i rekapitaliseringsmeddelelsen. Denne accept er også baseret på det forhold, at loven om stabilitetsfonden som ændret i 2014 ikke fastsætter bestemmelser om justering i tilfælde af en aktiekapitalforhøjelse uden fortegningsret. Ved udstedelse med fortegningsret kan kun udnyttelseskursen justeres, og denne justering kan finde sted efterfølgende og kun op til beløbet for den indtjening, der opnås ved salget af stabilitetsfondens tegningsret. Grækenlands tilsagn om, at man ville indhente Kommissionens godkendelse inden tilbagekøb af garantier udstedt af stabilitetsfonden, giver Kommissionen mulighed for at sikre, at fremtidige tilbagekøb ikke yderligere reducerer forrentningen for stabilitetsfonden og øger garantihavernes forrentning.
            
         
               (323)
            
            
               Med hensyn til det forhold, at stabilitetsfondens aktier ikke er stemmeberettigede, minder Kommissionen om, at behovet for støtte ikke primært skyldes for stor risikotagning. Et af målene for programmet mellem den græske regering, Unionen, IMF og ECB var desuden at bevare nogle banker under privat ledelse. Rammen for de indbyrdes forbindelser og den automatiske indførelse af stemmerettigheder, hvis omstruktureringsplanen ikke gennemføres, hjælper endvidere med at sikre, at private ledere ikke tager for store risici i fremtiden. PSI-programmet og tilbagekøbet i december 2012 er endelig en form for forrentning til staten, da sidstnævntes gæld over for banken reduceres med flere milliarder euro. Af alle disse grunde kan Kommissionen acceptere, at stabilitetsfonden modtager aktier uden stemmeret. Kommissionen konkluderer derfor, at foranstaltning B3 var nødvendig.
            
         
               (324)
            
            
               Foranstaltning B1, B2 og B3 er således nødvendige som redningsstøtte både med hensyn til beløb og form.
            
         7.4.3.   Proportionalitet — foranstaltninger til begrænsning af negative følgevirkninger
   
   
               (325)
            
            
               Banken har modtaget et meget stort beløb i statsstøtte. Den situation kan derfor føre til alvorlige konkurrencefordrejninger. Grækenland har imidlertid givet tilsagn om at gennemføre en række foranstaltninger med sigte på at mindske de negative afsmittende virkninger. Der er navnlig givet tilsagn om, at banken vil fortsætte sin drift erhvervsmæssigt som forklaret i betragtning 157 og 158. Grækenland har også forpligtet sig til at indføre et forbud mod opkøb samt en række afhændelser i udlandet og inden for andre områder end bankvirksomhed som beskrevet i betragtning 159. Begrænsningerne af konkurrencefordrejninger vil blive yderligere vurderet i afsnit 7.6.
            
         
               (326)
            
            
               Der er også udnævnt en tilsynsførende administrator i banken til at overvåge den korrekte gennemførelse af tilsagnene om selskabsledelse og erhvervsmæssig drift. Det skal hindre enhver skadelig forandring i bankens forretningsmæssige praksis og derved mindske de potentielle negative afsmittende virkninger.
            
         
               (327)
            
            
               Endelig blev der fremlagt en ny omfattende omstruktureringsplan den 25. juni 2014 for Kommissionen. Den omstruktureringsplan vil blive vurderet i afsnit 7.6.
            
         
               (328)
            
            
               Den tvivl, som Kommissionen udtrykte i NBG-indledningsafgørelsen, er derfor blevet fjernet. Foranstaltning B1, B2 og B3 er proportionale i lyset af punkt 15 i bankmeddelelsen fra 2008.
            
         7.4.4.   Konklusionen vedrørende foreneligheden af stabilitetsfondens rekapitaliseringer med bankmeddelelsen fra 2008, rekapitaliseringsmeddelelsen og forlængelsesmeddelelsen fra 2011
   
   
               (329)
            
            
               Kommissionen konkluderer således, at stabilitetsfondens rekapitaliseringer (foranstaltning B1, B2 og B3) er hensigtsmæssige, nødvendige og proportionale i lyset af punkt 15 i bankmeddelelsen fra 2008, rekapitaliseringsmeddelelsen og forlængelsesmeddelelsen fra 2011. Foranstaltning B1, B2 og B3 er derfor forenelige med bankmeddelelsen fra 2008, rekapitaliseringsmeddelelsen og forlængelsesmeddelelsen fra 2011
            
         7.5.   FORENELIGHEDEN AF KØBET AF DE TRE ANDELSBANKER, FB BANK OG PROBANK MED OMSTRUKTURERINGSMEDDELELSEN
   
               (330)
            
            
               Punkt 23 i omstruktureringsmeddelelsen forklarer, at støttede bankers opkøb af virksomheder ikke kan finansieres ved statsstøtte, medmindre det er nødvendigt for at genoprette en virksomheds rentabilitet. I punkt 40 og 41 i omstruktureringsmeddelelsen forklares det videre, at banker ikke må bruge statsstøtte til at opkøbe konkurrerende virksomheder, medmindre opkøbet er led i en konsolideringsproces, der er nødvendig for at genoprette den finansielle stabilitet eller sikre en effektiv konkurrence. Opkøb kan endvidere true eller komplicere genoprettelsen af rentabiliteten. Kommissionen skal derfor vurdere, om bankens opkøb kan forenes med omstruktureringsmeddelelsen.
            
         7.5.1.   Foreneligheden af opkøbet af udvalgte aktiver og passiver i de tre andelsbanker med omstruktureringsmeddelelsen
   
   7.5.1.1.   Virkningen af opkøbet for bankens langsigtede rentabilitet
   
   
               (331)
            
            
               Opkøbet af udvalgte aktiver og passiver i de tre andelsbanker forbedrer bankens langsigtede rentabilitet.
            
         
               (332)
            
            
               På tidspunktet for opkøbet var de græske banker allerede hårdt ramt af indlånsflugten fra 2010 til midten af 2012 og var udelukket fra de internationale finansieringsmarkeder. Fire af de fem største banker indgav derfor tilbud på de tre andelsbankers indlån. Integrationen af de tre andelsbankers indlån i bankens balance gavnede dens likviditetsprofil. Hvis banken ikke havde opkøbt de tre andelsbankers indlån, ville bankens forhold mellem nettoudlån og -indlån have været højere.
            
         
               (333)
            
            
               Banken integrerede endvidere hurtigt de opkøbte indlån uden at overtage dyr infrastruktur eller et dyrt filialnet. Banken overtog endelig ingen udlån, og opkøbet hævede derfor ikke dens risici eller kapitalkrav.
            
         7.5.1.2.   Virkningen af opkøbet for det støttebeløb, som banken havde brug for
   
   
               (334)
            
            
               I overensstemmelse med punkt 23 i omstruktureringsmeddelelsen bør omstruktureringsstøtte ikke anvendes til opkøb af andre virksomheder, men kun til at dække de omstruktureringsomkostninger, der er nødvendige for at genoprette bankens rentabilitet. Selv om opkøbet i dette tilfælde havde en positiv virkning for bankens rentabilitet, er det ikke nødvendigt for dens rentabilitet i henhold til punkt 23 i omstruktureringsmeddelelsen.
            
         
               (335)
            
            
               Købsprisen var dog meget lav. Bankens betaling for købet af de passiver, der blev overført fra alle de tre andelsbanker, blev fastsat til […] % af værdien af de overførte indlån og beløb sig til mindre end […] mio. EUR, hvilket svarer til ca. [0-0,02] % af bankens samlede aktiver pr. december 2011. Denne betaling kan derfor betragtes som meget lav.
            
         
               (336)
            
            
               Det konkluderes, at opkøbet af de tre andelsbanker ikke strider mod princippet om, at omstruktureringsomkostningerne skal begrænses til det nødvendige minimum.
            
         7.5.1.3.   Konkurrencefordrejende virkning af opkøbet
   
   
               (337)
            
            
               I overensstemmelse med punkt 39 og 40 i omstruktureringsmeddelelsen bør statsstøtte ikke anvendes til skade for konkurrenter, der ikke nyder tilsvarende offentlig støtte, eller til opkøb af konkurrerende virksomheder. I punkt 41 i omstruktureringsmeddelelsen bestemmes det også, at opkøb kan godkendes, hvis de er led i en konsolideringsproces, der er nødvendig for at genoprette den finansielle stabilitet eller sikre en effektiv konkurrence, at overtagelsesprocessen skal være rimelig, og at overtagelsen bør sikre en effektiv konkurrence på det relevante marked.
            
         
               (338)
            
            
               Den græske nationalbank fandt, at de tre andelsbanker ikke var rentable, og at afviklingsforanstaltningerne var nødvendige for at opretholde den finansielle stabilitet. Opkøbet af de tre andelsbanker kan derfor anses for at være led i en konsolideringsproces, som er nødvendig for at genoprette den finansielle stabilitet som beskrevet i punkt 41 i omstruktureringsmeddelelsen.
            
         
               (339)
            
            
               Købsprisen var desuden meget lav. Ingen blandt de aktører, der ikke nød offentlig støtte, indsendte et gyldigt bud på opkøbet af de tre andelsbankers aktiver og passiver, og salgsproceduren var åben og ikkediskriminerende. Bankens opkøb af udvalgte aktiver og passiver i Achaia Bank var også godkendt (139) af den hellenske konkurrencemyndighed (140). Det kan derfor antages, at resultatet af salgsproceduren ikke truer den effektive konkurrence i Grækenland.
            
         
               (340)
            
            
               Opkøbet er derfor omfattet af undtagelsen i punkt 41 i omstruktureringsmeddelelsen.
            
         7.5.1.4.   Konklusion vedrørende opkøbet af en del af aktiverne og passiverne i de tre andelsbanker
   
   
               (341)
            
            
               Kommissionen konkluderer, at dette opkøb i lyset af de græske bankers usædvanlige situation (141) og de nærmere betingelser for opkøbet af de tre andelsbanker er foreneligt med de krav, der er fastlagt i omstruktureringsmeddelelsen.
            
         7.5.2.   Foreneligheden af opkøbet af FB Bank med omstruktureringsmeddelelsen
   
   7.5.2.1.   Virkningen af opkøbet af FB Bank for bankens langsigtede rentabilitet
   
   
               (342)
            
            
               Med hensyn til rentabilitet i driften bør opkøbet af FB Bank styrke bankens tilbagevenden til rentabilitet på langt sigt, da en fusion mellem to banker i samme geografiske marked giver anledning til at opnå meningsfyldte synergieffekter. På tidspunktet for opkøbet forventede banken at opnå synergieffekter ved at rationalisere filialnettet, tilpasse produkttilbuddet og kreditpolitikkerne samt strømline og konsolidere IT-platformen. I sit endelige tilbud anslog banken, at den ville eliminere størstedelen af FB Banks driftsomkostninger, og at den forventede, at omkostningerne for de overførte indlån ville blive tilpasset bankens rentepolitik, dvs. at renten på FB Banks indlån ville blive reduceret til de niveauer, som banken betalte af sine indlån, samtidig med at man fastholdt FB Bank eksisterende kunder.
            
         
               (343)
            
            
               Med hensyn til fremtidige tab på lån opkøber banken FB Banks udlån til dagsværdi, ikke bogført værdi. Denne faktor begrænser risikoen ved fremtidige værdiforringelsestab.
            
         
               (344)
            
            
               Med hensyn til likviditetsstillingen har transaktionen også en gavnlig virkning på banken, da den opkøbte flere indlån end nettoudlån.
            
         
               (345)
            
            
               Med hensyn til kapitalkrav bemærkes det, at bankens tilbud var betinget af, at stabilitetsfonden dækkede kapitalbehovet fra opkøbet af FB Banks aktiver. I sidste ende udnyttede banken ikke denne mulighed, da det lykkedes for den at rejse tilstrækkelig privat kapital fra markedet i maj 2014.
            
         
               (346)
            
            
               Kommissionen mener derfor, at opkøbet er positivt for genoprettelsen af bankens langsigtede rentabilitet.
            
         7.5.2.2.   Virkningen af opkøbet for det støttebeløb, som banken havde brug for
   
   
               (347)
            
            
               I overensstemmelse med punkt 23 i omstruktureringsmeddelelsen bør omstruktureringsstøtte ikke anvendes til opkøb af andre virksomheder, men kun til at dække de omstruktureringsomkostninger, der er nødvendige for at genoprette bankens rentabilitet. Selv om opkøbet i dette tilfælde havde en positiv virkning for bankens rentabilitet, er det ikke nødvendigt for dens rentabilitet i henhold til punkt 23 i omstruktureringsmeddelelsen.
            
         
               (348)
            
            
               Banken ydede ingen betaling for købet af de udvalgte aktiver og passiver i FB Bank. Bankens tilbud var endvidere betinget af, at stabilitetsfonden dækkede kapitalbehovet fra opkøbet af FB Banks aktiver. Opkøbet betød derfor ikke, at køberen havde brug for yderligere statsstøtte. Med hensyn til fremtidige potentielle kapitalbehov som følge af opkøbet bemærkes det, at aktiverne blev opkøbt til dagsværdi, hvilket begrænser risikoen for yderligere tab i fremtiden.
            
         
               (349)
            
            
               Banken anvendte således ikke støtte til at finansiere opkøbet af FB Bank, og opkøbet strider ikke mod princippet om, at støtten bør begrænses til det nødvendige minimum.
            
         7.5.2.3.   Konkurrencefordrejende virkning af opkøbet
   
   
               (350)
            
            
               I overensstemmelse med punkt 39 og 40 i omstruktureringsmeddelelsen bør statsstøtte ikke anvendes til skade for konkurrenter, der ikke nyder tilsvarende offentlig støtte, eller til opkøb af konkurrerende virksomheder. I punkt 41 i omstruktureringsmeddelelsen bestemmes det også, at opkøb kan godkendes, hvis de er led i en konsolideringsproces, der er nødvendig for at genoprette den finansielle stabilitet eller sikre en effektiv konkurrence, at overtagelsesprocessen skal være rimelig, og at overtagelsen bør sikre en effektiv konkurrence på det relevante marked.
            
         
               (351)
            
            
               Som nævnt i betragtning 76 var FB Bank ikke rentabel som selvstændig enhed. MEFP af december 2012 omhandlede afviklingen af underkapitaliserede banker gennem en købs- og overtagelsesprocedure eller — som den næstbedste mulighed — gennem etablering af en bro-bank. Som anført i betragtning 77 og i overensstemmelse med MEFP bemærkede den græske nationalbank, at det var nødvendigt at træffe afviklingsforanstaltninger for at sikre indskydernes tillid til det græske banksystem. Transaktionen kan derfor anses for at være led i en konsolideringsproces, som er nødvendig for at genoprette den finansielle stabilitet som beskrevet i punkt 41 i omstruktureringsmeddelelsen.
            
         
               (352)
            
            
               Ingen blandt de aktører, der ikke nød offentlig støtte, indsendte et gyldigt bud på opkøbet af FB Bank, og salgsproceduren var åben og ikkediskriminerende. Banken fortrængte derfor ikke sådanne budgivere, som ikke nød offentlig støtte. Opkøbet af FB Bank var godkendt af den hellenske konkurrencemyndighed (142). Det kan derfor antages, at resultatet af salgsproceduren ikke truer den effektive konkurrence i Grækenland.
            
         
               (353)
            
            
               På denne baggrund konkluderer Kommissionen, at opkøbet af FB Bank er omfattet af undtagelsen i punkt 41 i omstruktureringsmeddelelsen.
            
         7.5.2.4.   Konklusion vedrørende opkøbet af FB Bank
   
   
               (354)
            
            
               Kommissionen konkluderer, at opkøbet af FB Bank i lyset af de nærmere betingelser for dette opkøb er foreneligt med de krav, der er fastlagt i omstruktureringsmeddelelsen.
            
         7.5.3.   Foreneligheden af opkøbet af Probank med omstruktureringsmeddelelsen
   
   7.5.3.1.   Virkningen af opkøbet af Probank for bankens langsigtede rentabilitet
   
   
               (355)
            
            
               Med hensyn til rentabilitet i driften vil opkøbet af Probank styrke bankens tilbagevenden til rentabilitet på langt sigt, da banken vil opnå meningsfyldte synergieffekter. På tidspunktet for opkøbet forventede banken en årlig synergieffekt på […] mio. EUR inden udgangen af 2015 (143). Banken forventede at opnå disse synergieffekter gennem rationalisering af filialnettet og nedskæring af personalet i den kombinerede enhed og gennem fusion af administrationsfunktionerne, konsolidering af IT-systemerne og central drift. Banken forventede videre, at en betydelig del af synergieffekterne ville blive opnået ved at tilpasse omkostningerne for de overførte indlån til bankens rentepolitik, dvs. ved at sænke renten på Probanks indlån til de niveauer, som banken betalte af sine indlån.
            
         
               (356)
            
            
               Med hensyn til fremtidige tab på lån opkøbte banken Probanks udlån til dagsværdi, ikke bogført værdi. Det begrænser risikoen ved fremtidige værdiforringelsestab.
            
         
               (357)
            
            
               Med hensyn til likviditetsstillingen har transaktionen også en gavnlig virkning på banken, da den opkøbte flere indlån end nettoudlån. Købet bidrager derfor til at forbedre forholdet mellem bankens udlån og indlån.
            
         
               (358)
            
            
               Med hensyn til kapitalkrav bemærkes det, at bankens tilbud var betinget af, at stabilitetsfonden dækkede kapitalbehovet fra opkøbet af Probanks aktiver. I sidste ende udnyttede banken ikke denne mulighed, da det lykkedes for den at rejse tilstrækkelig privat kapital fra markedet i maj 2014.
            
         
               (359)
            
            
               Kommissionen mener derfor, at opkøbet er positivt for genoprettelsen af bankens langsigtede rentabilitet.
            
         7.5.3.2.   Virkningen af opkøbet for det støttebeløb, som banken havde brug for
   
   
               (360)
            
            
               I overensstemmelse med punkt 23 i omstruktureringsmeddelelsen bør omstruktureringsstøtte ikke anvendes til opkøb af andre virksomheder, men kun til at dække de omstruktureringsomkostninger, der er nødvendige for at genoprette bankens rentabilitet. Selv om opkøbet i dette tilfælde havde en positiv virkning for bankens rentabilitet, er det ikke nødvendigt for dens rentabilitet i henhold til punkt 23 i omstruktureringsmeddelelsen.
            
         
               (361)
            
            
               Banken ydede ingen betaling for købet af de udvalgte aktiver og passiver i Probank. Bankens tilbud var endvidere betinget af, at stabilitetsfonden dækkede kapitalbehovet fra opkøbet af Probanks aktiver. Opkøbet betød derfor ikke, at køberen havde brug for yderligere statsstøtte. Med hensyn til fremtidige potentielle kapitalbehov som følge af opkøbet bemærkes det, at aktiverne blev opkøbt til dagsværdi, hvilket begrænser risikoen for yderligere tab i fremtiden.
            
         
               (362)
            
            
               Banken anvendte således ikke støtte til at finansiere opkøbet af Probank, og opkøbet strider ikke mod princippet om, at støtten bør begrænses til det nødvendige minimum.
            
         7.5.3.3.   Konkurrencefordrejende virkning af opkøbet
   
   
               (363)
            
            
               I overensstemmelse med punkt 39 og 40 i omstruktureringsmeddelelsen bør statsstøtte ikke anvendes til skade for konkurrenter, der ikke nyder tilsvarende offentlig støtte, eller til opkøb af konkurrerende virksomheder. I punkt 41 i omstruktureringsmeddelelsen bestemmes det også, at opkøb kan godkendes, hvis de er led i en konsolideringsproces, der er nødvendig for at genoprette den finansielle stabilitet eller sikre en effektiv konkurrence, at overtagelsesprocessen skal være rimelig, og at overtagelsen bør sikre en effektiv konkurrence på det relevante marked.
            
         
               (364)
            
            
               Som nævnt i betragtning 86 var Probank ikke rentabel som selvstændig enhed. MEFP af maj 2013 omhandlede afviklingen af underkapitaliserede banker gennem en købs- og overtagelsesprocedure. Som anført i betragtning 87 bemærkede den græske nationalbank, at det var nødvendigt at træffe afviklingsforanstaltninger for at sikre indskydernes tillid til det græske banksystem. Opkøbet kan derfor anses for at være led i en konsolideringsproces, som er nødvendig for at genoprette den finansielle stabilitet som beskrevet i punkt 41 i omstruktureringsmeddelelsen.
            
         
               (365)
            
            
               Ingen blandt de aktører, der ikke nød offentlig støtte, indsendte et gyldigt bud på opkøbet af Probank, og salgsproceduren var åben og ikkediskriminerende. Banken fortrængte derfor ikke sådanne budgivere, som ikke nød offentlig støtte. Opkøbet af Probank var godkendt af den hellenske konkurrencemyndighed. Det kan derfor antages, at resultatet af salgsproceduren ikke truer den effektive konkurrence i Grækenland.
            
         
               (366)
            
            
               På denne baggrund konkluderer Kommissionen, at opkøbet af Probank er omfattet af undtagelsen i punkt 41 i omstruktureringsmeddelelsen.
            
         7.5.3.4.   Konklusion vedrørende opkøbet af Probank
   
   
               (367)
            
            
               Kommissionen konkluderer, at opkøbet af Probank i lyset af de nærmere betingelser for dette opkøb er foreneligt med de krav, der er fastlagt i omstruktureringsmeddelelsen.
            
         7.6.   FORANSTALTNING A, B1, B2 OG B3'S FORENELIGHED MED OMSTRUKTURERINGSMEDDELELSEN
   7.6.1.   Kilder til vanskeligheder og følgerne for vurderingen i henhold til omstruktureringsmeddelelsen
   
   
               (368)
            
            
               Som angivet i afsnit 2.1.1 og 2.1.2 hidrører bankens vanskeligheder primært fra den græske statsgældskrise og den dybe recession i Grækenland og Sydeuropa. Hvad angår førstnævnte faktor, mistede den græske regering adgangen til finansmarkederne og måtte til sidste forhandle sig til en aftale med sine hjemlige og internationale kreditorer, PSI-programmet, som resulterede i et haircut af fordringerne mod staten på 53,3 %. Desuden blev 31,5 % af fordringerne ombyttet med nye GSO'er med lavere rentesats og længere løbetid. Staten købte disse nye GSO'er tilbage af de græske banker i december 2012 til en kurs på mellem 30,2 % og 40,1 % af deres nominelle værdi, hvilket betød et yderligere tab for de græske banker. Ud over virkningen af PSI-programmet og tilbagekøbet af statsgæld for dens kapitalstilling måtte banken også registrere en enorm indlånsflugt fra 2010 til medio 2012 på grund af risikoen for, at Grækenland ville forlade euroen som følge af den afgrundsdybe statsgæld og økonomiske recession.
            
         
               (369)
            
            
               Foranstaltning B1, B2 og B3 beløber sig til 9 756 mio. EUR, hvilket er mindre end det bogførte tab på PSI-programmet (11 735 mio. EUR). I et sådant tilfælde — og hvis vanskelighederne ikke primært stammer fra overdrevent risikabel adfærd — vil Kommissionen i henhold til punkt 14 i forlængelsesmeddelelsen fra 2011 slække på sine krav.
            
         
               (370)
            
            
               Kommissionen erkender, at en del af kapitalbehovet stammer fra et pengeinstituts normale eksponering for sin hjemlige finansielle landerisiko. Det forhold blev også påpeget i betragtning 60 og 71 til NBG-indledningsafgørelsen. Som følge heraf har banken et mindre behov for at afhjælpe problemer med »moral hazard« i sin omstruktureringsplan end andre støttede pengeinstitutter, som har akkumuleret overdrevent store risici. Da støtteforanstaltningerne er mindre konkurrencefordrejende, bør de foranstaltninger, der er truffet for at begrænse konkurrencefordrejningerne, derfor slækkes tilsvarende. Eftersom PSI-programmet og tilbagekøbet af statsgæld udgør en gældsfritagelse til fordel for staten, kan forrentningen til staten af dens rekapitalisering af banker være lavere. Kommissionen bemærker dog, at bankens eksponering for den græske finansielle landerisiko var større end visse andre store bankers i Grækenland. Alle tabene på GSO'er (tabet på PSI-programmet) kan derfor ikke tilregnes et pengeinstituts normale eksponering for sin hjemlige finansielle landerisiko.
            
         
               (371)
            
            
               Den anden kilde til bankens tab er tabene på dens udlån til græske husholdninger og virksomheder. Kommissionen finder, at disse tab primært skyldes den usædvanligt dybe og langvarige nedgang i BNP på ca. 25 % over fem år og ikke en risikabel udlånspraksis hos banken. Som følge heraf skaber den støtte, der blev ydet til at dække tabene, ikke en »moral hazard«, hvilket er tilfældet, når støtten beskytter en bank mod konsekvenserne af tidligere risikabel adfærd. Støtten er derfor mindre fordrejende (144).
            
         
               (372)
            
            
               En del af bankens kapitalbehov og tab på lån hidrører imidlertid fra en række internationale datterselskaber. I 2012 bogførte banken f.eks. tab i Rumænien og Bulgarien. De udenlandske aktiver belastede også likviditeten, da den koncerninterne finansiering beløb sig til ca. […] mia. EUR pr. 31. december 2012.
            
         
               (373)
            
            
               Punkt 14 i forlængelsesmeddelelsen fra 2011 dækker videre en betydelig del af tabene og det deraf følgende behov for støtte, hvilket tillader Kommissionen at slække på sine krav. En del af støttebehovet hidrører fra tab på græske lån på grund af den usædvanligt dybe og lange recession og ikke risikabel udlånspraksis. Støtte bevilget under sådanne omstændigheder skaber ikke »moral hazards« og er derfor mindre fordrejende.
            
         
               (374)
            
            
               Endelig skyldes en del af støttebehovet bankens egen risikable praksis.
            
         
               (375)
            
            
               Da den græske økonomi er skrumpet med ca. 25 % siden 2008, må banken tilpasse sin organisation, sin omkostningsstruktur og sit filialnet til det nye økonomiske klima for at genskabe rentabiliteten. Uanset fraværet af problemer med »moral hazard« skal banken derfor omstrukturere sin drift i Grækenland for at sikre sin langsigtede rentabilitet.
            
         7.6.2.   Rentabilitet
   
   
               (376)
            
            
               En omstruktureringsplan skal sikre, at pengeinstituttet er i stand til at genskabe sin langsigtede rentabilitet inden udløbet af omstruktureringsperioden (afsnit 2 i omstruktureringsmeddelelsen). I det foreliggende tilfælde er omstruktureringsperioden defineret som perioden mellem datoen for vedtagelsen af denne afgørelse og den 31. december 2018.
            
         
               (377)
            
            
               I overensstemmelse med punkt 9-11 i omstruktureringsmeddelelsen fremsendte Grækenland en omfattende og detaljeret omstruktureringsplan, som giver fuldstændige oplysninger om bankens forretningsmodel. I planen påpeges også årsagerne til bankens vanskeligheder samt de foranstaltninger, der er truffet for at afhjælpe de problemer, den har haft med rentabiliteten. I omstruktureringsplanen beskrives navnlig den valgte strategi til at bevare bankens driftseffektivitet og nedbringe det høje niveau af nødlidende udlån, dens sårbare likviditets- og kapitalstilling og dens udenlandske forretninger, som var afhængige af moderselskabet med hensyn til finansiering og kapital.
            
         7.6.2.1.   Bankvirksomhed i Grækenland
   
   
               (378)
            
            
               Med hensyn til likviditet og bankens afhængighed af finansiering fra Eurosystemet regnes der i omstruktureringsplanen med en begrænset vækst på balancen i Grækenland, mens indlånssiden skulle stige igen. Afhængigheden af ELA, som allerede er blevet mindre, vil fortsat falde (145), og det vil hjælpe banken med at nedbringe dens finansieringsomkostninger.
            
         
               (379)
            
            
               Forpligtelsen vedrørende forholdet mellem bankens udlån og indlån, som er nævnt i betragtning 153, sikrer, at bankens balancestruktur stadig er bæredygtig ved udløbet af omstruktureringsperioden. Salget af værdipapirer og afhændelse af andre aktiviteter uden for kerneforretningen vil også styrke bankens likviditetsstilling. I medfør af den stadige skrøbelige situation for den græske banksektor kan Kommissionen godtage de græske myndigheders anmodning om at måtte tilføre banken likviditet i henhold til den græske bankstøtteordnings foranstaltninger vedrørende garantier og statsobligationslån.
            
         
               (380)
            
            
               For at nedbringe sine finansieringsomkostninger har banken også afgivet løfte om fortsat at nedsætte sine rentesatser på indlån som beskrevet i betragtning 153. En sådan nedbringelse af indlånsomkostningerne vil være et centralt bidrag til bankens rentabilitet før hensættelser.
            
         
               (381)
            
            
               Siden krisens begyndelse har banken foretaget en betydelig rationalisering af sit filialnet i Grækenland i form af en nedbringelse af antallet af filialer og medarbejdere. Inden den 31. december 2017 vil bankens samlede omkostninger være faldet yderligere. For at nå dette mål har banken forpligtet sig til at reducere antallet af filialer og medarbejdere i Grækenland, så der højst er henholdsvis […] og […] pr. 31. december 2017, og de samlede omkostninger i Grækenland maksimalt beløber sig til […] mio. EUR. Den forventede omkostningsprocent vil være under […] % ved udgangen af omstruktureringsperioden. Kommissionen mener, at omstruktureringsplanen bevarer bankens effektivitet i det nye markedsklima.
            
         
               (382)
            
            
               Et andet nøgleområde er forvaltningen af nødlidende lån. Banken agter at udvide sine gældsomlægningsaktiviteter for at minimere tabene. Under den nye forretningsmodel vil banken oprette en særlig afdeling til forvaltning af nødlidende lån, som først og fremmest skal maksimere inddrivelserne for banken og reducere de nødlidende lån gennem bæredygtig omstrukturering Grækenland har også afgivet tilsagn om, at banken vil overholde høje standarder, hvad angår kreditpolitikken, for at maksimere værdien for banken på hvert trin af kreditprocessen som beskrevet i betragtning 157.
            
         7.6.2.2.   Selskabsledelse
   
   
               (383)
            
            
               Et andet problemområde er bankens ledelse, idet stabilitetsfonden ejer majoriteten af bankens aktier efter aktiekapitalforhøjelsen i 2014, men med begrænset stemmeret. Nogle af de private aktionærer besidder endvidere også garantier og ville derved få gavn af hele risikoen for stigninger, hvis kursen steg i omstruktureringsperioden. Eftersom denne situation kunne skabe en »moral hazard«, aftalte banken og stabilitetsfonden en særlig ramme for deres indbyrdes forbindelser i 2013. Denne aftale beskytter bankens daglige drift mod overdreven indblanding fra dens største aktionær og sikrer samtidig, at stabilitetsfonden kan overvåge gennemførelsen af omstruktureringsplanen og forebygge overdrevent risikabel adfærd hos bankens ledelse gennem hensigtsmæssige høringsprocedurer. Banken har også lovet nøje at overvåge sin eksponering for tilknyttede låntagere. Kommissionen ser velvilligt på, at stabilitetsfonden automatisk får fuld stemmeret, hvis banken opgiver gennemførelsen af omstruktureringsplanen.
            
         7.6.2.3.   Internationale aktiviteter
   
   
               (384)
            
            
               En række af bankens internationale aktiviteter har førhen trukket store veksler på dens kapital, likviditet og rentabilitet som forklaret i betragtning 372.
            
         
               (385)
            
            
               Omstruktureringsplanen indeholder en ændring i bankens forretningsplan i retning af mere fokus på hjemmemarkedet og Tyrkiet. Banken er allerede begyndt at rationalisere de udenlandske datterselskaber, skærpe udlånsproceduren og mindske datterselskabernes udækkede finansieringsbehov. Grækenland har afgivet løfte om, at banken vil afhænde sin […] og sine udenlandske datterselskaber i […].
            
         
               (386)
            
            
               De samlede aktiver uden for Grækenland og Tyrkiet vil derfor falde med […] % i perioden fra den 31. december 2012 til den 31. december 2017.
            
         
               (387)
            
            
               Grækenland har også afgivet løfte om, at banken vil afhænde sin aktiebeholdning i sit tyrkiske datterselskab Finansbank gennem […]. […] er velkomne, da de vil styrke bankens kapitalstilling. Med hensyn til det forhold, at banken planlægger at beholde en bestemmende aktiebeholdning i Finansbank, bemærker Kommissionen, at Finansbank har været rentabel i de senere år. Kommissionen bemærker også, at banken omhyggeligt vil overvåge Finansbanks omkostninger og de risici, som der tages af dette datterselskab. Tilsagnet om, at banken ikke vil yde […] til Finansbank, sikrer, at Finansbank […]. På denne baggrund finder Kommissionen, at bankens fortsatte bestemmende aktiebeholdning i Finansbank ikke bringer genskabelsen af rentabilitet i fare.
            
         
               (388)
            
            
               Kommissionen konkluderer derfor, at banken vil gennemføre tilstrækkelig omstrukturering af sine udenlandske aktiviteter og reducere sin eksponering for de mindre rentable aktiviteter.
            
         7.6.2.4.   Konklusion vedrørende rentabilitet
   
   
               (389)
            
            
               Omstruktureringsplanen viser, at banken er i stand til at modstå en rimelig mængde stress, idet den i det negative scenarie fortsat er rentabel ved udgangen af omstruktureringsperioden og fortsat har en tilstrækkelig høj kernekapitalprocent (146).
            
         
               (390)
            
            
               Den yderligere kapital, der blev rejst i 2014, nemlig 2 500 mio. EUR, er tilstrækkelig til, at banken klarer referencescenariet i 2013-stresstesten. Den græske nationalbank indregnede allerede i vurderingen af kapitalbehovet i referencescenariet flere justeringer, som resulterede i en stigning i det anslåede kapitalbehov sammenlignet med det kapitalbehov, der blev anslået i bankens eget referencescenarie. Referencescenariets kapitalbehov som anslået af den græske nationalbank kan derfor anses for at være en slags stresstest. Kommissionen kan godt konkludere, at banken er rentabel, uden at banken har kapital nok på forhånd til at dække kapitalbehovet i det negative scenarie som anslået af den græske nationalbank, idet dette rummer et høj grad af stress.
            
         
               (391)
            
            
               Det er desuden positivt, at banken ikke agter at foretage yderligere investeringer i ikke-investeringsværdige værdipapirer, hvilket vil bidrage til at opretholde dens kapital- og likviditetsstilling.
            
         
               (392)
            
            
               Kommissionen kan derfor konkludere, at de omstruktureringsforanstaltninger, der er beskrevet i omstruktureringsplanen, er tilstrækkelige til at genoprette bankens rentabilitet.
            
         7.6.3.   Egetbidrag og byrdefordeling
   
   
               (393)
            
            
               Ifølge omstruktureringsmeddelelsens afsnit 3 skal bankerne og deres kapitalindskydere så vidt muligt deltage i omstruktureringen, så det sikres, at støtten begrænses til det nødvendige minimum. Bankerne skal således anvende deres egne midler til at finansiere omstruktureringen ved f.eks. at afhænde aktiver, mens kapitalindskyderne skal afdæmpe bankens tab så vidt muligt. Grækenlands tilsagn bør sikre, at der anvendes egne midler, og at de oprindelige aktionærer og private investorer, der har hybridkapital i banken, deltager i omstruktureringen.
            
         7.6.3.1.   Bankens egetbidrag: afhændelser og omkostningsnedskæringer
   
   
               (394)
            
            
               Banken har afhændet en række mindre forretninger, som f.eks. forsikringsaktiviteterne i Tyrkiet, og en majoritetsandel i et datterselskab, der handler med fast ejendom.
            
         
               (395)
            
            
               I henhold til omstruktureringsplanen skal banken sælge en minoritetsandel i Finansbank som anført i betragtning 387, som vil sætte banken i stand til at generere kapital internt. Banken vil også sælge […], sit private equity-datterselskab og andre værdipapirer. I betragtning af den nedgearing og de afhændelser, der allerede er gennemført, og efter opfyldelsen af tilsagnene vedrørende nedgearing og afhændelse af udenlandske forretninger vil banken have genereret betydelig kapital. Nedbringelsen af bankens internationale aktiver vil også i betydelig grad reducere risikoen for yderligere behov for støtte i fremtiden. Dette hjælper derfor med at reducere støtten til det nødvendige minimum.
            
         
               (396)
            
            
               For at begrænse kapitalbehovet vil banken ikke anvende […] som beskrevet i betragtning 154. Grækenland har desuden afgivet tilsagn om, at banken ikke vil foretage dyre opkøb.
            
         
               (397)
            
            
               Banken har også indledt et vidtrækkende omkostningsnedskæringsprogram som anført i afsnit 2.4.2. Dens omkostninger vil falde yderligere frem til 2017. Den reducerer antallet af medarbejdere, og de fleste lønninger sænkes.
            
         7.6.3.2.   Historiske aktionærers del af byrden og ny kapital rejst på markedet
   
   
               (398)
            
            
               De eksisterende aktionærer i banken blev udvandet ved udstedelserne med fortegningsret i 2009 og 2010 (147) og efterfølgende af stabilitetsfondens rekapitalisering (foranstaltning B3). De eksisterende aktionærers post var blevet indskrænket fra 100 % forud for rekapitaliseringen foråret 2013 til kun 5,1 %. Der er desuden ikke udbetalt udbytte til ordinære aktionærer siden 2007 eller til amerikanske præferenceaktionærer siden 2009. Ud over denne byrde for de historiske aktionærer har banken rejst betydelig kapital siden krisens start i slutningen af 2008, nemlig 1 247 mio. EUR i 2009, 1 815 mio. EUR i 2010, 1 079 mio. EUR i 2013 og 2 500 mio. EUR i 2014. Denne kapital har også bidraget til at reducere størrelsen af de kapitalbehov, som staten skulle dække.
            
         7.6.3.3.   Efterstillede kreditorers del af byrden
   
   
               (399)
            
            
               Bankens efterstillede kreditorer har bidraget til bankens omstruktureringsomkostninger. Banken gennemgik flere passivstyringsoperationer for at generere kapital som beskrevet i betragtning 149 og 150.
            
         
               (400)
            
            
               De resterende instrumenter er omfattet af forbuddet mod kuponrente beskrevet i betragtning 159. Kommissionen mener derfor, at der er sikret en passende byrdefordeling mellem bankens private indskydere af hybridkapital, og at kriterierne i omstruktureringsmeddelelsen i den sammenhæng er opfyldt.
            
         7.6.3.4.   Konklusion vedrørende egetbidrag og byrdefordeling
   
   
               (401)
            
            
               Kommissionen bemærker, at egetbidraget og byrdefordelingen i form af salget af aktier sammenlignet med den samlede modtagne statslige rekapitalisering er meget lavere end det niveau, som Kommissionen normalt anser for tilstrækkeligt. Omstruktureringsplanen omhandler f.eks. ingen indskrænkning af de græske bankaktiviteter og fastholdelsen af majoritetsandelen i Finansbank. I betragtning af argumenterne i afsnit 7.6.1, ifølge hvilke Kommissionen kan acceptere et lavere niveau for egetbidrag og byrdefordeling, kan omstruktureringsplanen imidlertid anses for at rumme tilstrækkelige foranstaltninger vedrørende egetbidrag og byrdefordeling.
            
         7.6.4.   Foranstaltninger til begrænsning af konkurrencefordrejninger
   
   
               (402)
            
            
               I henhold til omstruktureringsmeddelelsen skal en omstruktureringsplan indeholde foranstaltninger, der begrænser konkurrencefordrejninger og sikrer en konkurrencepræget banksektor Disse foranstaltninger skal endvidere også afhjælpe problemer med »moral hazard« og sikre, at der ikke anvendes statsstøtte til finansiering af konkurrencebegrænsende adfærd.
            
         
               (403)
            
            
               I henhold til punkt 31 i omstruktureringsmeddelelsen skal Kommissionen ved vurderingen af støttebeløbets størrelse og de konkurrencefordrejninger, støtten har givet anledning til, både tage hensyn til det absolutte og det relative støttebeløb samt byrdefordelingen og bankens position på markedet efter omstruktureringen. I den henseende minder Kommissionen om, at banken har modtaget kapital fra staten svarende til 17,3 % af sine risikovægtede aktiver (148). Banken har desuden fået likviditetsgarantier, som beløb sig til 12 900 mio. EUR pr. 15. april 2011 og 14 798 mio. EUR pr. 31. december 2013. Pr. 31. december 2012 havde banken også modtaget statsobligationslån for 847 mio. EUR og fået statsgaranteret ELA for 30,9 mia. EUR. Nødvendigheden af at gennemføre foranstaltninger til begrænsning af potentielle fordrejninger af konkurrencen er dermed berettiget i lyset af det store støttebeløb. Banken har desuden store markedsandele i Grækenland på 22 % for udlån og 25 % for indlån pr. 31. december 2013 (149).
            
         
               (404)
            
            
               Kommissionen minder om, at bankens vanskeligheder primært stammer fra eksterne forstyrrelser, såsom den græske statsgældskrise og den langvarige recession, som har rystet den græske økonomi siden 2008. Dette bemærkes også i betragtning 68 til NBG-indledningsafgørelsen. Behovet for at afhjælpe problemer med »moral hazard« er mindsket. Som drøftet i afsnit 7.6.1 er den konkurrencefordrejende virkning af støtteforanstaltningerne mindre i lyset af disse faktorer og således også nødvendigheden af foranstaltninger, der har til formål at begrænse konkurrencefordrejningerne. Kommissionen kan følgelig undtagelsesvis acceptere, at omstruktureringsplanen til trods for det store støttebeløb ikke indeholder en nedbringelse af balancen og udlånene i Grækenland.
            
         
               (405)
            
            
               Kommissionen bemærker imidlertid, at de statslige rekapitaliseringer satte banken i stand til at videreføre sin bankvirksomhed på udenlandske markeder.
            
         
               (406)
            
            
               I den henseende bemærker Kommissionen bankens tilsagn i tillæg til den allerede gennemførte nedgearing og omstrukturering om at sælge de udenlandske aktiver […] inden den 30. juni 2018 (150). Støtten vil derfor ikke blive anvendt til at fordreje konkurrencen på disse udenlandske markeder.
            
         
               (407)
            
            
               Grækenland har også givet tilsagn om, at banken ikke vil foretage opkøb, hvilket sikrer, at banken ikke bruger den modtagne statsstøtte til at opkøbe nye virksomheder. Dette tilsagn medvirker til at sikre, at statsstøtten kun benyttes til at støtte genoprettelsen af rentabiliteten i den græske bankvirksomhed og ikke til vækst f.eks. på udenlandske markeder.
            
         
               (408)
            
            
               Forpligtelsen til at nedsætte den uholdbart høje rente, der betales på græske indskud, sikrer også, at statsstøtten ikke bruges til at finansiere indlånsstrategier, som fordrejer konkurrencen på det græske marked. Tilsagnet om at gennemføre strenge retningslinjer for prissætning på nye udlån (151) på grundlag af en ordentlig kreditrisikovurdering vil ligeledes forhindre banken i at fordreje konkurrencen på det græske marked med uhensigtsmæssige prisstrategier for udlån til kunder.
            
         
               (409)
            
            
               Tilsagnet om at afhænde […] sikrer også, at støtten ikke bruges til at opnå vækst på dette marked på bekostning af konkurrenter, der ikke modtager støtte.
            
         
               (410)
            
            
               Under hensyntagen til den specifikke situation beskrevet i afsnit 7.6.1 og foranstaltningerne i omstruktureringsplanen mener Kommissionen, at der er truffet tilstrækkelige beskyttelsesforanstaltninger med henblik på at begrænse konkurrencefordrejningerne.
            
         7.6.5.   Tilsyn
   
   
               (411)
            
            
               I medfør af afsnit 5 i omstruktureringsmeddelelsen skal Kommissionen modtage periodiske rapporter, så den kan kontrollere, at omstruktureringsplanen gennemføres korrekt. Som anført i tilsagnene (152) vil Grækenland sikre, at den tilsynsførende administrator, som allerede er udpeget af banken med Kommissionens godkendelse, fører tilsyn med de tilsagn, som Grækenland har givet om omstrukturering af aktiviteterne i Grækenland og udlandet og om selskabsledelse og erhvervsmæssig drift, indtil udgangen af omstruktureringsperioden, dvs. den 31. december 2018. Kommissionen mener derfor, at der er sikret et korrekt tilsyn med gennemførelsen af omstruktureringsplanen.
            
         7.6.6.   Konklusion vedrørende foranstaltning A, B1, B2 og B3's forenelighed med omstruktureringsmeddelelsen
   
   
               (412)
            
            
               Kommissionen mener, at omstruktureringsplanen sammen med tilsagnene i bilaget til denne afgørelse sikrer genoprettelsen af bankens langsigtede rentabilitet, er tilstrækkelig med hensyn til byrdefordelingen og egetbidraget og indeholder tilstrækkelige foranstaltninger med henblik på at afbøde de konkurrencefordrejende virkninger. Den fremlagte omstruktureringsplan og tilsagnene opfylder kriterierne i omstruktureringsmeddelelsen.
            
         8.   KONKLUSION
   
   
               (413)
            
            
               Kommissionen beklager, at Grækenland ulovligt har gennemført støtteforanstaltningerne B1, B2, B3, FB4, FB5, PB1 og PB2 i strid med traktatens artikel 108, stk. 3, eftersom de blev gennemført før den formelle anmeldelse heraf. Disse foranstaltninger kan dog — ligesom de øvrige foranstaltninger, der er analyseret i denne afgørelse — anses for at være forenelige med det indre marked —
            
         VEDTAGET DENNE AFGØRELSE:
   Artikel 1
   1.   Følgende foranstaltninger, der er gennemført eller planlagt af Grækenland, udgør statsstøtte i henhold til traktatens artikel 107, stk. 1:
   
               a)
            
            
               nødlikviditetsstøtte tilført National Bank of Greece S.A. (herefter »NBG«) af og garanteret af Grækenland (foranstaltning L2)
            
         
               b)
            
            
               den anden bro-rekapitalisering på 2 326 mio. ydet af den græske finansielle stabilitetsfond (herefter »stabilitetsfonden«) til NBG i december 2012 (foranstaltning B2)
            
         
               c)
            
            
               rekapitaliseringen på 8 677 mio. EUR ydet af stabilitetsfonden til NBG i foråret 2013 (foranstaltning B3)
            
         
               d)
            
            
               finansieringen af det samlede udækkede finansieringsbehov på 456,97 mio. EUR ydet af stabilitetsfonden til de aktiviteter, der blev overført fra First Business Bank S.A. (herefter »FB Bank«) til NBG i juni og oktober 2013 (foranstaltning FB4)
            
         
               e)
            
            
               tilsagnet om at dække NBG's kapitalbehov fra købet af aktiver overført fra FB Bank til NBG i maj 2013 for et beløb på 100 mio. EUR (foranstaltning FB5)
            
         
               f)
            
            
               finansieringen af det samlede udækkede finansieringsbehov på 562,73 mio. EUR ydet af stabilitetsfonden til de aktiviteter, der blev overført fra Probank S.A. til NBG i august og december 2013 (foranstaltning PB1), og
            
         
               g)
            
            
               tilsagnet om at dække NBG's kapitalbehov fra købet af aktiver overført fra Probank til NBG i juli 2013 for et beløb på [180-280] mio. EUR (foranstaltning PB2).
            
         2.   Stabilitetsfondens finansiering af det samlede udækkede finansieringsbehov på 325,8 mio. EUR i forbindelse med overførslen af udvalgte aktiver og passiver i Cooperative Bank of Lesvos-Limnos, Cooperative Bank of Achaia og Cooperative Bank of Lamia til NBG i marts 2013 udgør ikke statsstøtte i henhold til traktatens artikel 107, stk. 1.
   3.   I lyset af omstruktureringsplanen for NBG Group, som omfatter National Bank of Greece og alle dens datterselskaber (græske og ikkegræske datterselskaber og filialer med såvel bankvirksomhed som anden virksomhed), som blev fremlagt den 25. juni 2014, og Grækenlands tilsagn givet den samme dato er følgende statsstøtteforanstaltninger forenelige med det indre marked:
   
               a)
            
            
               Grækenlands kapitaltilførsel på 1 350 mio. EUR til NBG i maj 2009 og december 2011 i form af præferenceaktier i henhold til rekapitaliseringsordningen (foranstaltning A)
            
         
               b)
            
            
               nødlikviditetsstøtte tilført NBG af den græske nationalbank og garanteret af Grækenland siden juli 2011 for et beløb af 30,9 mia. EUR pr. 31. december 2012 (foranstaltning L2)
            
         
               c)
            
            
               den første bro-rekapitalisering på 7 430 mio. EUR ydet af stabilitetsfonden til NBG i maj 2012 (foranstaltning B1)
            
         
               d)
            
            
               den anden bro-rekapitalisering på 2 326 mio. EUR ydet af stabilitetsfonden til NBG i december 2012 (foranstaltning B2)
            
         
               e)
            
            
               rekapitaliseringen på 8 677 mio. EUR ydet af stabilitetsfonden til NBG i foråret 2013 (foranstaltning B3)
            
         
               f)
            
            
               Grækenlands kapitaltilførsel på 50 mio. EUR til FB Bank i juli 2009 (foranstaltning FB1)
            
         
               g)
            
            
               finansieringen af det samlede udækkede finansieringsbehov på 456,97 mio. EUR ydet af stabilitetsfonden til de aktiviteter, der blev overført fra FB Bank til NBG i juni og oktober 2013 (foranstaltning FB4)
            
         
               h)
            
            
               tilsagnet om at dække NBG's kapitalbehov fra købet af aktiver overført fra FB Bank til NBG i maj 2013 for et beløb på 100 mio. EUR (foranstaltning FB5)
            
         
               i)
            
            
               finansieringen af det samlede udækkede finansieringsbehov på 562,7 mio. EUR ydet af stabilitetsfonden til de aktiviteter, der blev overført fra Probank til NBG i august og december 2013 (foranstaltning PB1), og
            
         
               j)
            
            
               tilsagnet om at dække NBG's kapitalbehov fra købet af aktiver overført fra Probank til NBG i juli 2013 for et beløb på [180-280] mio. EUR (foranstaltning PB2).
            
         Artikel 2
   Denne afgørelse er rettet til Den Hellenske Republik.
   
      Udfærdiget i Bruxelles, den 23. juli 2014.
      
         
            På Kommissionens vegne
         
         Joaquín ALMUNIA
         
            Næstformand
         
      
   
   
      (1)  National bank of Greece S.A. og alle dens datterselskaber.
   
      (2)  Kommissionens beslutning af 19. november 2008 i statsstøttesag nr. N 560/08 »Support Measures for the Credit Institutions in Greece«, EUT C 125 af 5.6.2009, s. 6. Den fik nummer SA.26678 (N 560/08). Ordningen blev senere forlænget og ændret som beskrevet i fodnote 4.
   
      (3)  Se Kommissionens afgørelse af 22. december 2011 i statsstøttesag SA.34064 (11/N) om den anden rekapitalisering af NBG under den græske rekapitaliseringsordning (EUT C 99 af 3.4.2012, s. 4).
   
      (4)  Den 2. september 2009 anmeldte Grækenland en række ændringer af støtteforanstaltningerne og en forlængelse indtil 31. december 2009, som den 18. september 2009 blev godkendt (se Kommissionens beslutning af 18. september 2009 i statsstøttesag N 504/09 om forlængelse og ændring af den græske bankstøtteordning (EUT C 264 af 6.11.2009, s. 5)). Den 25. januar 2010 godkendte Kommissionen endnu en forlængelse af støtteforanstaltningerne indtil 30. juni 2010 (se Kommissionens afgørelse af 25. januar 2010 i statsstøttesag N 690/09 om forlængelse af den græske bankstøtteordning (EUT C 57 af 9.3.2010, s. 6)). Den 30. juni 2010 godkendte Kommissionen en række ændringer af støtteforanstaltningerne og en forlængelse indtil 31. december 2010 (se Kommissionens afgørelse af 30. juni 2010 i statsstøttesag N 260/10 om forlængelse af den græske bankstøtteordning (EUT C 238 af 3.9.2010, s. 3)). Den 21. december 2010 godkendte Kommissionen en forlængelse af støtteforanstaltningerne indtil 30. juni 2011 (se Kommissionens afgørelse af 21. december 2010 i statsstøttesag SA.31998 (2010/N) om den fjerde forlængelse af den græske bankstøtteordning, EUT C 53 af 19.2.2011, s. 2)). Den 4. april 2011 godkendte Kommissionen en ændring (se Kommissionens afgørelse af 4. april 2011 i statsstøttesag SA.32767 (11/N) om en ændring af den græske bankstøtteordning (EUT C 164 af 2.6.2011, s. 8)). Den 27. juni 2011 godkendte Kommissionen en forlængelse af støtteforanstaltningerne indtil 31. december 2011 (se Kommissionens afgørelse af 27. juni 2011 i statsstøttesag SA.33153 (11/N) om den femte forlængelse af den græske bankstøtteordning (EUT C 274 af 17.9.2011, s. 6)). Den 6. februar 2012 godkendte Kommissionen en forlængelse af støtteforanstaltningerne indtil 30. juni 2012 (se Kommissionens afgørelse af 6. februar 2012 i statsstøttesag SA.34149 (11/N) om den sjette forlængelse af den græske bankstøtteordning (EUT C 101 af 4.4.2012, s. 2)). Den 6. juli 2012 godkendte Kommissionen endnu en forlængelse af støtteforanstaltningerne indtil 31. december 2012 (se Kommissionens afgørelse af 6. juli 2012 i statsstøttesag SA.35002 (12/N) om forlængelse af den græske bankstøtteordning (EUT C 77 af 15.3.2013, s. 14)). Den 22. januar 2013 godkendte Kommissionen en forlængelse af garantiordningen og obligationslåneordningen indtil 30. juni 2013 (se Kommissionens afgørelse af 22. januar 2013 i statsstøttesag SA.35999 (12/N) — Grækenland, »Prolongation of the Guarantee Scheme and the Bond Loan Scheme for Credit Institutions in Greece« (EUT C 162 af 7.6.2013, s. 6). Den 25. juli 2013 godkendte Kommissionen en forlængelse af garantiordningen og obligationslåneordningen indtil 31. december 2013 (se Kommissionens afgørelse af 25. juli 2013 i statsstøttesag SA.36956 (2013/N) — Grækenland, »Prolongation of the Guarantee Scheme and the Bond Loan Scheme for Credit Institutions in Greece« (EUT C 141 af 9.5.2014, s. 3)). Den 14. januar 2014 godkendte Kommissionen en forlængelse af garantiordningen og obligationslåneordningen indtil 30. juni 2014 (se Kommissionens afgørelse af 14. januar 2014 i statsstøttesag SA.37958 (2013/N) — Grækenland, »Prolongation of the Guarantee Scheme and the Bond Loan Scheme for Credit Institutions in Greece«, endnu ikke offentliggjort i EUT).
   
      (5)  Ved »udækket finansieringsbehov« forstås forskellen mellem værdien af de aktiver og værdien af de passiver, der er overført til banken.
   
      (6)  Lov 4051/2012 om reglerne vedrørende pensioner og andre hasteregler vedrørende anvendelsen af memorandummet om lov 4046/2012.
   
      (7)  Se Kommissionens afgørelse af 27. juli 2012 i statsstøttesag SA.34824 (2012/C), »Den græske finansielle stabiliseringsfonds rekapitalisering af National Bank of Greece« (EUT C 359 af 21.11.2012, s. 4).
   
      (8)  Pressemeddelelse fra stabilitetsfonden af 24. december 2012 på: http://www.hfsf.gr/files/press_release_20121224_en.pdf.
   
      (9)  Bankens halvårsregnskab af 30. juni 2013, august 2013, s. 9, på: https://www.nbg.gr/english/the-group/investor-relations/financial-information/annual-interim-financial-statements/Documents/Annual%20and%20interim%20financial%20statements/Financial%20Report%20NBG%20GROUP-BANK%2030%2006%202013_EN%20FINAL.pdf.
   
      (10)  Se fodnote 2.
   
      (11)  En købs- og overtagelsesprocedure er en afviklingsprocedure, hvor aktiverne og passiverne af høj kvalitet identificeres i en juridisk enhed under afvikling og efterfølgende sælges på auktion med henblik på at overføre dem til et rentabelt selskab.
   
      (12)  Stabilitetsfonden, årsregnskab for 2013, juni 2014, s. 8.
   
      (13)  Europa-Kommissionen, Generaldirektoratet for Økonomiske og Finansielle Anliggender. The Second Economic Adjustment Programme for Greece — marts 2012, s. 17, på: http://ec.europa.eu/economy_finance/publications/occasional_paper/2012/pdf/ocp94_en.pdf.
   
      (14)  Se afsnit II »The restructuring of the Greek Sovereign Debt« i Report on the Recapitalisation and Restructuring of the Greek Banking Sector, Bank of Greece, december 2012, på: http://www.bankofgreece.gr/BogEkdoseis/Report_on_the_recapitalisation_and_restructuring.pdf.
   
      (15)  Pressemeddelelse fra finansministeriet af 9. marts 2012 på: http://www.pdma.gr/attachments/article/80/9%20MARCH%202012%20-%20RESULTS.pdf.
   
      (16)  En banks kernekapitalprocent (CT1) — en af de lovpligtige kapitalangivelser, der føres tilsyn med i overensstemmelse med kapitalkravsdirektivet.
   
      (17)  Se fodnote 13, s. 106.
   
      (18)  Se fodnote 14.
   
      (19)  Se fodnote 13, s. 104.
   
      (20)  Se fodnote 14.
   
      (21)  Den Europæiske Centralbank og de nationale centralbanker udgør tilsammen Eurosystemet, som er euroområdets centralbanksystem.
   
      (22)  Pressemeddelelse fra finansministeriet af 3. december 2012 på: http://www.pdma.gr/attachments/article/248/Press%20Release%20-%20December%2003.pdf. Dette tilbagekøb af landets egen gæld til en kurs, der lå langt under pari, gav Grækenland en betydelig gældsreduktion.
   
      (23)  I mangel af et sådant tilbagekøb kunne markedsværdien af disse obligationer være steget afhængigt af udviklingen i markedsparametre som rentesatser og sandsynligheden for Grækenlands misligholdelse af sine lån.
   
      (24)  Prognoserne for tab på lån omfatter det forventede tab på nye lån udstedt i Grækenland i perioden fra juni 2013 til december 2016.
   
      (25)  Virkningen af PTL for udenlandsk risiko blev beregnet efter udenlandsk skat og under hensyntagen til de tilsagn angående afhændelser, som Grækenland foreslog Kommissionen på det tidspunkt.
   
      (26)  NBG's hensættelser til tab på lån pr. 30. juni 2013 proforma for First Business Banks og Probanks hensættelser.
   
      (27)  Eurobanks hensættelser til tab på lån pr. 30. juni 2013 proforma for hensættelserne i New Hellenic Postbank og New Proton Bank, som blev købt af banken i august 2013.
   
      (28)  http://www.nbg.gr/wps/wcm/connect/91c0c238-1219-4f87-b0d6-0a3e9c62f4c3/Summary+financial+data+30+09+2013_EN.pdf?MOD=AJPERES&CONVERT_TO=url&CACHEID=91c0c238-1219-4f87-b0d6-0a3e9c62f4c3.
   
      (29)  Se tabel 2.
   
      (30)  
   
      Kilder:
   
   2012 og 2013: Financial results 2013 — Consolidated financial statements, s. 42-43
   2011: Financial results 2012 — Consolidated financial statements, s. 44-45
   2010: Financial results 2010 — Consolidated financial statements, s. 42-43.
   
      (31)  Disse egenkapitalbeløb omfatter:
   
               —
            
            
               for 2010 en mængde præferenceaktier for i alt 350 mio. EUR tildelt af Grækenland i 2009
            
         
               —
            
            
               for 2011, 2012 og 2013 en mængde præferenceaktier for i alt 1 350 mio. EUR tildelt i 2009 og 2011.
            
         Disse beløb omfatter ikke den bro-rekapitalisering, som banken fik i 2012 til en værdi af 9 756 mio. EUR.
   
      (32)  Se tabel 2.
   
      (33)  I henhold til det konsoliderede årsregnskab for 2012.
   
      (34)  Ved bookbuilding kontaktes potentielle investorer med henblik på at registrere deres købsordrer i ordrebogen for derved at gennemføre kapitalforhøjelsen.
   
      (35)  https://www.nbg.gr/english/the-group/press-office/press-releases/Documents/Launch_press_release.06.05.2014.pdf.
   
      (36)  https://www.nbg.gr/english/the-group/press-office/press-releases/Documents/20140509%20Pricing%20Press%20Release_%ce%95%ce%9d.pdf.
   
      (37)  https://www.nbg.gr/en/the-group/press-office/press-releases/update-regarding-the-egm-10-5-14.
   
      (38)  http://www.hfsf.gr/files/press_release_20140509_en.pdf.
   
      (39)  Fortrolig oplysning.
   
      (40)  Den græske nationalbanks afviklingsforanstaltningskommissions beslutning 1/4/23.3.2012.
   
      (41)  Den græske nationalbanks afviklingsforanstaltningskommissions beslutning 1/6/23.3.2012.
   
      (42)  Den græske nationalbanks afviklingsforanstaltningskommissions beslutning 1/5/23.3.2012.
   
      (43)  Den græske nationalbanks afviklingsforanstaltningskommissions beslutning 1/1/23.3.2012.
   
      (44)  Den græske nationalbanks afviklingsforanstaltningskommissions beslutning 1/3/23.3.2012.
   
      (45)  Den græske nationalbanks afviklingsforanstaltningskommissions beslutning 1/2/23.3.2012.
   
      (46)  Den græske nationalbanks afviklingsforanstaltningskommissions beslutning 1/7/23.3.2012.
   
      (47)  Den græske nationalbanks afviklingsforanstaltningskommissions beslutning 1/8/23.3.2012.
   
      (48)  FB Bank havde modtaget græske statsobligationer i januar 2009, som udløb i december 2011.
   
      (49)  E-mail fra den græske nationalbank til Kommissionen, 11. maj 2013.
   
      (50)  Den græske nationalbanks afviklingsforanstaltningskommissions beslutning 10/2/10.5.2013.
   
      (51)  Den græske nationalbanks afviklingsforanstaltningskommissions beslutning 13/1/7.11.2013.
   
      (52)  Stabilitetsfondens aktivitetsrapport for perioden juli-december 2013 på: http://www.hfsf.gr/files/HFSF_activities_Jul_2013_Dec_2013_en.pdf.
   
      (53)  Bankens bud af 25. juli 2013, baseret på den græske nationalbanks data pr. 31. marts 2013.
   
      (54)  Data indgivet af den græske nationalbank den 2. april 2014.
   
      (55)  Den græske nationalbanks kredit- og forsikringskommissions beslutning 85/1/26.7.2013.
   
      (56)  Stabilitetsfonden, Probank — gennemgang af modtagne bud, 25. juli 2013.
   
      (57)  Den græske nationalbanks afviklingsforanstaltningskommissions beslutning 12/2/26.7.2013.
   
      (58)  Differencen opstod primært, fordi bruttobeløbet for de faktiske overførte lån var mindre end det oprindeligt anslåede beløb på 197 mio. EUR, fordi hensættelserne til lån også steg med 141 mio. EUR, og fordi værdiansættelsen af egenkapitalen og obligationsporteføljen var faldet sammen med værdiansættelsen af passiver og primært indlån.
   
      (59)  Stabilitetsfondens aktivitetsrapport for perioden juli-december 2013 på: http://www.hfsf.gr/files/HFSF_activities_Jul_2013_Dec_2013_en.pdf.
   
      (60)  Ifølge Grækenlands rapport af 13. december 2013 om forvaltningen af garantiforanstaltningen og foranstaltningen med statsobligationslån.
   
      (61)  Ifølge den græske nationalbanks brev af 7. november 2011 gælder garantierne summen af al likviditetsstøtte i en nødsituation (ELA).
   
      (62)  Oplysninger anført i anmeldelse af 25. juni 2014.
   
      (63)  Omstruktureringsplan indgivet den 25. juni 2014, bilag I, s. 24.
   
      (64)  Som anført i betragtning 101 og 102 blev forpligtelsen bevilget i april 2012, og rekapitaliseringen fandt sted i maj 2012.
   
      (65)  I før-tegningsaftalen hedder det: »Den effektive risiko, der skal betales til banken, omfatter EFSF-obligationerne og eventuelle kuponbetalinger og påløbne renter på EFSF-obligationerne for perioden fra udstedelsen af obligationerne og indtil omlægningen af forskudsbeløbet til aktiekapital og andre konvertible finansielle instrumenter i overensstemmelse med denne aftales bestemmelser«.
   
      (66)  Se tabel 3.
   
      (67)  http://www.nbg.gr/wps/wcm/connect/71b1f08a-2c84-4cfe-a368-f985c93d2da9/20130523_Announcement_Cut+Off+Date+and+Subscription+Period_final+clean+…%283%29_EN.pdf?MOD=AJPERES.
   
      (68)  http://www.nbg.gr/wps/portal/en/the-group/Press-Office/Press-Releases/content/Press-Releases/anakoinosi-21-6-2013.
   
      (69)  http://www.hfsf.gr/files/HFSF_activities_Jan_2013_Jun_2013_en.pdf.
   
      (70)  http://www.nbg.gr/wps/portal/en/the-group/Press-Office/Press-Releases/content/Press-Releases/reverse-split.
   
      (71)  http://www.hfsf.gr/files/HFSF_activities_Jan_2013_Jun_2013_en.pdf.
   
      (72)  http://www.nbg.gr/wps/wcm/connect/af79cd67-5fd6-4811-bd70-2b493cf5c205/Announcement+Commencement+of+Trading_EN.pdf?MOD=AJPERES.
   
      (73)  Udnyttelseskursen den 26. december 2013 var eksempelvis 4,3758 EUR. Den 26. juni 2014 vil den være 4,4616 EUR, den 26. december 2014 vil den være 4,5689 EUR, den 26. juni 2015 vil den være 4,6761 EUR osv.
   
      (74)  Dette beløb på 60 mio. EUR i græske statsobligationer blev tildelt og bevilget banken i september 2013 i henhold til den græske nationalbanks kredit- og forsikringskommissions beslutning 73/1/10/05.2013 og den græske nationalbanks afviklingsforanstaltningskommissions beslutning 10/1/10.5.2003.
   
      (75)  Udtrykket »udækket finansieringsbehov« kan derfor være misvisende, da det beskriver en kapitalstøtteforanstaltning og ikke likviditetsstøtte.
   
      (76)  Stabilitetsfondens aktivitetsrapport for perioden juli-december 2013, marts 2014, s.4, på: http://www.hfsf.gr/files/HFSF_activities_Jul_2013_Dec_2013_en.pdf.
   
      (77)  2010 Annual Report https://www.nbg.gr/english/the-group/investor-relations/annual-report-offerring-circular/Documents/73301T05_CNB.pdf.
   
      (78)  2012 Annual Report, https://www.nbg.gr/english/the-group/investor-relations/annual-report-offerring-circular/Documents/NBG%20Form%2020-F.PDF.
   
      (79)  2010 Annual Report https://www.nbg.gr/english/the-group/investor-relations/annual-report-offerring-circular/Documents/73301T05_CNB.pdf.
   
      (80)  2012 Annual Report, https://www.nbg.gr/english/the-group/investor-relations/annual-report-offerring-circular/Documents/NBG%20Form%2020-F.PDF.
   
      (81)  Omstruktureringsplan indgivet den 25. juni 2014, s. 30 (tal henviser til indenlandske tjenester, herunder f.eks. datterselskaber inden for forsikringer, fast ejendom og turisme).
   
      (82)  Se betragtning 72 og 82.
   
      (83)  Omstruktureringsplan indgivet den 25. juni 2014, s. 30.
   
      (84)  Omstruktureringsplan indgivet den 25. juni 2014, bilag I, s. 11.
   
      (85)  Omstruktureringsplan indgivet den 25. juni 2014, bilag I, s. 9.
   
      (86)  Omstruktureringsplan indgivet den 25. juni 2014, bilag I, s. 11.
   
      (87)  Forrentningen af risikovægtede aktiver, som ikke er negativt berørt af bankens høje kapitalgrundlag, vil nå op på […] % ved udgangen af omstruktureringsperioden.
   
      (88)  Omstruktureringsplan indgivet den 25. juni 2014, s. 13.
   
      (89)  Omstruktureringsplan indgivet den 25. juni 2014, s. 34.
   
      (90)  Omstruktureringsplan indgivet den 25. juni 2014, s. 12.
   
      (91)  De græske myndigheder anslår i deres oplysninger til Kommissionen den 21. november 2013, at kernekapitalprocenten vil stige med 35 basispoint i 2013.
   
      (92)  Financial Report 2010, s. 44.
   
      (93)  Omstruktureringsplan indgivet den 25. juni 2014, s. 12.
   
      (94)  http://www.barchart.com/plmodules/?module=secFilings&filingid=8338505&type=HTML&popup=1&override=1&symbol=NBG.
   
      (95)  Omstruktureringsplan indgivet den 25. juni 2014, s. 11.
   
      (96)  Se tilsagnene i bilagets kapitel II.
   
      (97)  De renteswaps, der er aftalt med Grækenland i henhold til en ISDA-aftale, herunder swaps med sikkerhed gennem Titlos Plc, medregnes ikke i nettolånene ved beregningen af forholdet mellem nettoudlån og indlån.
   
      (98)  Se tilsagnene i bilagets kapitel II.
   
      (99)  Se tilsagnene i bilagets kapitel II.
   
      (100)  Se tilsagnene i bilagets kapitel II.
   
      (101)  Se tilsagnene i bilagets afsnit A, kapitel III.
   
      (102)  Se tilsagnene i bilagets afsnit A, kapitel III.
   
      (103)  Se tilsagnene i bilagets afsnit A, kapitel III.
   
      (104)  Se tilsagnene i bilagets afsnit C, kapitel III.
   
      (105)  Grækenlands brev til Kommissionen af 25. juni 2014: Med hensyn til garantier udstedt af stabilitetsfonden præciseres det, at Den Hellenske Republik vil indhente Kommissionens godkendelse af ethvert tilbagekøb af garantier, der foretages af NBG eller en statslig enhed, herunder stabilitetsfonden), således at Kommissionen kan bekræfte, at det planlagte tilbagekøb af garantier ikke er i strid med statsstøttereglernes principper for forrentning.
   
      (106)  Meddelelse fra Kommissionen — Statsstøttereglernes anvendelse på foranstaltninger truffet over for pengeinstitutter i forbindelse med den aktuelle globale finanskrise (EUT C 270 af 25.10.2008, s. 8).
   
      (107)  Betragtning 59 til NBG-indledningsafgørelsen.
   
      (108)  Betragtning 63 til NBG-indledningsafgørelsen.
   
      (109)  Se betragtning 146 til Kommissionens afgørelse af 12. november 2008 i statsstøttesag SA. 510/08 — Italien »Vendita dei beni della compagnia aerea ALITALIA« (EUT C 46 af 25.2.2009, s. 6).
   
      (110)  Se punkt 49 i bankmeddelelsen fra 2008 og punkt 20 i omstruktureringsmeddelelsen.
   
      (111)  Se Kommissionens afgørelse af 25. januar 2010 i statsstøttesag NN 19/09 — Restructuring aid to Dunfermline Building Society, betragtning (47) (EUT C 101 af 20.4.2010, s. 7).Kommissionens afgørelse af 25. oktober 2010 i statsstøttesag N 560/09 — Aid for the liquidation of Fionia bank, betragtning (55) (EUT C 76 af 10.3.2011, s. 3).Kommissionens afgørelse af 8. november 2010 i statsstøttesag N 392/10 — Restructuring of CajaSur, betragtning (52) (EUT C 357 af 30.12.2010, s. 12).
   
      (112)  Se fodnote 2 og 4.
   
      (113)  Se artikel 9, stk. 15, i lov 4051/2012 og artikel 13A, stk. 4, i lov 3746/2009.
   
      (114)  Grækenlands brev til Kommissionen af 14. maj 2013.
   
      (115)  Emporiki Bank blev ikke — som ved afviklingen af de tre andelsbanker — kontaktet, da den i mellemtiden var blevet overtaget af Alpha Bank.
   
      (116)  Se også betragtning (82) til Kommissionens afgørelse af 28.11.2012 i statsstøttesag SA.34053 (12/N) — Spain Recapitalisation and Restructuring of Banco de Valencia SA (EUT C 75 af 14.3.2013, s. 3).
   
      (117)  Se fodnote 103.
   
      (118)  Meddelelse fra Kommissionen om anvendelse af statsstøtteregler på støtteforanstaltninger til fordel for banker i forbindelse med finanskrisen fra og med 1. januar 2012 (»forlængelsesmeddelelsen fra 2011«) (EUT C 356 af 6.12.2011, s. 7).
   
      (119)  Meddelelse fra Kommissionen om statsstøttereglernes anvendelse fra den 1. august 2013 på støtteforanstaltninger til fordel for banker i forbindelse med finanskrisen (»Bankmeddelelsen«) (EUT C 216 af 30.7.2013, s. 1).
   
      (120)  Med hensyn til foranstaltning FB4 har stabilitetsfonden en fordring på 457 mio. EUR over for enheden under afvikling. Pr. 31. december 2013 beløb de bogførte værdiforringelsestab på denne fordring sig til 377 mio. EUR i stabilitetsfondens regnskab.
   
      (121)  Omstruktureringsplan indgivet den 25. juni 2014, s. 17.
   
      (122)  Se artikel 9, stk. 15, i lov 4051/2012 og artikel 13A, stk. 4, i lov 3746/2009.
   
      (123)  Se fodnote 109
   
      (124)  Se fodnote 103.
   
      (125)  I sin rentabilitetsvurdering fra 2012 udpegede den græske nationalbank de fire største banker i Grækenland, som var egnede til rekapitalisering fra stabilitetsfonden, mens den vurderede, at de øvrige banker, dvs. de »ikkecentrale« banker, ikke var berettigede til rekapitalisering fra stabilitetsfonden.
   
      (126)  Den græske nationalbanks afviklingsforanstaltningskommissions beslutning 12/1/26.7.2013.
   
      (127)  Omstruktureringsplan indgivet den 25. juni 2014, s. 15.
   
      (128)  Se fodnote 1 og 3.
   
      (129)  Se NBG-indledningsafgørelsen, betragtning 38.
   
      (130)  Stabilitetsfonden, årsregnskab for 2013, juni 2014, s. 6.
   
      (131)  Se fodnote 56.
   
      (132)  Det bemærkes også, at Grækenland bevilgede støtten til banken i henhold til den græske bankstøtteordning, som er blevet godkendt af Kommissionen på grundlag af traktatens artikel 107, stk. 3, litra b), og igennem stabilitetsfonden, hvis stiftelse også er blevet godkendt ved Kommissionens afgørelse.
   
      (133)  Se fodnote 2 og 3.
   
      (134)  Se betragtning 41 til Kommissionens beslutning af 10. oktober 2008 i sag NN 51/08, Garantiordning for banker i Danmark (EUT C 273 af 28.10.2008, s. 2).
   
      (135)  Se 2013 Financial Statements, s. 42.
   
      (136)  Se betragtning 104: De påløbne renter tæller som et yderligere bidrag fra stabilitetsfonden og reducerer dermed den betaling, som stabilitetsfonden skulle erlægge til banken for at betale for rekapitaliseringen foråret 2013.
   
      (137)  Se også afsnit 7.6.1.
   
      (138)  Den teoretiske kurs uden tegningsrettigheder (»TERP«) er en almindeligt accepteret teknik på markedet til kvantificering af »udvandingseffekten« af aktiekapitalforhøjelser.
   
      (139)  Den hellenske konkurrencemyndigheds beslutning 542/VII/19.6.2012 offentliggjort i den græske lovtidende (FEK B' 238/8.2.2013) på http://www.epant.gr/img/x2/apofaseis/apofaseis696_1_1362562606.pdf.
   
      (140)  Opkøbet af de overførte aktiver og passiver fra Lamia Bank og Lesvos-Limnos Bank blev ikke anmeldt til den hellenske konkurrencemyndighed, fordi hver af andelsbankernes omsætning ikke oversteg den tærskel på 15 mio. EUR, der er fastsat ved artikel 6, stk. 1, i lov 3959/2011 sammenholdt med artikel 10, stk. 3, litra a), i samme lov.
   
      (141)  Se også afsnit 7.5.1.
   
      (142)  Den hellenske konkurrencemyndigheds beslutning 568/VII/15.7.2013 offentliggjort i den græske lovtidende (FEK B' 2460/1.10.2013) på: http://www.epant.gr/img/x2/apofaseis/apofaseis707_1_1381133065.pdf
   
      (143)  Se bankens præsentation »NBG-Probank, Creating Value« af 24. april 2013, s. 8.
   
      (144)  Se punkt 28 i omstruktureringsmeddelelsen og betragtning 320 i Kommissionens afgørelse 2011/823/EU af 5. april 2011 om Nederlandenes foranstaltninger C 11/09 (ex NN 53b/08, NN 2/10 og N 19/10) til fordel for ABN AMRO Group NV (oprettet efter fusionen mellem Fortis Bank Nederland og ABN AMRO N) (EUT L 333 af 15.12.2011, s. 1).
   
      (145)  Kommissionen bemærker også, en del af bankens likviditetsbehov kan tilskrives stabilitetsfondens atypiske deltagelse i den første og anden bro-rekapitalisering og i rekapitaliseringen foråret 2013. Som betaling for sin deltagelse overførte stabilitetsfonden således EFSF-obligationer til banken i stedet for kontanter. Banken har et stort antal mellem- og langsigtede EFSF-obligationer, som betyder, at dens finansieringsbehov er højere, end hvis rekapitaliseringen var blevet udbetalt kontant. Denne del af likviditetsbehovene afspejler ikke en uhensigtsmæssig forretningsmodel eller balancestruktur. Disse behov forsvinder automatisk, når EFSF-obligationerne udløber.
   
      (146)  De finansielle prognoser i omstruktureringsplanen adskiller sig fra resultatet af den græske nationalbanks 2013-stresstest, idet denne test ikke byggede på det samme sæt af formodninger, og nationalbanken indregnede yderligere justeringer.
   
      (147)  Se betragtning (147).
   
      (148)  Når den støtte, der blev tilbagebetalt inden for seks måneder, ikke medregnes, reduceres støttebeløbet til 15,6 % af bankens risikovægtede aktiver.
   
      (149)  NBG's årsregnskab for 2013.
   
      (150)  Se tilsagn nr. 7 på listen over tilsagn i bilagets kapitel II.
   
      (151)  Se tilsagn nr. 4 på listen over tilsagn i bilagets kapitel II.
   
      (152)  Se tilsagn nr. 11 på listen over tilsagn i bilagets kapitel III.
   
      BILAG
      
         
      
         DEN HELLENSKE REPUBLIK
      
      
         FINANSMINISTERIET
      
      
         GENERALSEKRETÆR
      
      Athen, juni 2014
      
         National Bank of Greece — Den Hellenske Republiks tilsagn
      
      Den Hellenske Republik skal sikre, at banken gennemfører den omstruktureringsplan, der er fremlagt den 24. juni 2014. Omstruktureringsplanen er baseret på makroøkonomiske antagelser som bestemt af Europa-Kommissionen (herefter »Kommissionen«) i tillæg I og på lovbestemte antagelser.
      Den Hellenske Republik giver hermed følgende tilsagn (herefter »tilsagnene«) som en integreret del af omstruktureringsplanen. Tilsagnene omfatter tilsagnene om at gennemføre omstruktureringsplanen (herefter »omstruktureringstilsagnene)« og tilsagnene om selskabsledelse og erhvervsmæssig drift.
      Tilsagnene finder anvendelse fra datoen for vedtagelse af Kommissionens afgørelse om godkendelse af omstruktureringsplanen (herefter »afgørelsen«).
      Omstruktureringsperioden slutter den 31. december 2018. Tilsagnene gælder under hele omstruktureringsperioden, medmindre andet er angivet i de enkelte tilsagn.
      Denne tekst fortolkes i lyset af afgørelsen på baggrund af den generelle EU-retlige ramme og ved henvisning til Rådets forordning (EF) nr. 659/1999 (1).
      KAPITEL I.   DEFINITIONER
      I forbindelse med tilsagnene forstås ved:
      (1)   
            Bank
         : National Bank of Greece S.A. og alle dens datterselskaber. Den omfatter derfor hele med alle dens græske og andre datterselskaber og filialer, både med og uden bankvirksomhed.
      (2)   
            Kapitalforøgende bud i banksektoren
         : et bud, som resulterer i en forøgelse af bankens lovbestemte solvensgrad under hensyntagen til alle relevante elementer, navnlig fortjeneste/tab bogført for transaktionen og nedbringelsen af de risikovægtede aktiver som følge af salget (om nødvendigt korrigeret for stigningen i risikovægtede aktiver som følge af blivende finansielle forbindelser).
      (3)   
            Kapitalforøgende bud i […]
         : a et bud, som resulterer i en forøgelse af bankens lovbestemte solvensgrad. Ethvert bud over den bogførte værdi af […] i bankens regnskaber antages automatisk at være kapitalforøgende.
      (4)   
            Lukning
         : datoen for overdragelsen til køberen af ejendomsretten til den frasolgte virksomhed.
      (5)   
            Den frasolgte virksomhed
         : alle forretninger og aktiver, som banken giver tilsagn om at sælge.
      (6)   
            Ikrafttrædelsesdato
         : datoen for vedtagelsen af afgørelsen.
      (7)   
            Slutdato for omstruktureringsperioden
         : 31. december 2018.
      (8)   
            Udenlandske aktiver eller ikkegræske aktiver
         : aktiver knyttet til kundeaktiviteter uden for Grækenland, uafhængigt af det land, hvor aktiverne bogføres. Aktiver, der bogføres i eksempelvis Luxembourg, men knytter sig til kundeaktiviteter i Grækenland, ikke medtaget i denne definition. Omvendt anses aktiver, der bogføres i Luxembourg eller Grækenland, men knytter sig til kundeaktiviteter i andre sydøsteuropæiske lande, for at være udenlandske aktiver og medtages i denne definition.
      (9)   
            Udenlandske virksomheder
         : bankens datterselskaber og filialer med bankvirksomhed eller anden virksomhed.
      (10)   
            Udenlandske datterselskaber
         : alle bankens datterselskaber med bankvirksomhed eller anden virksomhed uden for Grækenland.
      (11)   
            Græsk bankvirksomhed
         : bankens græske bankvirksomhed, uafhængigt af hvor aktiverne bogføres.
      (12)   
            Anden græsk virksomhed
         : anden græsk virksomhed, som banken driver, uafhængigt af hvor aktiverne bogføres.
      (13)   
            Græske datterselskaber
         : alle bankens græske datterselskaber med bankvirksomhed eller anden virksomhed.
      (14)   
            Den tilsynsførende administrator
         : en eller flere fysiske eller juridiske personer, som er uafhængige af banken, godkendt af Kommissionen og udnævnt af banken. Den tilsynsførende administrator har pligt til at føre tilsyn med bankens overholdelse af tilsagnene.
      (15)   
            Køber
         : en eller flere fysiske eller juridiske personer, som helt eller delvis køber den frasolgte virksomhed.
      (16)   
            Salg
         : salget af 100 % af bankens aktiebeholdning, medmindre andet er anført i det enkelte tilsagn.
      I forbindelse med tilsagnene gælder udtrykkene i både ental og flertal, medmindre andet er anført i tilsagnene.
      KAPITEL II.   OMSTRUKTURERINGSTILSAGN
      
               
                  (1)
               
               
                  
                     Antal filialer i Grækenland: Antallet af filialer i Grækenland skal være højst […] pr. 31. december 2017.
               
            
               
                  (2)
               
               
                  
                     Antal medarbejdere i Grækenland: Antallet af fuldtidsækvivalenter (»FTÆ'er«) i Grækenland (græsk bankvirksomhed og anden virksomhed) skal være højst […] pr. 31. december 2017.
               
            
               
                  (3)
               
               
                  
                     Samlede omkostninger i Grækenland: De samlede omkostninger i Grækenland (græsk bankvirksomhed og anden virksomhed) skal være højst […] mio. EUR pr. 31. december 2017 (2).
               
            
               
                  (4)
               
               
                  
                     Indlånsomkostninger i Grækenland: For at genoprette sin rentabilitet før hensættelser på det græske marked skal banken nedbringe sine finansieringsomkostninger gennem en nedsættelse af omkostningerne ved indskud i Grækenland (herunder opsparings-, anfordrings- og aftalekonti og andre lignende produkter, der tilbydes kunderne, og som banken bærer omkostningerne ved) […].
               
            
               
                  (5)
               
               
                  
                     Forholdet mellem nettoudlån og -indlån i Grækenland: For den græske bankvirksomhed skal forholdet mellem nettoudlån og -indlån være højst 115 % pr. 31. december 2017. […]
               
            
               
                  (6)
               
               
                  
                     Støtte til aktiviteter i Tyrkiet: Indtil den 30. juni 2018 må banken ikke tilføre yderligere […].
                  Banken må ikke indirekte støtte Finansbank ved overførsel af lån eller andre aktiver til en af bankens andre enheder.
               
            
               
                  (7)
               
               
                  
                     Afhændelse af […] af […] udenlandske virksomheder og […] af Finansbank inden 30. juni 2018: Banken skal sælge (ved underskrift) sine udenlandske datterselskaber i […] og sin filial i […] senest den 30. juni 2018 for at indskrænke dens internationale aktiviteter.
                  
                              (7.1)
                           
                           
                              […]
                           
                        
                              (7.2)
                           
                           
                              […]
                           
                        
                              (7.3)
                           
                           
                              […]
                           
                        
            
               
                  (8)
               
               
                  
                     Salg af […]: […]
               
            
               
                  (9)
               
               
                  
                     Salg af værdipapirer: Porteføljen af noterede værdipapirer, der defineres som følger, skal afhændes inden den […], mens porteføljen af ikkenoterede værdipapirer skal afhændes inden den […]. Disse porteføljer omfatter alle aktieinvesteringer, der overstiger […] mio. EUR, og alle investeringer i efterstillede obligationer og hybridobligationer, ekskl. […].
               
            
               
                  (10)
               
               
                  
                     Afhændelse af private equity-datterselskab: Banken skal afhænde NBG Private Equity Funds inden den […]. […]
               
            
               
                  (11)
               
               
                  Med hensyn til salg i henhold til disse tilsagn erklærer Den Hellenske Republik, at:
                  
                              a)
                           
                           
                              køberen er uafhængig af og ikke tilknyttet banken
                           
                        
                              b)
                           
                           
                              køberen af den frasolgte virksomhed ikke er finansieret direkte eller indirekte af banken med henblik på købet (3)
                              
                           
                        
                              c)
                           
                           
                              banken i en periode på fem år efter afslutningen af salget ikke erhverver sig direkte eller indirekte indflydelse på hele eller dele af den frasolgte virksomhed uden en forhåndsgodkendelse af Kommissionen.
                           
                        
            
               
                  (12)
               
               
                  
                     Investeringspolitik: Indtil 30. juni 2017 undlader banken at købe ikke-investeringsværdige værdipapirer.
                  Dette tilsagn gælder ikke for følgende værdipapirer de undtagne værdipapirer):
                  
                              i)
                           
                           
                              […]
                           
                        
                              ii)
                           
                           
                              […]
                           
                        
                              iii)
                           
                           
                              […]
                           
                        
                              iv)
                           
                           
                              […]
                           
                        
                              v.)
                           
                           
                              […]
                           
                        
            
               
                  (13)
               
               
                  
                     Lønloft: Indtil […] giver banken ikke nogen medarbejder eller direktør en samlet årlig løn (løn, pensionsbidrag og bonus) på over […]. I tilfælde af en kapitaltilførsel fra stabilitetsfonden vil aflønningsloftet blive revideret i henhold til bankmeddelelsen af 1. august 2013. […]
               
            KAPITEL III.   TILSAGN OM SELSKABSLEDELSE OG ERHVERVSMÆSSIG DRIFT — FORLÆNGELSE OG ÆNDRINGER
      
               
                  (1)
               
               
                  Banken skal fortsat opfylde tilsagnene om selskabsledelse og erhvervsmæssig drift som fremlagt af Den Hellenske Republik den 20. november 2012 med senere ændringer angivet i Kapitel III i tilsagnene frem til den 30. juni 2018. […]
               
            
               
                  (2)
               
               
                  Hvis et enkelt tilsagn ikke finder anvendelse på bankniveau, må banken ikke bruge de datterselskaber eller aktiviteter, der ikke er omfattet af det pågældende tilsagn, til at omgå tilsagnet.
               
            
         Afsnit A.   Oprettelse af en effektiv og tilstrækkelig intern organisation
      
      
               
                  (3)
               
               
                  Banken, undtagen dens udenlandske datterselskaber, skal til hver en tid overholde samtlige bestemmelser i lov 3016/2002 om selskabsledelse og lov 2190/1920 om Sociétés Anonymes og især bestemmelserne vedrørende selskabets organer og deres funktioner, f.eks. generalforsamling og bestyrelser, for at sikre en klar ansvarsfordeling og gennemsigtighed. Generalforsamlingens beføjelser skal være begrænset til de samme som bestemt i selskabsretten, navnlig for så vidt angår rettigheder til oplysning. Mere vidtrækkende beføjelser, der går herudover, som vil kunne have en uhensigtsmæssig indflydelse på forretningsførelsen, ophæves. Ansvaret for den daglige drift skal klart ligge hos bankens direktion.
               
            
               
                  (4)
               
               
                  Banken, undtagen dens udenlandske datterselskaber, skal til hver en tid overholde rammen for forbindelserne med den græske finansielle stabilitetsfond (herefter »stabilitetsfonden«).
               
            
               
                  (5)
               
               
                  Banken skal overholde gældende bestemmelser i Governor's Act 2577/9.3.2006 for både individuelt og på koncernplan at opretholde en effektiv organisationsstruktur og et tilstrækkeligt internt kontrolsystem, herunder de tre centrale søjler intern revision, risikostyring og regeloverholdelsesfunktioner og bedste internationale selskabsledelsespraksis.
               
            
               
                  (6)
               
               
                  Banken skal have en effektiv organisationsstruktur for at sikre, at afdelingerne for intern revision og risikostyring er fuldt uafhængige af kommercielle netværk og rapporterer direkte til bestyrelsen. Et revisionsudvalg og et risikoudvalg nedsat blandt bestyrelsesmedlemmerne skal vurdere alle spørgsmål, der rejses af de pågældende afdelinger. Et fyldestgørende kommissorium for intern revision og for risikostyring skal specificere de to afdelingers roller, ansvarsområder og ressourcer. Disse kommissorier skal opfylde internationale standarder og sikre afdelingernes fulde uafhængighed. En kreditpolitik skal rumme vejledning og instruktioner vedrørende bevilling af lån, herunder fastsættelse af rentesatser og omlægning af lån.
               
            
               
                  (7)
               
               
                  Banken skal over for de kompetente myndigheder offentliggøre listen over aktionærer, som ejer mindst 1 % ordinære aktier.
               
            
         Afsnit B.   Handelspraksis og risikoovervågning
      
      
         Generelle principper
      
      
               
                  (8)
               
               
                  Kreditpolitikken skal indeholde bestemmelser om, at alle kunder skal behandles retfærdigt efter andre ikkediskriminerende procedurer end dem, der vedrører kreditrisiko og betalingsevne. Kreditpolitikken skal omfatte grænser for, hvornår bevillingen af lån skal godkendes på højere ledelsesniveauer, og for omlægning af lån og håndtering af krav og retstvister. Kreditpolitikken skal centralisere beslutningsprocessen på nationalt plan i udvalgte centre og omfatte klare beskyttelsesforanstaltninger med henblik på at sikre, at instruktionerne heri gennemføres konsekvent inden for al græsk bankvirksomhed.
               
            
               
                  (9)
               
               
                  Banken skal overalt i sin græske bankvirksomhed indarbejde kreditpolitikkens regler fuldt ud i sine procedurer og udbetalingssystemer vedrørende udstedelse af lån og refinansiering af lån.
               
            
         Særlige bestemmelser
      
      
               
                  (10)
               
               
                  De særlige bestemmelser anført i kapitel III, nr. 8-18, i tilsagnene skal finde anvendelse på græsk bankvirksomhed, medmindre andet udtrykkeligt er anført.
               
            
               
                  (11)
               
               
                  Kreditpolitikken skal kræve, at fastsættelse af renter på lån og realkreditlån opfylder strenge retningslinjer. Disse retningslinjer skal omfatte pligten til nøje at overholde kreditpolitikkens standardtabeller med rentesatser (i intervaller) afhængigt af lånets løbetid, kreditrisikovurdering af kunden, den forventede erholdelighed af aktiver, der er stillet som sikkerhed (herunder tidsrammen for en potentiel afvikling), det samlede engagement hos banken (f.eks. indlånenes niveau og stabilitet, gebyrstruktur og andre tværgående salgsaktiviteter) og bankens finansieringsomkostning. Der dannes specifikke klasser for låneaktiver (f.eks. kommercielle lån, realkreditlån, sikrede/usikrede osv.), og rammen for fastsættelse af rentesatserne overføres til en passende tabel i kreditpolitikken, som skal ajourføres regelmæssigt af kreditudvalget. Enhver undtagelse skal behørigt godkendes af kreditudvalget eller et lavere beføjelsesniveau, når kreditpolitikken tillader det. Skræddersyede transaktioner, såsom syndikerede lån eller projektfinansiering, skal overholde de samme principper under behørig hensyntagen til, at de måske ikke passer ind i de standardiserede tabeller i kreditpolitikken. Overtrædelser af denne prispolitik skal indberettes til den tilsynsførende administrator.
               
            
               
                  (12)
               
               
                  Risikostyringsafdelingen skal være ansvarlig for vurdering af kreditrisiko og værdiansættelse af sikkerhedsstillelse. Når risikostyringsafdelinger vurderer lånekvaliteten, skal den handle uafhængigt og afgive sin skriftlige udtalelse for at sikre, at kriterierne for vurderingen anvendes konsekvent på tværs af tid og kunder og i forhold til bankens kreditpolitik.
               
            
               
                  (13)
               
               
                  Med hensyn til lån til enkeltpersoner skal banken for al sin græske bankvirksomhed og på basis af bedste internationale praksis anvende strenge, individuelle og aggregerede grænser for det maksimale lånebeløb, som kan ydes til en enkelt kreditrisiko (hvis det overhovedet er tilladt ifølge græsk lov og EU-retten). Disse grænser skal tage højde for løbetiden på lånet og kvaliteten af sikkerhedsstillelsen og skal fastsættes i forhold til centrale benchmarks, herunder kapitalen.
               
            
               
                  (14)
               
               
                  Bevilling af lån (4) med henblik på at sætte låntagerne i stand til at købe bankens og andre bankers aktier eller hybridinstrumenter (5) er forbudt, uanset hvem låntageren er (6). Denne bestemmelse skal anvendes og kontrolleres på bankniveau.
               
            
               
                  (15)
               
               
                  Alle låneanmodninger fra ikketilknyttede låntagere på over [[…] % af bankens risikovægtede aktiver] eller ethvert lån, der kun er eksponeret for en enkelt gruppe (defineret som en gruppe af tilknyttede låntagere, som repræsenterer en enkelt kreditrisiko) på over [[…] % af bankens risikovægtede aktiver] skal indberettes til den tilsynsførende administrator, som kan udsætte ydelsen af kreditbevillingen eller lånet med […] arbejdsdage, hvis betingelserne ikke forekommer at være fastlagt ifølge armslængdeprincippet, eller hvis der ikke er tilgået den tilsynsførende administrator tilstrækkelige oplysninger. I nødstilfælde kan denne periode blive reduceret til […] arbejdsdage, såfremt der er tilgået den tilsynsførende administrator tilstrækkelige oplysninger. Denne periode vil sætte den tilsynsførende administrator i stand til at rapportere tilfældet til Kommissionen og stabilitetsfonden, før banken træffer en endelig afgørelse.
               
            
               
                  (16)
               
               
                  Kreditpolitikken skal indeholde klare instrukser om omlægning af lån. Det skal klart defineres deri, hvilke lån der er berettigede, og på hvilke vilkår, og de vilkår og betingelser, der kan foreslås de berettigede kunder, skal angives. Banken skal for al græsk bankvirksomhed sikre, at alle omlægninger sker for at styrke bankens fremtidige inddrivelser og dermed beskytte bankens interesser. Omlægningspolitikken må under ingen omstændigheder sætte bankens fremtidige rentabilitet på spil. Til det formål skal bankens risikostyringsafdeling være ansvarlig for udvikling og gennemførelse af tilstrækkelige rapporteringsmekanismer vedrørende omlægningseffektiviteten, udførelse af tilbundsgående analyser af intern og/eller ekstern bedste praksis, som minimum kvartalsvis rapportering af resultaterne til kreditudvalget og bestyrelsens risikoudvalg, forslag til praktisk mulige forbedringer af de involverede procedurer og politikker samt for tilsyn og rapportering om gennemførelsen heraf til kreditudvalget og bestyrelsens risikoudvalg.
               
            
               
                  (17)
               
               
                  Banken skal for al græsk bankvirksomhed vedtage en politik for krav og retstvister med sigte på at maksimere inddrivelsen og forebygge enhver forskelsbehandling eller fortrinsbehandling i forvaltningen af retstvister. Banken skal sikre, at alle nødvendige foranstaltninger er truffet for at maksimere inddrivelserne for banken og beskytte dens finansielle stilling på lang sigt. Ethvert brud på gennemførelsen af denne politik skal indberettes til den tilsynsførende administrator.
               
            
               
                  (18)
               
               
                  Banken skal overvåge kreditrisikoen gennem et veludviklet sæt af alarmer og rapporter, som sætter risikostyringsafdelingen i stand til at: i) identificere tidlige signaler om værdiforringelsestab på lån og misligholdelser, ii) vurdere udlånsporteføljens erholdelighed (herunder, men ikke begrænset til alternative tilbagebetalingskilder, såsom meddebitorer og kautionister samt sikkerhedsstillelse eller sikkerhed, der er til rådighed, men ikke stillet), iii) vurdere bankens samlede eksponering for en individuel kunde eller på porteføljeniveau og iv) foreslå korrigerende og forbedrende handlinger for bestyrelsen i nødvendigt omfang. Den tilsynsførende administrator skal have adgang til denne information.
               
            
         Bestemmelser, der finder anvendelse på tilknyttede låntagere
      
      
               
                  (19)
               
               
                  Alle bestemmelser, der finder anvendelse på tilknyttede låntagere, gælder på bankniveau.
               
            
               
                  (20)
               
               
                  Inden for kreditpolitikken skal et særligt afsnit omhandle reglerne om forbindelserne til de tilknyttede låntagere. Tilknyttede låntagere omfatter medarbejdere, aktionærer, bestyrelsesmedlemmer, direktører samt deres ægtefæller, børn og søskende og enhver juridisk enhed, der direkte eller indirekte er kontrolleret af nøglemedarbejdere (dvs. ansatte, der er involveret i beslutningsprocessen omkring kreditpolitikken), aktionærer, bestyrelsesmedlemmer eller direktører eller deres ægtefæller, børn og søskende. Dermed skal enhver offentlig institution eller statsligt kontrolleret organisation, ethvert offentligt selskab eller statsligt kontor anses for at være en tilknyttet låntager. Politiske partier skal også behandles som tilknyttede låntagere i kreditpolitikken. Der skal lægges særlig vægt på beslutninger om omlægning og nedskrivning af lån til nuværende eller tidligere medarbejdere, bestyrelsesmedlemmer, aktionærer, direktører og deres familiemedlemmer samt på de politikker, man følger, når man fastslår hensigtsmæssighed, ansætter værdi, registrerer pant og inddriver sikkerhed på lån ved udpantning. Definitionen af tilknyttede låntagere er yderligere specificeret i et separat dokument.
               
            
               
                  (21)
               
               
                  Risikostyringsafdelingen skal være ansvarlig for kortlægning af alle grupper af tilknyttede låntagere, som udgør en enkelt kreditrisiko, med henblik på ordentlig overvågning af koncentrationen af kreditrisiko.
               
            
               
                  (22)
               
               
                  Med hensyn til lån til enkeltpersoner og juridiske enheder skal banken på basis af bedste internationale praksis anvende strenge, individuelle og aggregerede grænser for det maksimale lånebeløb, som kan ydes til en enkelt kreditrisiko, der vedrører tilknyttede låntagere (hvis det overhovedet er tilladt ifølge græsk lov og EU-retten).
               
            
               
                  (23)
               
               
                  Banken skal overvåge sin eksponering for tilknyttede låntagere separat, herunder enheder i den offentlige sektor og politiske partier. Den nye produktion af lån (7) til tilknyttede låntagere (årlig % af beholdning år – 1 (8)) må ikke være større end den nye produktions andel af den samlede udlånsportefølje i Grækenland (årlig % af beholdning år – 1). Dette tilsagn skal opfyldes separat for hver type tilknyttet låntager (medarbejder, aktionær, direktør, offentlige enheder eller politisk parti). For at sikre ensartede spilleregler i den græske økonomi må kreditvurderingen af de tilknyttede låntagere såvel som de rentefastsættelsesbetingelser og den eventuelle omlægning, de får tilbudt, ikke være mere fordelagtig end de betingelser, der tilbydes lignende, men ikketilknyttede låntagere. Denne forpligtelse finder ikke anvendelse på eksisterende generelle medarbejderordninger med subsidierede lån. Banken skal hver måned rapportere til kreditudvalget om udviklingen i denne eksponering, omfanget af den nye produktion og de seneste låneanmodninger på over [[…] % af bankens risikovægtede aktiver].
               
            
               
                  (24)
               
               
                  Kreditkriterierne vedrørende medarbejdere/direktører/aktionærer må ikke være mindre strenge end dem, der gælder andre, ikketilknyttede låntagere. Hvis den samlede krediteksponering for en enkelt medarbejder/direktør/aktionær overstiger et beløb svarende til en [[…]] fast løn for sikrede lån og et beløb svarende til en [[…]] fast løn for usikrede lån, skal eksponeringen straks indberettes til den tilsynsførende administrator, som kan gribe ind og udsætte bevillingen af lånet i henhold til den procedure, der er beskrevet i kapitel III, afsnit 25, i tilsagnene.
               
            
               
                  (25)
               
               
                  Alle låneanmodninger fra tilknyttede låntagere på over [[…] % af bankens risikovægtede aktiver] eller ethvert lån, der kun er eksponeret for en enkelt gruppe (defineret som en gruppe af tilknyttede låntagere, som repræsenterer en enkelt kreditrisiko) på over [[…] % af bankens risikovægtede aktiver] skal indberettes til den tilsynsførende administrator, som kan udsætte ydelsen af kreditbevillingen eller lånet med […] arbejdsdage, hvis betingelserne ikke forekommer at være fastlagt ifølge armslængdeprincippet, eller hvis der ikke er tilgået den tilsynsførende administrator tilstrækkelige oplysninger. I nødstilfælde kan denne periode blive reduceret til […] arbejdsdage, såfremt der er tilgået den tilsynsførende administrator tilstrækkelige oplysninger. Denne periode vil sætte den tilsynsførende administrator i stand til at rapportere tilfældet til Kommissionen og stabilitetsfonden, før banken træffer en endelig afgørelse.
               
            
               
                  (26)
               
               
                  Når det gælder tilknyttede låntagere, skal en omlægning af lån overholde de samme krav som lån til ikketilknyttede låntagere. Der skal desuden foretages en vurdering og om fornødent en forbedring af de etablerede rammer og politikker for forvaltning af nødlidende aktiver. Det forventes imidlertid, at omlagte lån til tilknyttede låntagere skal indberettes særskilt, i det mindste opdelt i kategori af låneaktiv og type tilknyttet låntager.
               
            
         Afsnit C:   Andre begrænsninger
      
      (27)   
            Forbud mod udbetaling af udbytte og kuponrente, opkøb, call-optioner og tilbagekøb
         : Medmindre Kommissionen tillader en undtagelse, giver Den Hellenske Republik tilsagn om følgende:
      
                  a)
               
               
                  Banken må kun udbetale kuponrenter på hybride kapitalinstrumenter (eller andre instrumenter, hvor der ikke er obligatorisk kuponrente) og udbytte på egenkapitalinstrumenter og efterstillede gældsinstrumenter, hvis det er lovpligtigt. […] Banken må ikke frigøre reserver til at muliggøre dette. Hvis der i forbindelse med dette tilsagn er tvivl om, hvorvidt der består en lovpligt, skal banken fremlægge den foreslåede kuponrente- eller udbyttebetaling for Kommissionen til godkendelse.
               
            
                  b)
               
               
                  Banken må ikke tilbagekøbe egne aktier eller udnytte en call-option for disse egenkapitalinstrumenter eller efterstillede gældsinstrumenter.
               
            
                  c)
               
               
                  Banken må ikke tilbagekøbe hybride kapitalinstrumenter.
               
            (28)   
            Forbud mod opkøb
         : Den Hellenske Republik giver tilsagn om, at banken ikke køber aktiver eller aktier i nogen virksomhed. Forbuddet mod opkøb gælder både virksomhed i form af et selskab og en pakke af aktiver, der udgør en virksomhed (9).
      i)   
            Undtagelser, der kræver forudgående godkendelse fra Kommissionen
         : Uanset dette forbud kan banken efter opnåelse af Kommissionens godkendelse og i relevant omfang på forslag fra stabilitetsfonden købe forretninger og virksomheder, hvis det under usædvanlige omstændigheder er nødvendigt for at genoprette den finansielle stabilitet eller sikre effektiv konkurrence.
      ii)   
            Undtagelser, der ikke kræver forudgående godkendelse fra Kommissionen
         : Banken kan købe andele i virksomheder, såfremt:
      
                  a)
               
               
                  købsprisen, som banken betaler for ethvert køb, er under [[…] %] af bankens balance (10) på datoen for tilsagnenes ikrafttrædelse (11), og
               
            
                  b)
               
               
                  den samlede købspris, som banken har betalt for alle sådanne opkøb fra datoen for tilsagnenes ikrafttrædelse og indtil udgangen af omstruktureringsperioden, er mindre end [[…] %] af bankens balance på datoen for tilsagnenes ikrafttrædelse.
               
            iii)   
            Aktiviteter, der ikke er omfattet af forbuddet mod opkøb
         : Forbuddet mod opkøb gælder ikke erhvervelser, der finder sted som en del af den almindelige bankforretning i forbindelse med forvaltningen af eksisterende krav over for nødlidende virksomheder.
      (29)   
            Forbud mod reklame
         : Den Hellenske Republik giver tilsagn om, at banken afholder sig fra at annoncere med henvisning til statsstøtte og fra at anvende aggressiv handelspraksis, som ikke ville forekomme uden statsstøtten fra Den Hellenske Republik.
      KAPITEL IV.   DEN TILSYNSFØRENDE ADMINISTRATOR
      
               
                  (1)
               
               
                  Den Hellenske Republik giver tilsagn om, at banken ændrer og udvider mandatet for den tilsynsførende administrator, som er godkendt af Kommissionen og udpeget af banken den 16. januar 2013 og indtil slutningen af omstruktureringsperioden. Banken udvider også dette mandats anvendelsesområde til at omfatte tilsyn med i) omstruktureringsplanen og ii) alle tilsagn givet i dette katalog.
               
            
               
                  (2)
               
               
                  Fire uger efter ikrafttrædelsesdatoen for tilsagnene skal Den Hellenske Republik forelægge Kommissionen den fulde ordlyd af det ændrede mandat, som skal omfatte alle de bestemmelser, der er nødvendige for, at den tilsynsførende administrator kan udføre sine opgaver i overensstemmelse med tilsagnene.
               
            
               
                  (3)
               
               
                  I et separat dokument er der fastlagt yderligere bestemmelser om den tilsynsførende administrator.
               
            Christina PAPAKONSTANTINOU
      
         Generalsekretær
      
      
         (1)  Rådets forordning (EF) Nr. 659/1999 af 22. marts 1999 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EFT L 83 af 27.3.1999, s. 1).
      
         (2)  Dette beløb omfatter ikke omkostninger vedrørende TEKE/Skelos Exygiansis (ordningen for bankafvikling).
      
         (3)  Dette gælder ikke for salget af fast ejendom, hvor banken kan yde finansiering til køberen, hvis dette nye udlån sker i overensstemmelse med forsigtig udlånspraksis. Med henblik på at kontrollere, at forpligtelsen til at nedgeare ikkegræske aktiver overholdes, skal nye udlån, der er omfattet af definitionen af ikkegræske aktiver, tages i betragtning.
      
         (4)  I forbindelse med dette tilsagn skal udtrykket »lån« fortolkes bredt som enhver type finansiering, f.eks. en trækningsret eller en garanti.
      
         (5)  »Andre banker« henviser her til ethvert pengeinstitut i hele verden.
      
         (6)  Enhver låntager, også bankens private banking-kunder, er omfattet af dette tilsagn.
      
         (7)  Den nye produktion af lån dækker også fornyelse og omlægning af eksisterende lån.
      
         (8)  »Årlig % af beholdning år-1« henviser til den nye produktion som en andel af beholdningen ved udgangen af året før. De risikovægtede aktiver angives med beløbet ultimo året.
      
         (9)  I forbindelse med dette tilsagn holdes bankens forretning med privat egenkapital/venturekapital uden for tilsagnets anvendelsesområde. I den henseende skal banken sende en formel anmodning til Kommissionen med en forretningsplan for denne forretning.
      
         (10)  I forbindelse med dette tilsagn svarer balancen til bankens samlede aktiver.
      
         (11)  Hvis Kommissionen i henhold til tilsagnet i punkt i, afsnit (28), Kapitel III godkender, at opkøbsforbuddet hæves, skal bankens balance på datoen for tilsagnenes ikrafttrædelse beregnes sådan, at også aktiverne i de købte enheder eller de købte aktiver på købsdatoen indgår.
   
   
      Tillæg I
      
         MAKROØKONOMISKE PROGNOSER FOR GRÆSK INDENLANDSK VIRKSOMHED
      
      
                  % årlig vækst (medmindre andet er anført)
               
               
                  2012
               
               
                  2013
               
               
                  2014
               
               
                  2015
               
               
                  2016
               
               
                  2017
               
               
                  Kumulativ vækst 2013-2017
               
            
                  BNP i faste priser
               
               
                  – 6,4
               
               
                  – 4,2
               
               
                  0,6
               
               
                  2,9
               
               
                  3,7
               
               
                  3,5
               
               
                  6,4
               
            
                  Nominel vækst i lån Grækenland
               
               
                  – 6,4
               
               
                  – 4,2
               
               
                  0,6
               
               
                  2,9
               
               
                  3,7
               
               
                  3,5
               
               
                  6,4
               
            
                  BNP-deflator
               
               
                  – 0,8
               
               
                  – 1,1
               
               
                  – 0,4
               
               
                  0,4
               
               
                  1,1
               
               
                  1,3
               
               
                  1,3
               
            
                  Ejendomspriser
               
               
                  – 11,7
               
               
                  – 10
               
               
                  – 5
               
               
                  0
               
               
                  2
               
               
                  3,5
               
               
                   
               
            
                  Husholdningernes nominelle disponible indkomst
               
               
                  – 8,8
               
               
                  – 9,5
               
               
                  – 0,3
               
               
                  – 0,4
               
               
                  2,6
               
               
                  3,6
               
               
                  – 4,5
               
            
                  Private indskud
               
               
                  – 7
               
               
                  1,3
               
               
                  1
               
               
                  3,4
               
               
                  5
               
               
                  5
               
               
                  16,6
               
            
                  Arbejdsløshed (%)
               
               
                  24,2
               
               
                  27
               
               
                  26
               
               
                  24
               
               
                  21
               
               
                  18,6
               
               
                   
               
            
                  ECB's refinansieringsrente (%)
               
               
                  0,75
               
               
                  0,5
               
               
                  0,5
               
               
                  1
               
               
                  1,5
               
               
                  1,75
               
               
                   
               
            
                  Flest NPL
               
               
                   
               
               
                   
               
               
                  Q3– Q4 2014
               
               
                   
               
               
                   
               
               
                   
               
               
                   
               
            
                  3-måneders-Euribor (gennemsnit, %)
               
               
                   
               
               
                  0,24
               
               
                  0,43
               
               
                  0,75
               
               
                  1,25
               
               
                  1,80
               
               
                   
               
            
                  Adgang til kapitalmarkeder — repoer
               
               
                   
               
               
                  JA — intet loft
               
               
                   
               
            
                  Adgang til kapitalmarkedet — dækkede/ikke-efterstillede usikrede
               
               
                   
               
               
                  JA — op til 500 mio. EUR hver
               
               
                  JA — op til 1 mia. EUR hver
               
               
                  JA — intet loft